﻿ELENA MUREŞAN CURS DE ÎNOT ediţia a II-a © Editura Fundaţiei România de Mâine, 2002 ISBN 973-582-512-0 Redactor: Maria CERNEA Tehnoredactare: Vasilichia IONESCU Coperta: Marilena BĂLAN Bun de tipar: 08.04.2002; Coli tipar: 7 Format: 16/61 x 86 Editura şi Tipografia Fundaţiei România de Mâine Splaiul Independenţei, nr. 313, Bucureşti, Sector 6, O. P. 78 Telefon: 410 43 80; Fax. 411 33 84; www.SpiruHaret.ro UNIVERSITATEA SPIRU HARET FACULTATEA DE EDUCAŢIE FIZICĂ ŞI SPORT Conf. univ. ELENA MUREŞAN CURS DE ÎNOT ediţia a II-a EDITURA FUNDAŢIEI ROMÂNIA DE MÂINE Bucureşti, 2002 CUVÂNT INTRODUCTIV Am elaborat prezentul curs pentru studenţii „Facultăţii de Educaţie Fizică şi Sport”, selectând din manuale şi cursuri de profil, din literatura de specialitate pe care am reuşit să o consult, în baza experienţei didactice acumulate de-a lungul anilor, cele mai eficiente mijloace pentru învăţarea şi perfecţionarea înotului. Cursul însumează necesarul de cunoştinţe, în probleme de înot, înot sincron, sărituri în apă şi polo, pentru un profesor de educaţie fizică. Descrierea tehnică a celor 4 procedee de înot, cu starturile şi în-toarcerile specifice, corespunde noutăţilor apărute în tehnica modernă. Fiecare procedeu este încadrat în regulamentul de înot, privind desfăşurarea competiţiilor la nivel naţional. Cei interesaţi vor găsi în curs o multitudine de exerciţii pentru însuşirea şi predarea corectă a acestui sport, într-o eşalonare logică. Înotul fiind o disciplină aparte, dat fiind mediul în care se desfăşoară – apa –, am considerat necesar să oferim viitorilor profesori explicaţii cu privire la organizarea şi desfăşurarea lecţiilor de înot, precum şi detalii referitoare la măsurile de protecţie a tinerilor pe uscat şi în apă. Autoarea 5 6 CUPRINS Capitolul I Importanţa înotului ………………………………………….. 9 Capitolul II Scurt istoric al apariţiei înotului …………………………….. 11 Înotul în România …………………………………………… 14 Capitolul III Forţele care acţionează asupra corpului înotătorului în apă. Pluta, alunecarea şi respiraţia la înotători …………………... 19 Capitolul IV Tehnica procedeelor sportive de înot: A – Tehnica procedeului de înot craul (liber) …………… 24 B – Tehnica procedeului de înot bras …………………… 35 C – Tehnica procedeului de înot spate ………………….. 42 D – Tehnica procedeului de înot fluture ………………… 51 Capitolul V Succesiunea exerciţiilor pentru învăţarea metodică a procedeelor de înot sportiv ..………………………………. 58 A – Eşalonarea exerciţiilor pentru învăţarea metodică a procedeului de înot craul ……………………….… 60 B – Succesiunea exerciţiilor pentru învăţarea metodică a procedeului de înot bras …………………………… 63 C – Succesiunea exerciţiilor pentru învăţarea metodică a procedeului de înot spate .…………………………. 64 D – Succesiunea exerciţiilor pentru învăţarea metodică a procedeului de înot fluture .……………………….. 67 Capitolul VI Metodica învăţării înotului cu copiii ………………………... 68 7 Capitolul VII Metode de învăţare a înotului ……………………………….. 73 Capitolul VIII Lecţia de înot ………………………………………………... 75 Capitolul IX Sistemul competiţional la înot şi organizarea concursurilor .... 87 Capitolul X Înotul aplicativ-utilitar. Salvarea de la înec ………………… 93 Capitolul XI Înotul sincron Generalităţi ………………………………………………….. 100 Capitolul XII Săriturile în apă Generalităţi …………………………………………………... 103 Capitolul XIII Polo pe apă Generalităţi ………………………………………………….. 108 BIBLIOGRAFIE …………………………..………………... 112 8 CAPITOLUL I IMPORTANŢA ÎNOTULUI Înotul se defineşte astfel: Arta de a armoniza funcţiile aparatului respirator cu mişcările combinate, pentru a da corpului propulsie şi un echilibru continuu într-un ritm anumit. Se deosebeşte total de celelalte discipline sportive, deoarece mişcările specifice acestui sport se execută într-un mediu deosebit – apa. Factorii naturali – apa, aerul, soarele – au o acţiune binefă-cătoare asupra organismului, contribuind la întărirea sănătăţii, călind corpul împotriva agenţilor nocivi externi. Călirea este rezultatul acţiunii soarelui, aerului şi apei, în forma lor naturală, combinată cu practicarea exerciţiilor fizice, pentru a mări rezistenţa organismului. Sub influenţa soarelui, metabolismul, func-ţiile hematopoetice şi termoreglarea cresc. Razele ultravioletele au o acţiune bactericidă (distrugând microbii), antirahitică (de prevenire a rahitismului), melanică (de pigmentare-bronzare), de stimulare a apa-ratului cardio-vascular şi a celui respirator, a glandelor cu secreţie internă (tiroidă), precum şi a sistemului nervos vegetativ. Razele infraroşii au o acţiune termică (de încălzire) de suprafaţă şi de profunzime, prin sensibilizarea receptorilor termici, iar climatul marin este curat, fără praf, cu particule fine de apă, care conţin clorură de sodiu, sulfat de magneziu, iod, siliciu coloidal etc. Aerul conţine o mare cantitate de ozon, ceea ce completează baia de soare cu cea de aer. Impactul mediului acvatic asupra organismului are o multitudine de aspecte. Apa are o acţiune mult mai puternică decât aerul asupra termo-reglării, având o conductibilitate termică de cca 30 de ori mai mare. Baia din apa mării are o influenţă mai mare decât baia în apa de râu sau lac, datorită proprietăţii apei de mare, care conţine săruri minerale, în special particule de sare, care au efect stimulator, iar valurile aduc permanent în contact cu pielea noi mase de apă rece. Poziţia orizon-tală a corpului în timpul înotului solicită din partea organismului o 9 cheltuială de energie de 5-9 ori mai mare decât pe uscat, în aceeaşi poziţie; presiunea apei asupra toracelui îngreunează respiraţia, fapt ce va duce la o activitate suplimentară a muşchilor respiratori, dezvol-tându-i. Înotul ajută la o dezvoltare armonioasă a taliei, greutăţii şi perimetrelor toracice, potrivit cercetărilor efectuate de prof.dr. Ioan Drăgan în acest domeniu. Sportivii care practică înotul au o inimă mai puternică, hiper-trofică, rezistentă, pentru a face faţă condiţiilor cerute de practicarea acestui sport, în sensul satisfacerii nevoii crescânde de oxigen. Capacitatea vitală atinge cifre de peste 5000 cm , uneori 7000 cm . Ventilaţia pulmonară şi elasticitatea toracică este crescută, cu valori între 10-16 cm. Mişcările respiratorii fiind ample, ritmul este scăzut la 9-10 respiraţii pe minut. 3 3 Prin practicarea înotului, pielea îşi îmbunătăţeşte capacitatea funcţională, ca organ excretor şi termoreglator. Înotul este folosit cu mare eficienţă în cultura fizică medicală, ca factor de terapie funcţională într-o serie de afecţiuni, ca: sechele de poliomelită, deviaţii ale coloanei vertebrale, insuficienţe respiratorii etc. Are valoare igienică, socială, utilitară, recreativă, competitivă etc., fiind sportul tuturor vârstelor (poate fi început încă de la vârsta de 4-12 luni), utilizându-l ca un mijloc eficace de menţinere a sănătăţii, dezvoltând multilateral organismul, cât şi unele calităţi moral-volitive deosebite, cum sunt: curajul, stăpânirea de sine, perseverenţa, voinţa etc. În timp ce unele animale înoată din instinct, realizând mişcări specifice speciei, moştenind unele structuri ereditar, omul posedă puţine mecanisme care să funcţioneze reflex; el învaţă aceste mişcări datorită capacităţilor sale mentale. 10 CAPITOLUL II SCURT ISTORIC AL APARIŢIEI ÎNOTULUI Diogenian, scriitor grec din sec. II e.n., a înregistrat următoarea zicătoare: Omul fără educaţie este acela care nu ştie nici să scrie, nici să înoate. (Palestrica, pagina 100). Scriitorul Teodor Mazilu arată că vechii greci priveau cu egală ironie pe cei care nu ştiau să înoate şi pe cei care nu ştiau să citească. Înotul se confundă cu apariţia umanităţii. El a fost prezent în toate timpurile şi la toate popoarele. Istoria şi etnografia ne oferă date pentru documentare, cât şi pentru înţelegerea fenomenului exerciţiilor fizice. Cea mai veche ilustraţie, din anul 9000 î.e.n., cu privire la arta înotului, s-a găsit în desenele murale, într-o grotă din deşertul Libiei. Din studiul hieroglifelor egiptene, între anii 3300 î.e.n. şi 525 î.e.n., când aceştia au fost cuceriţi de perşi, reiese că se practica un înot în care apa era împinsă cu mişcarea alternativă a braţelor. La fel înotau şi asirienii, lucru dovedit de o frescă din palatul Ninive, capitala Asiriei. Hawaienii, în salba de insule unde locuiau, erau foarte buni înotători şi scufundători, rezistând 3-4 minute sub apă. În Grecia Antică, înotul era considerat sport naţional, fiind cunoscut chiar şi de către femei. La spartani, înotul intra în educaţia tinerilor, ei având un cult pentru frumuseţea fizică. Grecii orăşeni înotau în bazinele gimnaziilor sub supravegherea pedotribilor, legându-şi de corp bucăţi de plută ori băşici pline cu aer. Având marea aproape, înotul era folosit mult în scop utilitar. Ei se scufundau pentru pescuitul coralilor, bureţilor, stridiilor etc., pentru controlul şi repararea chilelor vaselor, ceea ce necesita reţi-nerea respiraţiei mult timp sub apă. La romani, înotul se va dezvolta îndeosebi în mediu militar, sub formele sale aplicative: treceri de râuri, transportări de obiecte etc. Ei au adaptat palestrele greceşti la gustul lor. Primul bazin de înot l-au construit în sec.IV î.e.n. şi ne-au lăsat vestitele terme (bazine) cu apă caldă. Baia reprezenta gimnaziu, club şi for, prilej de a schimba idei politice şi de a-şi petrece timpul în mod cât mai plăcut. Piscinele erau 11 cu apă caldă, călduţă şi cuprindeau saloane de odihnă, saune, duşuri etc. La Roma (sec.IV e.n.), existau 854 de băi, separate pentru plebe şi separate pentru patricienii bogaţi. Sunt cunoscute băile lui Caracalla (împărat roman între anii 211-217) şi termele lui Diocleţian (împărat roman între anii 286-305), întinse pe o suprafaţă de 13 ha. La greci, înotul nu figura în probele Jocurilor Olimpice, care au fost iniţiate în anul 776 î.e.n. şi au fost desfiinţate în anul 394 e.n., de către împăratul Teodosiu I. Jocurile se desfăşurau în dumbrava sacră numită Altis, un spaţiu înconjurat de zid. Punctul central era vechiul altar al lui Zeus, patronul jocurilor. Statuia lui era construită din aur şi fildeş, executată de celebrul Fidias, fiind una din cele 7 minuni ale antichităţii. Alături era măslinul sacru sădit după tradiţie, de Hercule, din ramurile lui fă-cându-se coroniţe învingătorilor. În jurul templului se găsea un oraş de temple, altare, statui închinate zeilor, bazine care însumau un an-samblu arhitectonic uluitor. Dincolo de zid urmau construcţia pales-trelor, stadionul şi hipodromul. După această perioadă de avânt şi apreciere a exerciţiilor fizice, a urmat o perioadă de declin, o dată cu intrarea în Evul Mediu. În această perioadă, educaţia religioasă şi-a pus amprenta pe întreaga societate. Tertulian Quintus Septimus Florens (aprox.160-aprox. 220), teolog creştin obscurantist, susţinea că „exerciţiile fizice sunt opera diavolului”. Clasele conducătoare au interzis practicarea înotului şi folosirea apei pentru scăldatul în aer liber. El va fi menţinut totuşi în pregătirea militară, la traversarea apelor, pe atunci neexistând poduri. Înotul face parte din cele 7 îndeletniciri cavalereşti: călăria, înotul, mânuirea armelor, aruncarea, lupta, viaţa la curte şi turnirul. Biserica a protejat instituţia cavalerească, deoarece urmărea să o atragă de partea sa, aceasta fiind un puternic instrument de luptă. O serie de pedagogi, filosofi şi scriitori s-au opus spiritului dogmatic din timpul orânduirii feudale. Printre ei se numără: Vittorino di Rambaldoni da Feltre (1378-1446), pedagog italian, care a reco-mandat, alături de alergări, aruncarea lanciei şi înotul. El a creat o şcoală de educaţie pentru fiii ducelui din Mantova. Renaşterea a fost un fenomen istoric complex, care a reprezentat avântarea omului spre viaţa reală, spre căutarea adevărului şi frumo-sului. Dintre promotorii ideilor renascentiste, menţionăm pe Michel Montaigne, scriitor şi filosof francez (1553-1592), care a susţinut ne-cesitatea echilibrului între corp şi educaţie, realizat prin mişcare. 12 Secolul XVII, secolul realismului, aduce în prim plan oameni ca: John Locke, medic, filosof englez (1632-1704), Jean Jacques Rousseau, iluminist elveţian-francez, scriitor (1712-1778), care situau educaţia fizică pe acelaşi plan cu educaţia spirituală. Ei recomandau înotul ca mijloc de recreere şi întărire a sănătăţii. Johann Cristoph GutsMuths, născut în anul 1759 în Saxonia, este considerat întemeietorul sistemului german de gimnastică şcolară. În cartea sa Cărticică despre arta înotului pentru salvare, apărută în anul 1797, recomanda pentru prima dată 3 etape pentru deprinderea înotului: exerciţii pe uscat, exerciţii de acomodare cu apa, exerciţii în apă. Tot el recomanda scăldatul în ape reci, pentru valoarea sa igienică şi pentru folosul practic. Gerhard Ulrich Anton Vieth (1768-1836), un excelent pedagog, contemporan cu GutsMuths, este printre cei dintâi autori care pun la baza educaţiei fizice anatomia şi fiziologia umană. El descrie structura corpului omenesc în legătură cu mecanismul mişcărilor şi al efectelor de pârghie ale oaselor, acţionate de muşchi. A descoperit mecanismul miş-cărilor la înot, motivate ştiinţific, valabile şi astăzi. În perioada imediat următoare, înotul a evoluat sub aspect competitiv. Primul club de înot a luat fiinţă la Londra, în anul 1837, iar mai târziu, în anul 1858, a avut loc primul campionat al lumii în Australia. Ulterior, întrecerile sportive s-au extins într-o serie de ţări. În Anglia, în anul 1869, au avut loc primele campionate naţionale, folosind ca procedeu de concurs înotul bras; primele campionate ale Americii s-au desfăşurat în anul 1877; Londra organizează primul campionat în anul 1895, iar Franţa organizează primele campionate naţionale în anul 1899. Anul 1896 marchează definitiv apariţia înotului, alături de cele-lalte discipline sportive, în programul primei Olimpiade moderne. De atunci şi până în prezent, înotul nu a lipsit de la Jocurile Olimpice. Evoluţia tehnicii procedeelor de înot în cadrul J. Olimpice va fi tratată la fiecare procedeu de înot, separat. 13 Înotul în România Evoluţia înotului la noi în ţară a fost legată de construcţia bazinelor de înot. În anul 1880 s-a construit primul bazin în Bucureşti, al Societăţii Tirul, de dimensiuni mici, aparţinând primei Şcoli de înot; primul concurs s-a desfăşurat în anul 1888. Deşi au apărut centre de înot la Timişoara, Arad, Lugoj, Constanţa, nu se poate vorbi de înot ca sport, decât după primul război mondial. În această perioadă de incertitudine, s-a desfăşurat, în anul 1912, prima ediţie a concursului de fond pe Dunăre, între Măcin şi Ghecet, pe o lungime de 13 km, păstrată şi după război. În prima etapă a evoluţiei înotului în ţara noastră, întrecerile s-au desfăşurat pe distanţe variate, 30, 60, 90, 300m, în bazine de dimensiuni neregulamentare. A existat şi o comisie de nataţie care s-a ocupat de organizarea primului campionat naţional, precum şi de întâlnirea internaţională între oraşele Cluj şi Budapesta, în anul 1925. O dată cu construirea unor noi bazine la Cluj, Galaţi, Craiova, Brăila, numărul competiţiilor a luat amploare. Evenimentul deosebit al anului 1929 a fost darea în folosinţă a bazinului Kiseleff (azi Ştrandul Tineretului) din Bucureşti. Prima competiţie la care participă şi femeile este legată de inaugurarea acestui minunat bazin; probele de concurs au cuprins distanţe mai mari, respectiv 100m liber, bras, spate, 400, 1500m liber bărbaţi, 200m bras femei şi ştafeta de 3 x 100 mixt bărbaţi. Etapa a doua a dezvoltării înotului s-a legat de apariţia FEDERAŢIEI ROMÂNE DE NATAŢIE, în anul 1930, ca organ de conducere al nataţiei. Numărul întrecerilor sportive, al probelor de concurs, al întâlnirilor internaţionale, a crescut de la an la an. A apărut un nou centru important al nataţiei la Eforie, o dată cu construirea bazinului de înot, în anul 1935, care a devenit baza de pregătire a studenţilor de la O.N.E.F. (astăzi A.N.E.F.S.). Perioada 1937-1940 a însemnat un sensibil regres al nataţiei, datorită condiţiilor deosebite economice şi politice ale ţării. În timpul celui de-al doilea război mondial, activitatea competiţională a fost întreruptă. După anul 1946, s-au reînfiinţat concursurile inter-oraşe şcolare, regionale, sindicale, iar concursurile internaţionale s-au reluat. România a participat la campionatele balcanice, dominând ani de zile această întrecere. În anul 1956, câţiva înotători au participat la J. Olimpice de la Melbourne, unde cel mai bun rezultat l-a avut Maria Both, locul 9 în proba de 100m spate. Locuri fruntaşe au obţinut şi alte sportive la 14 diverse campionate: Sanda Iordan, locul I la Universiada de la Sofia în proba de 200m bras, 1961, Geta Cerbeanu, locul II la campionatele europene de juniori, 1967, Carmen Bunaciu la 100m spate, locul III la campionatele mondiale, 1982. Ultima etapă în evoluţia înotătorilor noştri poate fi menţionată după anul 1980, când rezultatele au fost cu mult superioare celorlalţi ani. Centrul de înot de la Baia Mare a devenit puternic datorită rezul-tatelor de excepţie ale unor înotătoare. Astfel, Pătrăşcoiu Anca a obţinut locul III, în proba de 200m spate, la J. Olimpice de la Los Angeles, 1984, iar Noemi Lung obţine mai târziu, în anul 1988 – la J. Olimpice din Seul, locul II în proba de 400m mixt şi locul III în proba de 200m mixt; mai târziu, Nicolae Butacu a obţinut un rezultat de excepţie, în 1995, la Campionatele Europene din Viena – locul II în proba de 200m spate. Cel mai bun rezultat rămâne locul III, obţinut de componenţii echipei de ştafetă 4 x 100m liber la Campionatul Mondial, ţinut la Rio de Janerio, 1995, toţi cei 4 componenţi, Nicu Ivan, Nicolae Butacu, Petcu Răzvan, Alexandru Ioanovici, au co-borât sub graniţa celor 50'' la 100m liber. REZULTATELE TEHNICE LA JOCURILE OLIMPICE SIDNEY 2000, 16-22 septembrie Cele mai bune rezultate ale sportivilor români: I Mocanu Diana Mocanu Diana II Câşlaru Beatrice III Câşlaru Beatrice IV 100 m S-1.00.21 Rec. Olimpic + Rec. Naţional; calif. 1.01.18 R.N. – semifin. 1.00.70 R.N. 200 m S – 2.08.16 Rec. Naţional; calif. 2.09.21 E.N. – semifin. 2.09.64 200 m M – 2.12.57 Rec. Naţional egalat; calif. 2.13.72 – semifin. 2.13.31 400 m M – 4.37.18 Rec. Naţional; calif. 4.41.04 Stafeta 4 x 200 m L Feminin – 8.01.63 Rec. Naţional: Potec 1.59.10, Păduraru 2.01.52, Diaco-nescu 2.01.47, Câşlaru 1.59.54 (în calif. Herea 2.01.86) 18 sept. 22 sept. 19 sept. 16 sept. 20 sept. 15 V Coman Dragoş VI Florea Răzvan VII Potec Camelia Bădiţă Cezar VIII Mocanu Diana IX Coman Dragoş XI Bădiţă Cezar Potec Camelia XII XVI Păduraru Simona XVII Coman Dragoş Gherghel Ioan XVIII XXI Florea Răzvan Gherghel Ioan 400 m L – 3.47.38 Rec. Naţional; calif. 3.48.77 200 m S – 1.59.05 Rec. Naţional; calif. 1.59.79 R.N. – semifin.1.59.44 R.N. 200 m L – 1.59.46; calif. 2.00.18 – semifin. 1.59.54 400 m M – 4.20.91; calif. 4.17.11 R.N. 100 m F – 0.59.43; calif. 0.59.72 R.N. – semifin. 0.59.12 R.N. 1500 m L – 15.12.64 Ştafeta 4 x 200 m L masculin – 7.24.06: Coman 1.50.25, Bădiţă 1.49.90, Florea 1.52.85, Gherghel 1.51.06 200 m M – 2.02.02 Rec. Naţional; calif. 2.02.48 400 m L – 4.11.92 Stafeta 4 x 100 m L Feminin – 3.48.72: Herea 57.28, Diaconescu 57.77, Mocanu 57.26, Potec 56.47 400 m L – 4.13.89 200 m L – 1.50.20. Rec. Naţional 200 m F – 1.59.48 Stafeta 4 x 100 m M Feminin – 4.23.56 Udroiu 1.04.44, Păduraru 1.17.54, Herea 1.03.75, Diaconescu 57.83 100 m S – 0.56.35 Rec. Naţional 100 m F – 0.54.13 16 sept. 21 sept. 19 sept. 17 sept. 17 sept. 22 sept. 19 sept. 20 sept. 17 sept. 16 sept. 17 sept. 17 sept. 18 sept. 22 sept. 17 sept. 21 sept. Rezultatele meritorii sunt urmare a construirii în ţară a bazinelor de înot din Bucureşti (5), Ploieşti (2), Brăila (3), Galaţi (2), Cons-tanţa (2), Buzău (1), Bacău (2), Suceava (2), Baia Mare (2), Oradea (2), Arad (2), Timişoara (1), Reşiţa (4), Turnu Severin (1), Piteşti (1), Braşov (1), Sibiu (2), Cluj Napoca (2), Tg. Mureş (1), Alba Iulia (1), Hunedoara (1), cu lungimi variind între 25, 33, 50m, cât şi a pregătirii profesionale permanente a profesorilor, a inten-sificării cercetărilor ştiinţifice în domeniu, a îmbunătăţirii tehnicii şi metodicii de predare şi perfecţionare a înotului. 16 • Ramurile nataţiei Nataţia cuprinde următoarele ramuri: – Înotul de concurs – Jocul de polo – Săriturile în apă – Înotul sincron – Înotul de mare fond. Se mai adaugă obligativitatea cunoaşterii salvării de la înec şi înotul utilitar. Fiecare din ramurile nataţiei prezintă regulamente sepa-rate, pe baza cărora se desfăşoară activitatea competiţională. • Organele de conducere ale nataţiei 1. Pe plan internaţional, Federaţia Internaţională de Înot Amator (F.I.N.A.) este cea mai importantă organizaţie mondială a înotului sportiv. Ea a luat fiinţă în anul 1908 şi în prezent are afiliate peste 142 de federaţii naţionale. 2. Liga Europeană de Nataţie (L.E.N.) a fost înfiinţată în anul 1926 şi cuprinde peste 43 de federaţii naţionale. În România, fiinţează din anul 1930 Federaţia Română de Nataţie (F.R.N.), care este afiliată la cele două organisme internaţionale (F.I.N.A. şi L.E.N.) menţionate mai sus. Jocul de polo pe apă în România este coordonat de Federaţia Română de Polo pe Apă. Salvarea de la înec pe plan internaţional poate avea caracter competiţional, fiind coordonat de Federaţia Inter-naţională de Salvare şi Înot utilitar (F.I.S.). • Probele înotului sportiv – La procedeul liber: 50m, 100m, 200m, 400m, feminin şi masculin, 800m, 1500, masculin şi feminin; – La procedeul bras, spate şi fluture: 50 m, 100m, 200m (F. şi M.); – La probele mixte: 100 m, 200 m, 400m (F. şi M.), ordinea pro- belor fiind: fluture, spate, bras şi liber; – La ştafete: 4 x 100m liber (F+M); – 4 x 200m liber (F+M); – 4 x 100m mixt (F+M), în ordinea: spate, bras, fluture, liber. La aceste probe, se pot înregistra recorduri. • Bazinele de înot Recordurile mondiale, europene, naţionale se pot stabili numai în bazine construite în conformitate cu regulamentele internaţionale de înot. 17 Bazinele trebuie să aibă o lungime de 50m, cu o lăţime de 21m, adâncimea apei pe toată lungimea distanţei trebuie să fie de minimum 1,80m. Ele trebuie să fie marcate de 8 culoare instalate pe partea cea mai lungă a bazinului, având o lăţime între ele de 2,50m. Pe o distanţă de 5m de la fiecare capăt al bazinului, culoarea plutitoarelor poate să fie albă sau roşie, distinctă de restul lungimii. Culoarul de mijloc favorit (4) este marcat de culoarea galbenă. Uneori, 2 culoare, nr. 4 şi 5, sunt marcate (favorite) în culoarea galben. Pereţii bazinului trebuie să fie verticali şi paraleli între ei. Fundul bazinului va fi marcat de benzi de culoare închisă, trasate în centrul fiecărui culoar. Lăţimea lor va fi între 20-30 cm. Aceasta se va termina cu 2m înainte de capătul bazinului. Frânghia pentru startul greşit va fi aşezată la 15m de la ambele capete ale bazinului. Bloc-startul va avea o înălţime minimă de 50-70cm de la supra-faţa apei. Ele vor fi antiderapante, având montate de o parte şi de alta mânere pentru startul în procedeul de înot spate, plasate la o înălţime de 30-60cm de la suprafaţa apei. Fiecare bloc-start va fi numerotat pe toate părţile, pentru a fi vizibil de către arbitri. Nr. 1 va fi numerotat în partea dreaptă a liniei de plecare, privind cu faţa spre bazin. Echipamentul electronic va trebui montat pentru fiecare culoar în parte, ele ridicându-se cu 30cm deasupra apei şi sub suprafaţa apei cu 60cm. Temperatura apei în bazinele din aer liber trebuie să aibă 22-250C, iar în bazinele acoperite – 27-280C. 18 CAPITOLUL III FORŢELE CARE ACŢIONEAZĂ ASUPRA CORPULUI ÎNOTĂTORULUI ÎN APĂ. PLUTA, ALUNECAREA ŞI RESPIRAŢIA LA ÎNOTĂTORI Pentru a înţelege tehnica procedeelor de înot, trebuie să cunoaş-tem unele particularităţi fiziologice şi anatomice ale omului, precum şi unele legi ale hidrostaticii şi hidrodinamicii. Asupra corpului în apă acţionează două forţe: greutatea corpului (de sus în jos) şi aceea care îl împinge în sus, denumită portantă hidrostatică. Un corp cufundat în apă, conform principiului lui Arhimede, este împins de jos în sus cu o forţă egală cu greutatea volumului de apă dizlocuit de acel corp, numită portanţă hidrostatică. Ea depinde de: volumul corpului, de partea sa scufundată în apă, pre-cum şi de densitatea lichidului. Plutirea unui corp în apă este legată de: greutatea specifică a corpului, densitatea apei şi presiunea hidrostatică care influenţează aparatul respirator. Greutatea specifică se obţine împărţind greutatea corpului la volumul său. Ea se notează cu „g” şi variază în funcţie de vârstă şi de elementele care compun corpul. Copiii plutesc mai uşor, de asemenea şi femeile, deoarece amândouă aceste categorii au sistemul osos mai uşor decât la bărbaţi. Cea mai mare greutate specifică a elementelor care compun corpul omului o au oasele, urmează muşchii, ligamen-tele, straturile de grăsime, plămânii, tubul digestiv. Cu cât corpul are o densitate mai mare, el va pluti mai puţin. Oamenii graşi plutesc mai uşor, mai bine decât cei slabi, deoarece ţesutul adipos are o densitate mai mică. Cu cât apa este mai sărată, corpul pluteşte mai bine, datorită densităţii relative a apei de mare (cu 1,035 mai ridicată decât densitatea relativă a apei dulci – 1,007). Cu cât cantitatea de aer în torace este mai mare prin inspiraţie, greutatea specifică a corpului scade şi deci plutirea este mult îmbunătăţită. Presiunea hidrostatică influenţează aparatul respirator, dezvoltând musculatura inspiratorie, perimetrul toracic, diametrul cutiei toracice, precum şi capacitatea vitală. Presiunea executată asu-pra oricărui corp scufundat în apă creşte proporţional şi cu adâncimea. 19 Datorită mişcărilor din apă, pe lângă cele două forţe, greutatea corpului şi portanţa hidrostatică la înaintare, apare o a treia, rezultanta hidrodinamică, care are două componente: portanţa hidrodinamică pe verticală şi rezistenţa hidrodinamică pe direcţia de deplasare, aceasta opunându-se înaintării corpului. La înot, ca şi la alte discipline sportive, se va ţine cont de Legea a III-a a lui Isaac Newton – Legea acţiunii şi reacţiunii, conform căreia toate acţiunile provoacă o reacţie egală şi de sens invers. De exemplu, un alergător împinge în sol în jos şi înapoi cu gamba din spate; ca urmare, el va crea o reacţie care îl va împinge în sus şi înainte de aceeaşi forţă. Acest principiu se aplică şi la înot. Dacă un înotător împinge înapoi (12,5 kg) cu mâna şi (2,5kg) cu picioarele va rezulta o forţă mai mare care îl va propulsa înainte, cunoscând că la mare viteză picioarele nu contribuie atât de mult la propulsie ca mişcarea braţelor. Studiile celebrilor antrenori James Counsilman (1968) şi C.E. Silva (1970) au fost orientate spre cercetarea propulsiei hidrodina-mice la înot, ei reuşind să dezvolte teorii noi. Ei au arătat că sursa propulsiei este portanţa hidrodinamică. Denumirea de portanţă suge-rează o deplasare în sus. Cu ajutorul acestei forţe care ridică înotătorii, se reuşeşte păstrarea unei poziţii orizontale. Ea acţionează întotdeauna perpendicular pe rezistenţă şi poate fi exercitată în orice direcţie pe care se dezvoltă rezistenţa. Forţele portante rezultă din mişcările verticale şi laterale ale membrelor, dovedind că ele domină propulsia la înot. Până nu de mult mecanismele de vâslit cele mai bune au fost acelea care permiteau înotătorilor să împingă apa direct spre înapoi, sub linia de mijloc a corpului, pe o distanţă cât mai mare. Această teorie a fost infirmată de filmările subacvatice care au demonstrat că mâinile înotătorului parcurg o traiectorie sinusoidală, şerpuitoare, în „S” şi nu una dreaptă spre înapoi, în timpul înotului de competiţie. Această traiectorie permite înotătorilor să găsească, în timpul vâslirii, porţiuni de ape liniştite în care să împingă şi să obţină mai multă rezistenţă. Traiectoriile luminoase (beculeţele aprinse pe braţele înotăto-rului) au arătat astfel că mâinile se deplasează pe o direcţie dominant laterală şi verticală, cu mişcări minime spre înapoi. Prin înclinarea corectă a mâinilor şi labelor picioarelor în timpul fazei propulsive a fiecărei vâsliri se poate obţine unghiul de atac cel mai bun, mărind astfel portanţa (asemănător teoriei lui Benoulli pentru zborul avioa-nelor). Astfel, înotătorii trebuie să folosească muchiile mâinilor şi labelor picioarelor ca pe nişte pale de elice, înclinându-le într-un unghi 20 de atac corect. Mişcarea cea mai bună de împingere este aceea care permite reducerea la minimum a factorilor de împingere către în sus şi în jos a mişcării, realizând împingerea mai importantă spre înainte. În toate cazurile în care se ridică o parte a corpului deasupra apei (braţe, umeri, picioare), se micşorează partea rămasă în apă, deci portanţa hidrostatică, corpul devenind mai greu şi scufundându-se. Pentru menţinerea unei poziţii înalte pe apă, este necesar ca picioarele şi braţele să lucreze repede şi în forţă. Creşterea vitezei membrelor produce creşterea corespunzătoare a forţei propulsive, ceea ce sugerează că viteza optimă a membrelor va produce cea mai mare viteză de înaintare, când ele se mişcă în direcţie bună şi orientate cu un unghi de atac corect. Viteza mişcării membrelor depinde de factori ca: eficienţa mecanică, forţa musculară şi mobilitatea articulară a înotătorului. Mişcările înotătorului în apă vor întâmpina rezistenţa apei în faţa acestora şi în jurul părţilor corpului. Această rezistenţă a apei este denu-mită simplu rezistenţă. Ea acţionează întotdeauna în direcţie opusă celei de mişcare. Această opunere va produce forţă de portanţă, care, după cum vom vedea în continuare, este perpendiculară pe rezistenţă. Există trei feluri de rezistenţă care acţionează în apă asupra înotătorului: a) rezistenţa frontală; b) rezistenţa valurilor; c) rezis-tenţa de frecare. a) Pentru reducerea rezistenţei frontale, înotătorul trebuie să-şi menţină corpul aproape de suprafaţa apei, având de la cap până la picioare cele mai mici înclinări posibile. Mişcările excesive în lateral, în sus şi în jos, măresc rezistenţa frontală, făcând să se mărească suprafaţa corpului şi deci şi rezistenţa la înaintare. b) Mişcările braţelor la intrarea în apă, precum şi mişcările exagerate laterale şi verticale ale corpului produc valuri, creând un adevărat „zid de apă”, ce împiedică deplasarea. De exemplu, ondu-larea exagerată la înotul fluture produce stropi la suprafaţa apei şi mici vârtejuri ce împiedică înaintarea. c) Suprafeţele netede produc frecări mici. Unii înotători se rad în cap, pentru ca părul să nu opună rezistenţă la înaintare, iar costumele lor aderă neted la suprafaţa corpului, fără a avea cute care să adune apa şi să frâneze astfel înaintarea (costume numite „piele de rechin”). • Plutirea şi alunecarea Poziţia la înot este orizontală pe suprafaţa apei. Cele mai simple exerciţii de plutire sunt: pluta pe piept, pluta pe spate, pluta pe verticală. 21 Plutirea pe piept: Corpul este în poziţie orizontală cu faţa spre apă, braţele întinse înainte încadrează capul, cu palmele orientate spre apă, având degetele de la mâini apropiate şi picioarele menţinute întinse cu vârfurile orientate spre interior. Respiraţia se menţine în apnee. Orice înclinare a corpului spre înainte sau înapoi va produce dezechilibrul şi instabilitatea corpului, ducând la scufundarea lui. Plutirea pe spate: Corpul se va găsi în poziţie orizontală cu faţa în sus, afară din apă, având bărbia mai aproape de piept. Braţele se vor menţine întinse, încadrând capul prin atingerea urechilor, iar picioarele vor fi întinse păstrând vârfurile uşor spre interior, corpul va fi relaxat. Respiraţia este uşurată prin menţinerea capului deasupra apei. Orice schimbare a poziţiei braţelor, a capului, bazinului sau picioarelor duce la dispariţia plutirii. Plutirea pe verticală şi călcarea apei: Corpul este într-o poziţie verticală pe apă, uşor oblic înainte prin tragerea umerilor în faţă. Braţele se ţin cu coatele uşor îndoite pe apă, vâslind uşor din palme în sensul aducerii apei spre înăuntru şi în afara liniei mediane a corpului, presând apa. Picioarele se menţin uşor depărtate şi îndoite din genunchi, ele calcă apa spre în afară, alternativ. În această poziţie înotătorul poate sta puţin nemişcat, plutind, iar apoi continuă exerciţiul de călcare a apei. În toate aceste exerciţii, impor-tantă este respiraţia, respectiv inspiraţia şi expiraţia corectă; ea va ajuta să ne menţinem la suprafaţa apei plutind şi mişcându-ne cu uşurinţă. Alunecarea pe piept: din poziţia ghemuit la marginea bazinului, se vor executa împingeri de la perete în plută pe piept. Corpul se va deplasa prin apă înainte, alunecând pe diverse distanţe, expiraţia se va efectua obligatoriu în apă. Alunecarea pe spate: din poziţia ghemuit la marginea bazinului, se vor executa împingeri de la perete în plută pe spate. În timpul alune-cării, respiraţia este liberă. În ambele cazuri, se va evita o rezistenţă frontală mărită. • Respiraţia înotătorului În mod obişnuit, actul necesar al respiraţiei pulmonare este executat inconştient, fără intervenţia voinţei; mecanismul nervos al respiraţiei funcţionează în virtutea automatismelor înnăscute. Pentru a realiza coordonarea mişcărilor respiratorii cu mişcările specifice înotului, intervenţia voinţei este absolut necesară. Este vorba de de-prinderea motrică, deci de un fenomen de învăţare, prin care comanda voluntară înlocuieşte comanda automată a mişcărilor respiratorii. 22 După ce procedeul de respiraţie a fost însuşit şi modelul de execuţie a fost depozitat în sistemul nervos central, controlul voluntar dispare treptat, respiraţia executându-se în timpul înotului, după un nou auto-matism dobândit. În timpul înotului, respiraţia pare să se desfăşoare continuu, există totuşi momente de apnee (aerul este menţinut în plămâni) atunci când toracele este blocat. Ea este intercalată între respiraţie şi expi-raţie, mai ales în probele rapide, când respiraţia se efectuează la două cicluri de braţe. Aceste blocaje toracice (apnee prelungite) le întâlnim la înotătorii foarte avansaţi în probele pe distanţe scurte. Inspiraţia acvatică se execută mai repede, decât pe uscat, momentul prielnic fiind relativ scurt. Ea se efectuează pe gură la nivelul apei şi este caracteristică înotului sportiv. Expiraţia, în mod normal este un act pasiv, ea devine activă în timpul înotului, deoarece trebuie învinsă presiunea hidrostatică, excepţie făcând respiraţia la înotul pe spate. Ea se execută cu intensitate progre-sivă, aerul fiind expulzat la început mai mult pe gură, apoi pe nas. În mod obligatoriu ea va fi efectuată complet. La înotul fără respiraţie, plutirea este mai bună, datorită poziţiei pe apă. Acest exerciţiu este folosit în pregătirea pentru corectarea tracţiunii mişcărilor de braţe. 23 CAPITOLUL IV TEHNICA PROCEDEELOR SPORTIVE DE ÎNOT A. TEHNICA PROCEDEULUI DE ÎNOT CRAUL (LIBER) În terminologia Federaţiei Internaţionale de Nataţie (F.I.N.A.), este folosit pentru acest procedeu cuvântul „liber” în loc de „craul”, deoa-rece, la început, englezii numeau înot liber orice fel de mişcare care di-ferea de înotul bras. Se folosesc astăzi ambii termeni, fără a fi o greşeală. Este procedeul de înot cel mai rapid şi spectaculos. Craulul are la bază înotul over, apărut prin anul 1850. Înotătorul înainta culcat în apă pe o latură, vâslind cu un singur braţ, iar picioarele executau o foarfecă laterală. În anul 1873, James Trudgeon, din Buenos Aires (Argen-tina), înota ducând ambele braţe înainte pe deasupra apei, alternativ, picioarele continuând mişcarea specifică brasului. Prima demonstraţie de craul aparţine lui Harry şi Alex Wickham (Australia), care târau (crauling) picioarele prin apă, asemănător craul-ului de astăzi. De-a lungul anilor, o serie de înotători de valoare mondială şi olimpică au adus modificări tehnice procedeelor de înot. Astfel: la J. Olimpice din 1912 de la Stockholm, sportivul american Duke Kahanamoku (născut în Hawaii) câştigă 100m liber cu timpul de 1’004, îmbunătăţind bătaia de picioare, apropiind-o mult de tehnica de astăzi. La cele două ediţii ale J. Olimpice, Paris – 1924 şi la Amsterdam – 1928, proba de 100m liber a fost câştigată de Johny Weismüller, cu timpul de 58''6, primul înotător care a coborât sub 1'. El avea o poziţie înaltă pe apă, cu un moment de alunecare pe braţ, iar bătaia de picioare o efectua sub apă, mai jos decât în mod obişnuit. Înotătorii japonezi au obţinut victorii categorice, păstrând o poziţie întinsă pe apă, cu 6-10 bătăi de picioare. În întrecerile J. Olipice de la Los Angeles, din 1932, la J. Olimpice din 1956, Melbourne (Australia), 1960, Roma (Italia) şi, 1964, Tokio (Japonia), înotătorii australieni au dominat probele de liber, spulberând recordurile mondiale. Ei înotau având o poziţie ori-zontală pe apă, cu oscilaţii libere în axa longitudinală, accentuând mişcarea umerilor şi vâslirea în bumerang. S-a remarcat o varietate mare în numărul bătăilor de picioare – 2, 4, 6 bătăi la un ciclu de braţe. 24 Marii campioni olimpici şi recordmeni mondiali, ca: Dawn Fraser, Murray Rose, John Konrads (Australia), Kornelia Ender, Michael Gross, Rolands Mattes (Germania), Mark Spitz, Jim Montgomery, Don Schollander, Matt Biondi (America), Alexandru Popov (Rusia), au adus îmbunătăţiri tehnicii înotului constituind mo-dele de lucru şi studii pentru mulţi antrenori şi specialişti. Caracteristici principale ale procedeului de înot craul (liber) Execuţia bătăii de picioare la procedeul craul trebuie să fie foarte eficientă, recomandându-se un minim de bătăi pe lungime, fără ca viteza să fie influenţată, negativ. Viteza va fi menţinută constant pe parcursul distanţei de înot. Braţele trebuie să execute mişcări rapide, coordonate cu mişcarea capului şi a picioarelor. Poziţia corpului în apă. Corpul înotătorului este întins pe su-prafaţa apei, braţele se găsesc în prelungirea trunchiului, capul va avea privirea înainte, fiind scufundat până la nivelul sprâncenelor, picioa-rele sunt menţinute uşor sub apă, cât să asigure o bună plutire, umerii vor fi cât mai aproape de suprafaţa apei, pentru a micşora rezistenţa la înaintare şi bazinul este uşor ridicat. Corpul cu suprafaţa apei va forma un unghi de aproximativ 100 (vârful fiind la nivelul umerilor). Poziţia corpului la craul de viteză diferă faţă de craul de fond. Mişcarea braţelor. Aceasta prezintă 2 părţi distincte: vâslirea şi drumul aerian. Vâslirea sau faza activă, propulsivă, cuprinde mai multe componente: intrarea braţului în apă şi prinderea apei, tracţiunea, împingerea. Intrarea braţului în apă trebuie executată în faţa capului, mai precis între mijlocul capului şi extremitatea umărului cu palma îndreptată diagonal spre în afară, degetul mare fiind primul care atinge apa. Braţul alunecă, se întinde din umăr şi din cot, căutând să apuce apa cât mai departe, pentru a efectua o tracţiune eficace. După ce mâna a pătruns în apă complet, se presează palma în jos, întorcându-se spre noua direcţie prin rotirea antebraţului, cu o mişcare de rotunjire, având palma în formă de căuş. Tracţiunea. Odată apucarea apei executată, mâna se va mişca în jos şi apoi spre înăuntru, înspre linia mediană a corpului. Tracţiunea durează până când palma şi cotul aflat pe aceeaşi linie au ajuns în dreptul umărului şi se încheie în dreptul centrului general de greutate, 0 braţul aflându-se la un unghi de 90 faţă de corp şi un unghi, între braţ şi antebraţ, de cca 100-1100. Tracţiunea se execută diferit în conformi-tate cu particularităţile anatomice şi funcţionale şi după cum fiecare 25 înotător şi-a însuşit bazele acestui procedeu tehnic. Unii efectuează mişcarea pe o linie aproape dreaptă, sau cu cotul îndoit, alţii execută aşa-zisa „şerpuire” sau traiectorie sinusoidală, descrisă mai sus la alte capitole. Marii înotători ai lumii duc mâna în şerpuire în formă de „S” pe o traiectorie eliptică, pentru a întâlni mereu apă nemişcată (Figura 1). Figura 1 Împingerea este a doua şi ultima fază propulsivă a mişcării. Palma braţului care a efectuat vâslirea împinge apa spre în afară şi în sus, iar înapoi, spre acţiunea finală, până în dreptul coapsei piciorului din aceeaşi parte. La ieşirea din apă, braţul va fi complet întins, cu palma orientată în sus faţă de direcţie şi de mişcare, mâna iese din apă pe muchie cu degetul mic în sus. Este de preferat revenirea mâinii la suprafaţă, cu cotul ridicat. Drumul aerian al braţelor (faza nepropulsivă). Când umărul s-a ridicat din apă, va începe drumul aerian. Punctul maxim de flexie va fi atunci când palma şi cotul ajung în dreptul umărului, mişcare uşurată de răsucirea treptată a axei umerilor. Evitarea pendulărilor laterale se poate face printr-o ridicare accentuată a cotului în sus cât mai aproape de umăr. După trecerea palmei şi cotului de linia umărului, urmează răsucirea în sens contrar axei umerilor şi întinderea braţului înainte. Intrarea în apă se face în următoarea ordine: palmă, antebraţ, braţ pe linia umărului, între mijlocul capului şi extremitatea umărului. Viteza de aruncare a braţului înainte trebuie să fie continuă şi uniformă, lucru dovedit de aplicarea legii inerţiei, care demonstrează că o mişcare încetinită necesită o energie mult mai mare pentru a continua drumul cu viteza iniţială. Dacă mâna se aşază într-o formă 26 adecvată, raportat la traiectoria pe apă, ea va putea servi ca propulsor, care împinge pe înotător înainte. Cei mai mari înotători folosesc o coordonare continuă; un braţ trebuie să intre în apă, înainte ca celălalt să-şi termine vâslitul sub apă. Mişcarea picioarelor are două faze: Faza activă. Această mişcare se realizează din articulaţia coxo-femurală, cu piciorul uşor îndoit din genunchi, cu laba piciorului orien-tată spre interior. În ultima parte, se execută o lovire a apei printr-o mişcare de biciuire a ei cu laba piciorului. Presiunea exercitată de apă obligă glezna să efectueze o mişcare de hiperextensie. O mobilitate bună a articulaţiei gleznei ajută la o mişcare eficientă şi economică. Faza pasivă. Ea reprezintă o mişcare pregătitoare, realizată prin ridicarea unui picior de jos în sus, iar celălalt ducându-se întins înapoi, spărgând suprafaţa apei, călcâiul ieşind puţin deasupra. Amplitudinea este relativ mică (Figura 2). Figura 2 27 Figura 2 (continuare) 28 Coordonarea mişcărilor de braţe, picioare şi respiraţie Cea mai frecventă coordonare este aceea cu 6 bătăi de picioare la un ciclu de braţe. Pe distanţe lungi, înotătorii folosesc 2 şi 4 bătăi de picioare la un ciclu de braţe, acţiunea braţelor fiind mai puternică. Fiecare înotător îşi va forma coordonarea în funcţie de calităţile sale individuale. O tehnică respiratorie perfectă nu va influenţa poziţia corpului la un ciclu de braţe pe o singură parte sau la 3 braţe, pe ambele părţi. Inspiraţia se efectuează la suprafaţa apei sau chiar sub orizontala ei, în valul, golul, depresiunea, rezultată în dreptul feţei la înaintarea corpului prin apă. În momentul inspiraţiei, capul trebuie să fie întors lateral, privirea orientată oblic, înainte şi în sus. Momentul bun pentru inspiraţie este atunci când braţul se scoate afară din apă, umărul opus este răsucit pe axa sa spre apă, până la momentul când acelaşi braţ, în drumul său aerian, ajunge în dreptul umerilor. Odată cu ducerea braţului de la umăr înainte, axa umerilor se răsuceşte spre interior, faţa se scufundă în apă şi începe faza de apnee şi expiraţie sau direct expiraţie pe nas şi gură. Expiraţia este mai lungă sau mai scurtă, în funcţie de coordonarea pe care o alege înotătorul, o respiraţie la 2, 3, 4, 5 braţe. Rotirea capului. În timpul înotului, înotătorii îşi rotesc continuu corpul în jurul axei longitudinale. Ca timp, ei sunt mai mult pe părţile laterale, decât pe abdomen. Rotirea are importanţă în menţinerea aliniamentului lateral al corpului şi pentru reducerea rezistenţei. Înotătorul de craul trebuie să se rotească cu cel puţin 450 pe fiecare parte, pornind de la poziţia plată, pe abdomen. Greşeli frecvente în execuţia tehnicii procedeului craul Greşeli în mişcarea braţelor: – drumul aerian cu braţele întinse nu va permite o bună alunecare; – drumul braţului încrucişat la umărul opus va crea oscilaţii mari ale întregului corp; – vâslirea cu braţul complet întins sau exagerat îndoit, pe lângă corp, duce la frânare; – vâslirea foarte departe de linia mediană a corpului va duce la o tracţiune ineficace; – răsucirea accentuată a corpului în timpul tracţiunii va frâna înaintarea; – poziţia mult prea ridicată pe apă duce la o respiraţie ineficientă şi lipsa alunecării; – poziţia mult prea scufundată în apă frânează înaintarea. 29 Greşeli în mişcarea picioarelor: – bătaia executată numai din genunchi va face ca înotătorul să stea pe loc sau să meargă înapoi; – bătaia cu picioarele întinse şi menţinerea lor încordată (rigidă) va avea ca efect o înaintare defectuoasă; – pedalajul exagerat, imitând mersul pe bicicletă, frânează înaintarea; – bătaia picioarelor mult la suprafaţă va obosi sportivul, fără să obţină înaintarea dorită, iar bătaia scufundată a picioarelor în adâncime modifică poziţia de plutire a corpului; – împungerea apei cu labele întinse sau în exterior încordate duce la frânarea înaintării; – bătaia unui picior pe verticală şi a celuilalt în lateral frânează înaintarea şi dereglează întreaga coordonare; – ruperile de ritm în timpul bătăii picioarelor duc la întreruperea coordonării. Greşeli în respiraţie: – inspiraţiile prelungite; – expiraţiile incomplete. Startul Starturile se execută în conformitate cu regulamentul concursu-rilor de înot. În prezent, se execută un singur start. Până în anul 1960, startul la craul, bras, fluture se executa cu balansarea braţelor. În anul 1970, startul prezintă o nouă variantă, cu braţele plasate anterior corpului. Americanii îl perfecţionează plasând braţele paralel cu membrele inferioare, executând un avânt scurt. Plecarea se execută de pe blocul de start. La cele 4 procedee de înot, startul are aceleaşi elemente tehnice: – poziţia de plecare; – împingerea (elanul, săritura); – drumul aerian (zborul); – intrarea în apă. Starturile se deosebesc de la un procedeu la altul, prin modul de intrare în apă şi după mişcările specifice efectuate sub apă. Scopul startului este acela de a câştiga teren cât mai mult, printr-o săritură mai lungă, pentru a se obţine şi un timp mai bun. La craul există 2 modalităţi de efectuare: 1) startul cu pendula-rea braţelor, utilizat actualmente mai mult pentru începători; 2) startul „grab” (în engleză înseamnă „apucat”); i se mai spune şi „furat”, utilizat de avansaţi. 30 La primul semnal (fluier) al starterului, înotătorul se va urca pe partea dinapoi a blocstartului, în poziţia stând sau puţin aplecat şi va efectua inspiraţii şi expiraţii profunde. La comanda „luaţi locurile!”, înotătorul ia poziţia de plecare, la marginea dinspre apă a blocstartului, astfel: stând aplecat înainte, cu picioarele depărtate la lăţimea umerilor, călcâiele orientate în exterior, prinde cu toate degetele de la picioare marginea bazinului. În tehnica modernă a înotului de mare performanţă, în ultimii ani, se utilizează cu succes şi startul cu elan pe un picior. Picioarele sunt uşor flexate din genunchi şi mâinile apucă marginea blocstartului, iar capul este aplecat având bîrbia în piept. Când înotătorii vor sta liniştiţi pe blocstarturi, se va da al treilea semnal, cel de plecare, prin fluier sau pistol, după care sportivul va părăsi blocstartul. Elanul: După semnal, înotătorul, având picioarele în uşoară fle-xie, împinge puternic în marginea blocstartului, avântându-şi braţele înainte şi în sus, deasupra capului. Practic, efectuează o săritură puter-nică, cât mai lungă, pe două picioare, un plonjon. Drumul aerian sau zborul În prima jumătate a zborului, înotătorul priveşte peste mâini, înainte, având corpul întins. Traiectoria în arc de cerc, pe care o descrie corpul înotătorului prin aer, este dirijată de mişcarea capului, care coboară între braţe pregătind intrarea în apă. Plonjarea în arc de cerc permite înotătorului să zboare pe dea-supra apei cât mai departe. Intrarea în apă: Corpul înotătorului trebuie să fie perfect întins, sub un unghi cât mai ascuţit faţă de orizontala apei, pentru a intra în apă fără a produce valuri sau turbulenţă în jurul său. De obicei, se spune că trebuie să intre întreg corpul prin aceeaşi spărtură în apă. Regulamentul prevede că, după startul greşit, înotătorul este eliminat din concurs. Greşeli frecvente la start în procedeul de înot craul: – intrarea în apă în poziţie frântă-echer; – atingerea suprafeţei apei în poziţie orizontală; – poziţia picioarelor în aer îndoite; – plonjonul prea adânc în apă; – lipsa de alunecare pe sub apă. Întoarcerile Se vor efectua conform regulamentului de înot pentru fiecare procedeu. 31 Scopul acestora este următorul: – să fie executată într-un timp cât mai scurt; – să nu modifice ritmul de înot al înotătorului; – să nu împiedice o bună respiraţie; – să permită o bună împingere de la peretele bazinului; – să nu fie executată prea adânc în apă. Întoarcerea în procedeul craul se execută atingând peretele bazi-nului cu orice parte a corpului, fie cu o mână sau numai cu picioarele. Întoarcerea presupune următoarele momente: a) atacul peretelui; b) întoarcerea propriu-zisă; c) împingerea de la perete; d) lucrul sub apă şi ieşirea la suprafaţă: La craul se utilizează următoarele întoarceri: 1) Întoarcerea laterală, simplă pe o parte Atacul peretelui. Înotătorul atinge peretele bazinului cu braţul de atac întins aproape de nivelul apei, celălalt braţ este menţinut în faza de împingere. Braţul de atac, apropiindu-se de perete, se flexează. Întoarcerea propriu-zisă Corpul se va ghemui uşor spre lateral, răsucind bazinul spre braţul de atac, fixând tălpile picioarelor de perete. Înotătorul va efectua o inspiraţie profundă. Împingerea de la perete şi alunecarea Împingerea se va efectua energic. Braţul de atac va reveni lângă cel de sprijin, corpul alunecă având pieptul paralel cu fundul bazinului. Lucru sub apă şi ieşirea la suprafaţă În timpul alunecării, braţele sunt întinse sub apă, iar picioarele execută mişcarea alternativă sub apă. După prima vâslire, corpul iese la suprafaţă. Întoarcerea descrisă mai sus este utilizată de înotătorii începători, mai ales în probele pe distanţe lungi. 2) Întoarcerea prin răsturnare înainte (flip) (Figura 3) 32 Figura 3 33 Atacul peretelui se va face asemănător, ca la întoarcerea simplă, fără a atinge peretele cu mâna. Întoarcerea propriu-zisă Înotătorul se apropie de peretele bazinului, fără să reducă viteza. Braţul de atac va executa o vâslire puternică, o dată cu ducerea capului cu bărbia în piept (după ce, cu privirea, a apreciat distanţa care îl separă de zid), execută răsturnarea înainte, peste cap. Aceasta se continuă cu o jumătate de înşurubare (90 ), după ce picioarele au trecut de poziţia lor perpendiculară pe apă. Se continuă cu aşezarea tălpilor cu vârfurile apropiate în poziţie laterală, perpendiculare pe peretele bazinului, cu picioarele îndoite. 0 Împingerea de la perete Împingerea se va efectua cu întinderea picioarelor, continuând înşurubarea pentru a reveni pe piept, în poziţia de alunecare. Lucru sub apă şi ieşirea la suprafaţă va fi executată la fel ca la întoarcerea simplă. Greşeli frecvente la întoarcerile în procedeul de înot craul Întoarcerea laterală simplă: – atacul peretelui prea aproape, cu braţul îndoit; – atacul peretelui prin ridicarea mult peste apă; – gruparea picioarelor fără răsucire laterală; – revenirea sub apă în poziţie pe spate; – aşezarea pe perete a unui singur picior (talpă); – împingerea cu picioarele mult prea depărtate; – efectuarea întoarcerii cu capul mult sub apă; – lipsa alunecării după împingere. Toate aceste greşeli vor duce la nerealizarea întoarcerii corecte, ceea ce duce la pierderea unor secunde importante în timpul competiţiei. Greşeli la întoarcerea prin răsturnare înainte sau flip: – lipsa de apreciere corectă a distanţei faţă de perete; – efectuarea răsturnării prea adânc în apă; – reducerea vitezei o dată cu apropierea de perete; 0 – înşurubarea de 90 nu se face înainte ca picioarele să atingă peretele; – revenirea după întoarcere în poziţia pe spate; – lipsa unei împingeri eficiente cu picioarele. Precizări din regulament legate de cursa înotătorului în timpul competiţiei Înotătorul este obligat să parcurgă şi să termine proba în culoarul său, care i-a fost repartizat şi în care a luat startul. 34 – Dacă se constată că a pătruns neintenţionat pe alt culoar şi nu şi-a stânjenit adversarii, nu va fi descalificat dacă revine înapoi pe culoarul lui imediat. La procedeul de înot bras i se permite să facă o scufundare şi să treacă pe culoarul lui. Când mai mulţi înotători pătrund pe culoarul unuia, arbitrul general permite celui jenat repetarea cursei. – Dacă un înotător se opreşte din cursă, se sprijină pe fundul bazinului sau pe frânghia culoarului, fără a stânjeni adversarul şi apoi reia cursa, nu va fi descalificat (dacă merge pe fundul bazinului sau se trage de culoar, va fi descalificat). – La proba de ştafetă, în cazul în care un concurent a plecat înainte ca cel din apă să fi atins peretele bazinului, nu va fi descalificat dacă, sesizând greşeala, se întoarce şi pleacă din nou, numai prin împingerea din apă, de la peretele bazinului (fără să iasă din apă). – Întreaga echipă de ştafetă este descalificată dacă unul din ei sare mai repede în apă, înainte ca cel ce termină cursa să atingă peretele bazinului. B. TEHNICA PROCEDEULUI DE ÎNOT BRAS Acest procedeu de înot este cunoscut încă din antichitate. Mişcările lui apar pe fresce, obiecte de artă, iar pe un papirus egiptean s-au găsit urme din anul 3400 î.e.n. Probele de înot bras au fost introduse în programul J.O. în anul 1904, la Saint-Louis. Sportivii utilizau mişcarea braţelor cu traiectorii largi, fără momentul de alunecare. J. Olimpice din anul 1924 de la Paris aduc îmbunătăţiri în tehnica tracţiunii de braţe, care s-a executat mai în adâncime, având braţele aproape întinse. J. Olimpice din anii 1932, de la Los Angeles, şi din 1936, de la Berlin vor aduce ca noutate accentuarea vâslirii cu braţele îndoite, mărind frecvenţa lor. În jurul anilor 1935, brasiştii duc braţele pe deasupra apei, dând naştere ulterior unui nou procedeu de înot, numit fluture. La J. Olimpice din anul 1952, de la Helsinki, înotătorii japo-nezi înoată bras pe sub apă. Acesta a fost preluat de către sovietici, răspândindu-se rapid în toată lumea. Congresul FINA, ţinut în anul 1957, interzice înotul bras pe sub apă în întrecerile oficiale, conside-rându-l dăunător sănătăţii. Acest procedeu este astăzi bine definit de regulament, pe sub apă acceptându-se doar un ciclu de braţe şi picioare după start şi întoarceri. Dintre procedeele de concurs, înotul bras este cel mai puţin rapid. El a evoluat ca tehnică pe parcursul 35 anilor, punându-se accentul pe acţiunea braţelor şi perfecţionarea împingerii cu picioarele, în mod mai evident. Astăzi în tehnica acestui procedeu există 2 tendinţe: 1. Un procedeu bras cu imitarea poziţiei pe apă de la înotul fluture, care implică ridicarea umerilor în sus şi înainte, în timpul execu-tării mişcării spre înăuntru a braţelor, capul fiind mult deasupra apei, inspirându-se în timpul porţiunii finale a mişcării spre înăuntru a bra-ţelor şi a primei părţi a revenirii. În timp ce braţele sunt extinse înainte, capul revine în apă. Acest procedeu este superior poziţiei orizontale, mărind mult propulsia, reducând în acelaşi timp rezistenţa la înaintare. 2. Stilul american tradiţional, care este caracterizat de o poziţie orizontală a corpului, bazinul menţinându-se la suprafaţa apei sau aproape de aceasta, umerii fiind în apă pe parcursul întregului ciclu de vâslire. Poziţia corpului prezintă 2 aspecte: a. În timpul fazei propulsive a mişcării, corpul trebuie să aibă o poziţie hidrodinamică, iar când se realizează inspiraţia, corpul va forma cu apa un unghi cât mai mic, apa ajungând până sub bărbie. b. În momentul alunecării, corpul trebuie să plutească perfect întins, fără oscilaţii pe orizontală sau verticală, capul scufundându-se până la nivelul frunţii. Caracteristici principale pentru procedeul de înot bras modern - Tracţiunea braţelor prezintă forma unei inimi întoarse. Mişcă- rile sunt ciclice, simultane şi simetrice, executate numai pe sub apă. Vâslirea prinde apa pentru a o trimite circular – accelerat în regiunea superioară a trunchiului. Inspiraţia este întârziată şi urmată de o „plonjare” energică cu capul şi braţele întinse în alunecare. - Mişcările de picioare execută vâsliri circulare eliptice, simultane şi simetrice. - În momentul respiraţiei, capul se înalţă la terminarea rotirii spre interior a braţelor şi se scufundă după terminarea revenirii braţelor. În acţiunea braţelor există 2 faze: activă şi de tracţiune. La acest procedeu nu există un drum aerian al braţelor, întreaga mişcare desfăşu-rându-se sub suprafaţa apei (Figura 4). Figura 4 36 Faza activă. Mişcarea braţelor începe spre în afară, fiind întinse la o adâncime de 15-20 cm sub apă. Ele se depărtează lateral până în dreptul umerilor, iar palmele vor fi orientate în afară şi înapoi în formă de cupă. Apucarea apei este făcută prin înclinarea palmelor uşor în jos şi prin schimbarea direcţiei mâinilor, dinspre în afară spre în jos. Faza de tracţiune. Braţele încep să se flexeze, direcţia mâinilor se va schimba dinspre în afară spre interior, coatele se strâng sub piept, moment în care capul şi umerii se vor ridica în sus şi înainte pentru a respira. Mişcarea mâinilor în sus coboară bazinul, iar gambele încep să se flexeze. Când mâinile se apropie una cu alta, înotătorul întrerupe presiunea asupra apei, impulsul acţiunii ducându-le la suprafaţă, capul şi umerii revenind la poziţia orizontală pe apă. Mişcarea picioarelor cuprinde 2 faze (Figura 5): Figura 5 37 Faza pregătitoare, în care picioarele întinse se vor aduce depărtate până la lăţimea umerilor, se vor flexa gambele pe coapse, călcâiele pe şezută, genunchii fiind uşor apropiaţi, iar labele vor fi depărtate mai mult decât lăţimea umerilor. Înaintea împingerii puternice înapoi, labele se vor orienta cu călcâiele perpendiculare pe direcţia de înaintare, cu vârfurile spre exterior. Această fază se încheie pe punctul maxim de flexie, cu orientarea spre lateral. Faza activă. Cu picioarele îndoite şi călcâiele apropiate de fese se începe mişcarea circulară, spre în afară a labelor picioarelor, împingând în jos şi spre înăuntru până când se vor apropia extinse, în poziţie hidrodinamică. Dacă bătaia picioarelor este executată corect, atunci împingerea spre în jos şi înăuntru a labelor picioarelor va face ca bazinul să se ridice într-o acţiune ca la fluture. Coordonarea dintre acţiunea braţelor cu cea a picioarelor şi cu respiraţia (Figura 6) Figura 6 38 Figura 6 (continuare) Un ciclu de braţe corespunde unei împingeri cu picioarele. Braţele încep vâslirea când picioarele sunt încă întinse şi apropiate, iar corpul pluteşte întins pe suprafaţa apei. În timpul fazelor de tracţiune a braţelor, picioarele se strâng, capul se ridică pentru inspiraţie, bazinul coboară puţin sub nivelul apei. Expiraţia începe în timpul întinderii braţelor înainte şi al împingerii în picioare. Greşeli frecvente în execuţia mişcărilor în procedeul de înot bras La poziţia corpului: – scufundarea accentuată a corpului determină o rezistenţă mai mare la înaintare; – oscilaţiile pe verticală sau orizontală aduc modificări în tehnica tracţiunii de braţe, deci o propulsie mai slabă şi o frânare accentuată la înaintare. 39 În mişcarea braţelor: – vâslirea mult prea laterală, în afară, are ca efect „mângâierea apei”, lipsa de tracţiune eficientă; – îndoirea cotelor departe de corp frânează înaintarea; – mişcarea braţelor ca la înotul „câinească”, pe linia mediană are ca efect tracţiunea pe loc, frânarea înaintării şi producerea de valuri în faţa pieptului; – tracţiunea braţelor prea scufundată jos, în loc de înăuntru, frâ-nează înaintarea şi dereglează coordonarea cu mişcarea de picioare; – ducerea braţelor înainte, depărtate între ele şi cu coatele îndoite va scădea eficienţa alunecării şi a tracţiunii; – lipsa poziţiei aerodinamice frânează mult mişcarea braţelor şi a picioarelor. În mişcarea picioarelor: – asimetria mişcării de picioare duce la pierderea echilibrului corect pe apă; – flexia accentuată a coapsei pe abdomen duce la o frânare foarte puternică a înaintării; – menţinerea labelor picioarelor în interior micşorează execuţia propulsiei cu picioarele; – depărtarea exagerată a picioarelor în momentul final al împin-gerii diminuează alunecarea; – scoaterea tălpilor la suprafaţă frânează înaintarea, picioarelor lovind în gol. Greşeli de coordonare: – mişcarea braţelor mult prea întârziată faţă de picioare; – menţinerea permanentă a capului sus, peste nivelul apei; – inspiraţii şi expiraţii prea rapide sau insuficiente. Startul La acest procedeu, startul se ia de pe blocul de start. Poziţia de plecare, elanul, zborul sunt asemănătoare cu cele descrise la startul de craul. Intrarea în apă se face la o adâncime mai mare, pentru a se permite efectuarea mişcărilor pe sub apă. Conform regulamentului, înotătorul are voie să efectueze pe sub apă un ciclu complet de braţe şi picioare, al doilea ciclu de braţe trebuie obligatoriu finalizat cu ieşirea pentru inspiraţie. Sub apă mişcările sunt următoarele: După intrarea în apă, începe momentul de alunecare prin apă cu braţele paralele şi întinse înainte. Spre finalul alunecării începe vâslirea cu braţele, continuată până la apropierea coatelor de piept; de aici 40 palmele nu se duc înainte spre suprafaţa apei apropiate, ci vor împinge de-a lungul corpului pe sub apă, până la întinderea lor completă. După terminarea împingerii, braţele se îndoaie mult prin faţa corpului spre în sus, depăşind nivelul umerilor, apropiindu-se întinse înainte. Picioarele executau un ciclu complet. După terminarea mişcării de picioare începe al doilea ciclu de braţe cu ieşirea la suprafaţă. Greşeli frecvente la start în procedeul bras: – intrarea în apă prea adânc sau prea la suprafaţă; – mişcările obligatorii sub apă nu sunt efectuate, vâslirea este prea lungă sau alunecarea nu se mai efectuează. Greşelile pentru faza de zbor sunt asemănătoare ca la startul de craul. Întoarcerea Înotătorul atacă peretele bazinului cu amândouă braţele întinse, cu palmele în acelaşi timp, nu şi la acelaşi nivel, dar obligatoriu menţionând umerii paraleli cu suprafaţa apei. După acest moment, ridică trunchiul, uşurând astfel inspiraţia, se răsuceşte şi se scufundă. O dată cu răsucirea îşi ghemuieşte picioarele, fixând tălpile pe perete, va împinge puternic alunecând, după care efectuează un ciclu complet de braţe şi picioare pe sub apă, la fel ca la start. Greşeli frecvente la întoarcerea procedeului înot bras: – lipsa unei respiraţii corecte înainte de intrarea în întoarcere; – ieşirea mult din apă în timpul întoarcerii; – propulsarea prea la suprafaţă; – atingerea marginii bazinului cu o singură mână; – aruncarea pe sus, pe deasupra apei, a ambelor braţe; – lipsa de coordonare a mişcărilor sub apă. Precizări din regulamentul FINA cu privire la procedeul de înot bras 1. De la începutul primei mişcări de braţe după start şi întoarceri, corpul trebuie menţinut continuu cu pieptul pe apă şi cu umerii paraleli cu linia apei. 2. Toate mişcările de braţe vor fi simultane şi vor fi executate în acelaşi plan orizontal, fără mişcări alternative. 3. Mâinile trebuie întinse înainte împreună, de la piept şi apoi readuse la piept, peste, la sau sub suprafaţa apei. Cu excepţia startului şi a întoarcerilor, mâinile nu vor depăşi linia şoldului la mişcarea spre înapoi. 4. Toate mişcările de picioare bras vor fi simultane şi se vor exe-cuta în acelaşi plan orizontal, fără mişcări alternative. 41 5. Labele picioarelor trebuie să fie întoarse în afară la faza propulsivă. Mişcările forfecate, în formă de „mişcare fluturată” sau delfin nu sunt permise. Spargerea suprafeţei apei cu laba piciorului este permisă, în afară de cazul când este urmată de o mişcare în jos de delfin. 6. La fiecare întoarcere şi la sosire, atingerea peretelui se face cu ambele mâini simultan, la, deasupra sau sub suprafaţa apei. Umerii tre- buie să rămână orizontali cu suprafaţa apei, până în momentul atingerii. Capul poate fi scufundat după ultima tracţiune de braţe înainte de întoarcere, cu condiţia ca el să fi spart suprafaţa apei într-un anume punct pe parcursul ultimei tracţiuni complete sau incomplete care a precedat atingerea peretelui. 7. În tot timpul unui ciclu complet de braţe şi al unei mişcări de picioare, o parte a capului înotătorului va trebui să spargă suprafaţa apei, cu excepţia momentului de după start şi după fiecare întoarcere, când înotătorul poate face o mişcare completă de braţe (depăşind linia şoldurilor) şi o mişcare de picioare, cu scufundare completă. Capul trebuie să spargă suprafaţa apei înaintea executării celei de a doua mişcări de braţe. C. TEHNICA PROCEDEULUI DE ÎNOT SPATE Procedeul de înot spate a fost introdus la J. Olimpice din anul 1900 de la Paris, pentru prima oară ca probă de concurs, înotându-se pe spate, cu mişcarea picioarelor ca la procedeul bras. Acest mod de a înota s-a menţinut şi la J. Olimpice din 1904 de la Saint Louis şi 1908 de la Londra. Până în anul 1912, s-a înotat bras pe spate şi trudjen pe spate. La J. Olimpice din 1912, de la Stockholm, americanul W. Hebner a câştigat proba de 100 m spate cu timpul de, 1'24'', folosind un pedalaj al mişcărilor de picioare, având genunchii mult deasupra apei. La J. Olimpice din anul 1924, de la Paris, înotătorii hawaieni obţin timpi superiori (1'15''2) în aceeaşi probă, perfecţionând tot miş-carea de picioare. La J. Olimpice din 1932, de la Los Angeles, înotătorii înlocu-iesc vechiul pedalaj cu mişcarea de picioare din zilele noastre. Ei aduc îmbunătăţiri în mişcarea braţelor, observându-se o alunecare pe ele. J. Olimpice din anul 1936, de la Berlin, au ca vedetă pe cele-brul american Kieffer A., care va executa vâsliri mai adânci cu braţele, iar poziţia sa pe apă fiind mult aproape de orizontală. 42 Fostul campion european Georges Vallery, în anul 1948, obţine un timp superior (1'07''6), introducând vâslirea cu braţele îndoite. La întrecerile olimpice din anul 1956 (Melbourne), înotătorii îmbunătă-ţesc tehnica lucrului braţelor în apă, prin efectuarea unei mişcări în val cu palma, continuând împingerea până dincolo de nivelul şoldurilor. Ca îmbunătăţiri în tehnica înotului pe spate, menţionăm: rotarea din umăr, care a făcut ca traiectoria de vâslire să capete un contur sinusoid, un „S” culcat; bătăile de picioare s-au modificat de la un ciclu de braţe cu 6 bătăi de picioare, la un ciclu de braţe cu 4 bătăi, tehnică folosită de către înotătorii americani. Contribuţia însemnată în perfecţionarea tehnicii înotului pe spate au adus-o înotătorii americani, olandezi, germani, maghiari şi chinezi, ceea ce a dus şi la creşterea performanţelor lor. La noi în ţară, rezultate deosebite au avut Maria Both, locul 9 la Jocurilor Olimpice din 1956, de la Melbourne, Cristina Balaban, locul III la Campionatele europene din 1966 şi învingătoare la mica Olimpiadă de la Bremen, din 1967. Printre cele mai bune specialiste ale ţării s-au situat Carmen Bunaciu, locul III la Campionatul Mondial, şi Anca Pătrăşcanu, locul III la Jocurile Olimpice în anul 1984, la Los Angeles. În prezent, Diana Mocanu este cea mai bună înotătoare, care la vârsta de 16 ani a devenit dublă campioană Olimpică la Jocurile Olim-pice din Australia (Sydney) 2000, în probele de 100 şi 200 m spate. Caracteristici principale ale procedeului de înot spate – Mişcarea braţelor este ciclică alternativă, simetrică, vâslirea sinusoidală în „val” executându-se energic. – Picioarele execută pendulări alternative, active de regulă în ambele sensuri. Genunchii nu sparg oglinda apei. Şoldurile menţin o poziţie ridicată. Înotul pe spate are utilitate în înotul aplicativ, pentru transportarea obiectelor uşoare, precum şi pentru transportarea salvaţilor de la înec. Poziţia corpului Spre deosebire de celelalte procedee de înot, la spate corpul pluteşte cu faţa în sus, având bazinul, pieptul cât mai aproape de suprafaţa apei. Capul este în apă până la nivelul urechilor, cu bărbia orientată spre piept. Acţiunea braţelor (Figura 7) 43 Figura 7 Mişcarea braţelor, ca şi la procedeul de înot craul, este alterna-tivă, având o fază acvatică şi una aeriană. a. Faza acvatică cuprinde: 1. alunecarea şi prinderea (apucarea apei) 2. tracţiunea 3. împingerea 1. Alunecarea şi prinderea. Intrarea braţelor în apă se face îna-intea capului şi în continuarea umerilor, fiind complet întinse (ora 11 sau 12). După intrarea în apă, mâna se duce înainte, în jos şi în afară, în timp ce palma se roteşte în jos, umerii, şoldurile şi picioarele se vor răsuci spre braţul care se mişcă spre în jos. 2. Tracţiunea. Atunci când mâna trece prin punctul cel mai adânc, palma execută o rotire spre în sus, înăuntru şi înapoi, pe o traiectorie sinusoidală, până când braţul este flexat la aproape 900. Tracţiunea durează până când cotul ajunge la linia umerilor. 3. Împingerea este ultimă fază, când mâna se apropie de suprafaţă, palma continuă drumul spre înapoi în jos pe lângă coapsă, asigurând astfel o poziţia înaltă a corpului. Braţul se scoate din apă întins pe muchie. b. Faza aeriană. Braţul va fi scos din apă întins cu degetul mare înainte, îndreptat în aer prin faţa corpului. Când braţul întins ajunge în dreptul umerilor, se face o răsucire din umăr, o jumătate de rotaţie, pentru a orienta braţul cu palma rotită spre exterior, spre apă. 44 Mişcarea picioarelor 1. faza activă Mişcarea activă se execută de jos în sus din articulaţia coxo-femurală. În ridicare, genunchiul se întinde treptat, zvârlind laba picio-rului cu vârful în sus, orientat spre interior şi spărgând suprafaţa apei. 2. faza pasivă Mişcarea pasivă se execută de sus în jos. Piciorul coboară întins relaxat, iar spre sfârşitul mişcării genunchiului se îndoaie pentru a pregăti mişcarea inversă. Coordonarea mişcărilor de braţe cu cea de picioare (Figura 8) Figura 8 45 Figura 8 (continuare) 46 Coordonarea obişnuită este de 6 bătăi de picioare la un ciclu de braţe. Coordonarea mişcărilor de braţe şi picioare cu respiraţia. Inspiraţia se efectuează pe gură, în timpul drumului aerian al unui braţ, iar expiraţia are loc în timpul vâslirii aceluiaşi braţ. În general înotătorii folosesc o respiraţie la un ciclu de braţe. Greşeli în execuţia tehnicii procedeului de înot spate Greşeli în poziţia corpului în apă – Poziţia prea înaltă sau prea scufundată în apă are ca urmare frânarea înaintării. – Poziţia îndoită a corpului în apă (echer). – Capul şi umerii foarte ridicaţi sau foarte scufundaţi. Greşeli de braţe – Intrarea braţului în apă prea îndoit sau prea întins duce la dezechilibru sau la tracţiuni ineficace ale braţelor. – Plescăirea apei prin orientarea palmei în sus. – Tracţiunea cu braţul întins sau mult în lateral. – Finalizarea cu braţul întins sau mult în lateral. – Finalizarea împingerii cu mâinile în sus şi nu în jos. – Lipsa coordonării între braţe. Greşeli în mişcarea picioarelor – Ridicarea genunchilor deasupra apei prin flexia exagerată a coapsei pe abdomen. – Menţinerea picioarelor încordate şi întinse. – Orientarea labelor picioarelor în exterior. – - Târârea picioarelor prin apă. Greşeli de coordonare – Călărirea apei, datorită lipsei de coordonare între mişcarea de braţe şi cea de picioare. – Mai puţine bătăi de picioare. – Balansarea laterală a întregului corp, având oscilaţii puternice, picioarele bătând numai lateral. Startul În tehnica de înot spate, startul se ia din apă. Poziţia de plecare La primul semnal de start, înotătorul intră în apă, aşezându-se ghemuit cu faţa la blocul de start, ţinându-se cu mâinile de mânerele acestuia. Picioarele îndoite cu genunchii la piept se aşază cu tălpile asimetric pe perete sub suprafaţa apei. 47 La comanda „luaţi locurile”, se execută o tragere în braţe, apropi-ind pieptul de perete. Capul va fi aplecat, iar şoldurile vor fi afară din apă. Zborul La semnalul de plecare al startului (pocnet de pistol sau fluier), înotătorul împinge puternic cu picioarele în peretele bazinului, spre înapoi şi se avântă pe spate, energic, peste apă, cu corpul arcuit în extensie, aruncând braţele prin lateral în sus. Poziţia capului, tras pe spate, imprimă traiectoria corpului peste apă. Intrarea în apă se execută cu corpul într-o poziţie hidrodinamică în uşoară extensie. Înotătorul îşi îndreaptă poziţia capului, continuând alunecarea. Ordinea de intrare în apă este braţe, cap, corp, picioare. Drumul prin apă Sub apă, înotătorul are voie să efectueze mai multe mişcări ondulatorii şi simultane cu picioarele. O dată cu oprirea acestor mişcări, se va efectua o vâslire coordonată, cu aducerea bărbiei în piept, corpul fiind redus la suprafaţă. Greşeli frecvente la start – Poziţie greşită la plecare prin menţinerea braţelor întinse. – Târârea picioarelor prin apă în timpul plonjării. – Atingerea apei în poziţie orizontală pe spate. – Aruncarea capului înapoi cu întârziere. – Lipsa arcuirii corpului prin apă. – Căderea în poziţie frântă în apă. – Lipsa alunecării pe sub apă. Întoarcerile La probele de înot pe spate, regulamentul întrecerilor, până nu de mult, obliga înotătorul să atingă peretele bazinului cu mâna, în poziţia culcat pe spate. La sosire, sau în momentul întoarcerii, concurentul nu avea voie să se întoarcă pe piept, înainte de a atinge peretele bazinului. În prezent, regulamentul permite înotătorilor să atingă bazinul, la întoarceri, cu mâinile sau picioarele, exact ca la întoarcerile de craul, cu unele restricţii specifice acestui procedeu. De-a lungul anilor, s-au executat mai multe tipuri de întoarceri, printre care menţionăm: 1. Întoarcerea prin pivotare laterală (farfurie), care se menţine şi astăzi pentru grupele de începători. La aceasta există varianta Naber. 2. Întoarcerea prin semirostogolire, combinaţie între rostogolirea înapoi şi pivotarea laterală. 48 3. Întoarcerea prin rostogolire înapoi „Kiffer”. 4. Întoarcerea prin răsturnare înainte „flip” ca şi la procedeul craul. Descrierea întoarcerii simple (farfurie) Atacul peretelui Peretele bazinului se atinge cu palma mâinii avansate, celălalt braţ fiind lângă coapsă pentru sprijin. Atingerea peretelui se face, la nivelul apei, cu palma orientată în sus. Întoarcerea propriu-zisă se execută în plan orizontal. Picioarele se îndoaie şi se flexează pe abdomen, efectuându-se o pivotare laterală pe partea braţului de atac, aşezându-se tălpile pe perete. Împingerea. În poziţia de împingere, înotătorul se va găsi cu faţa în sus, cu braţele întinse, având picioarele îndoite. Corpul prin împingere se va întinde, urmând alunecarea pe sub apă, unde regula-mentul îi permite să efectueze şi mişcări de picioare, ca la procedeul de înot fluture, după care va putea ieşi la suprafaţă. Întoarcerea prin răsturnare înainte (flip) ca şi la procedeul craul Din poziţia de înot pe spate la o distanţă de un braţ de marginea bazinului, înotătorul va executa o singură tracţiune de braţ ca la craul, trăgând puternic în jos, culcând capul după braţ, fără să atingă peretele bazinului cu el. Înotătorul se va întoarce complet pe piept, începând răsturnarea înainte, pe timpul răsturnării braţele contribuie la efec-tuarea rotaţiei printr-o vâslire simultană, executată sub apă la nivelul umerilor. Răsturnarea se încheie când înotătorul a ajuns sub apă cu faţa în sus, cu picioarele îndoite, având tălpile sprijinite de perete. Împingerea în peretele bazinului cu amândouă picioarele se efectuează puternic, după care va urma alunecarea pe sub apă cu braţele întinse înainte. Se vor executa mişcări ondulatorii de picioare pe sub apă şi prima vâslire cu un băţ. Greşeli frecvente la întoarceri 1. Întoarcerea simplă – Aprecierea greşită a distanţei de perete. – Întârzierea în strângerea picioarelor la piept. – Dezechilibrări ale corpului în timpul pivotării. – Aşezarea tălpilor pe peretele bazinului peste apă, sau mult sub apă. – Lipsa unei alunecări bune datorate slabei împingeri de la perete sau a menţinerii braţelor îndoite. Greşeli frecvente la întoarcerea prin răsturnare înainte – flip – Lipsa vitezei de apropiere spre capătul bazinului. – Aprecierea greşită a distanţei faţă de peretele bazinului. 49 – Dezechilibrări în timpul întoarcerii. – Executarea mai multor mişcări de braţe craul, în momentul atacului cu braţul avansat. – Răsturnarea mult prea adâncă în apă. – Revenirea din răsturnare cu faţa în jos, ca şi la craul. – Lipsa unei împingeri eficiente a picioarelor în marginea bazinului. Precizări legate de regulamentul de concurs cu privire la procedeul de înot spate 1. Înotătorii, în momentul startului, stau în apă cu faţa spre perete cu mâinile prinse pe mânerele de start. Picioarele, inclusiv degetele, trebuie să fie aşezate sub suprafaţa apei. Este interzis să se sprijine picioarele în sau pe marginea „sparge valului”. 2. La semnalul de start şi în momentul executării întoarcerii, sportivul trebuie să se împingă de la perete şi să înoate pe spate pe tot parcursul cursei. El trebuie să fie pe spate tot timpul, cu excepţia momentului de execuţie a întoarcerii. Poziţia normală pe spate poate include o mişcare de răsucire a corpului în jurul axei longitudinale, răsucire care să nu depăşească 90 de grade, faţă de orizontala apei. Poziţia capului nu interesează. Excepţie de la această regulă face întoarcerea în procedeul spate, când este permisă orice deviere de la poziţia normală pe spate, pentru efectuarea unei acţiuni de întoarcere cursivă. 3. O parte a corpului înotătorului trebuie să spargă în perma-nenţă suprafaţa apei, cu excepţia întoarcerii şi a distanţei de maxim 15 m după start sau întoarceri, când îi este permisă imersiunea com-pletă, dar după această distanţă, capul trebuie să se afle la suprafaţă. 4. În timpul întoarcerii, este permis înotătorului să se răstoarne trecând prin plan vertical, dar el trebuie să se reîntoarcă pe spate înaintea desprinderii de peretele bazinului. În timpul întoarcerii şi până la desprinderea de perete, o parte a corpului înotătorului trebuie să atingă peretele bazinului. 5. La sosire, înotătorul trebuie să atingă peretele cât încă se găseşte în poziţie normală pe spate. 50 D. TEHNICA PROCEDEULUI DE ÎNOT FLUTURE În competiţiile oficiale, este cel mai nou procedeu. În anul 1935, s-a înotat fluture cu mişcarea de picioare bras. Primul înotător care a înotat în acest fel a fost americanul Jack Sieg. Procedeul nu a fost omologat. Fiind un procedeu obositor, a avut puţini adepţi. Înotătorii de „bras” îl utilizează cel mai mult. S-a înotat fluture cu mişcarea de picioare bras, la Jocurile Olimpice din anul 1948, de la Londra, şi la Jocurile Olimpice din 1952, de la Stockholm. În anul 1953, acest procedeu a fost omologat, înotându-se cu braţele fluture şi mişcarea de picioare asemănătoare delfinului. Primul înotător de delfin a fost Gyorgy Tumpek (Ungaria) care a stabilit şi recordul mondial. El executa 2-3 ondulări la un ciclu de braţe Maghiarul Tumpek a executat mişcarea picioarelor delfin, urmare a faptului că-i lipsea laba unui picior. La Jocurile Olimpice din Melbourne (1956), toţi participanţii în probele de fluture au înotat delfin. Acest procedeu a devenit astfel al doilea procedeu de viteză. Contribuţii în dezvoltarea tehnicii procede-ului fluture au adus înotătorii australieni, germani, americani, japonezi, ruşi. Americanul Mark Spitz a accentuat rolul tracţiunii braţelor, reducând ondulaţiile corpului. La noi în ţară, primul care a avut recor-duri de valoare la delfin a fost Alexandru Popescu, în anul 1953. Caracteristicile principale ale procedeului de înot fluture – Braţele execută mişcări ciclice, simultane, simetrice, vâslirea urmează un contur asemănător unei „găuri de cheie” sau al unei clep-sidre, sau desenul a două litere „S”, faţă în faţă. – Ondulaţiile sunt simultane, de preferat simetrice. – Capul şi respiraţia determină o ondulaţie corectă, intrând în apă înaintea trecerii braţelor peste umeri şi ieşind din apă (pentru inspiraţie) înaintea terminării vâslirii. Poziţia corpului este orizontală pe apă cu faţa în jos. Nu avem ca la celelalte procedee un moment când corpul va pluti cu picioarele şi braţele întinse. În timpul înotului, corpul înotătorului execută mişcări ondulatorii. Mişcările de braţe şi picioare sunt asemănătoare craului, cu deosebirea că ele sunt simetrice şi simultane. Cu toate ondulaţiile pe care le execută un înotător, el trebuie să fie cât mai la suprafaţă, cu bazinul cât mai puţin desprins de aceasta. Mişcarea de braţe are, ca şi la craul, 2 faze: acvatică şi aeriană. (Figura 9). 51 Figura 9 a. Faza acvatică are următoarele momente: 1. apucarea apei, 2. tracţiunea, 3. împingerea. 1. Intrarea braţelor în apă se face în linie sau uşor în afara liniei umerilor. Muchia mâinilor pătrunde în apă cu minimă rezistenţă. La intrarea mâinilor în apă, capul trebuie să fie scufundat puţin sub suprafaţa apei. Imediat după intrarea în apă, mâinile se vor mişca spre înafară şi apoi pe o traiectorie circulară, până când vor depăşi linia umerilor, unde are loc apucarea apei. Aici se va termina mişcarea în jos a primei părţi. 2. După ce mâinile trec de punctul cel mai adânc, braţele se îndoaie din coate, urmând începerea tracţiuni – a mişcării spre înăuntru, palmele, coatele continuă vâslirea până ajung la linia umerilor, palmele neatingându-se pe linia mediană. În formă de căuş, palmele schimbă orientarea mâinilor dinspre în afară şi înapoi, spre înăuntru. Mişcarea spre înăuntru este o mişcare puternic propulsivă. Viteza mâinilor este accelerată spre înăuntru în sus şi înapoi, de la început până la sfârşitul mişcării. În timpul tracţiunii, se efectuează expiraţia, la început pe gură apoi pe nas. În această fază, braţele descriu un „S” dublu spre linia mediană. Picioarele ajung în poziţia lor cea mai joasă. 3. Mişcarea braţelor continuă printr-o împingere care se efectu-ează până la nivelul şoldurilor şi se termină la nivelul coapselor spre înapoi, în afară şi în sus spre suprafaţă. În timpul fazei de împingere, corpul şi capul înotătorului se ridică, iar în clipa în care gura a ajuns la suprafaţa apei se efectuează inspiraţia. Capul în ultimul timp se întoarce lateral, asemănător ca la procedeul craul. Momentul inspiraţiei coincide cu faza de împingere şi prima jumătate a drumului aerian al braţelor. 52 b. Faza aeriană a mişcărilor de braţe După încetarea mişcării de împingere a apei la nivelul coapselor, urmează ducerea braţelor înainte prin lateral deasupra apei. Printr-o mişcare de rotare a umerilor, braţele ajung în dreptul lor. La trecerea de linia umerilor, se va expira în apă, aplecând capul înainte, în acelaşi timp cu ridicarea şoldurilor, coapselor şi gambelor. Mişcarea picioarelor (Bătaia delfinului) Picioarele execută o mişcare asemănătoare cu aceea de craul pe piept, însă cu o bătaie simultană. Mişcarea nu se execută din articulaţia coxo-femurală, ca la craul, ci este rezultatul mişcărilor pe care le execută înotătorul de sus în jos şi de jos în sus cu şoldurile, reprezintă rezultatul acţiunilor ondulatorii ale întregului corp al înotătorului. Pentru a fi eficiente, mişcările ondulatorii ale umerilor şi bazi-nului trebuie coordonate cu cele ale picioarelor. Se disting două faze: Faza descendentă a picioarelor reprezintă mişcarea activă care propulsează uşor înainte. Picioarele se vor flexa pe apă până la întin-derea lor. Faza ascendentă este faza pasivă pregătitoare, care se realizează prin ducerea simultană a picioarelor înapoi, flexând gamba pe coapsă. Coordonarea dintre braţe şi picioare (Figura 10) Figura 10 53 Figura 10 (continuare) 54 Figura 10 (continuare) La un ciclu de braţe se vor executa două mişcări de picioare. Prima bătaie, cea propulsivă, se va face în momentul intrării braţelor în apă. A doua, cea de sprijin, fiind mai uşoară, se va face o dată cu scoaterea braţelor din apă, în momentul împingerii. La un ciclu de braţe, se poate face şi o singură bătaie de picioare. Greşeli în execuţia mişcărilor la procedeul fluture Greşeli ale poziţiei corpului în apă: – ondulaţii prea mari sau reduse în plan vertical; – menţinerea mult prea ridicată a trunchiului; – scoaterea prea accentuată a bazinului pe deasupra apei. Greşeli de braţe: - ducerea braţelor mult prea întinse sau mult îndoite din cot pe deasupra apei; – lipsa de apucare a apei; – tracţiunea braţelor mult în lateral; – intrarea capului în apă după intrarea braţelor; – lipsa împingerii finale, prin scoaterea braţelor rapid la suprafaţă. Greşeli în bătaia picioarelor: – faza activă nu este coordonată cu mişcările ondulatorii; – flexia accentuată a coapsei pe bazin; – târârea picioarelor, cu lipsa fazei de împingere; – executarea mişcării numai din genunchi; – poziţia înafară a labelor picioarelor; – picioarele mult depărtate în timpul ondulării. 55 Greşeli de coordonare; – extensia prea mare a trunchiului în momentul inspiraţiei, cu ridi-carea lui aproape de verticală; – lipsa de ritm între braţe şi picioare. Toate aceste greşeli au ca urmare frânarea înaintării, precum şi apariţia mai devreme a oboselii, ca urmare a efortului muscular depus. Startul Startul de la înotul fluture este identic cu cel de la înotul craul. După efectuarea startului, la procedeul fluture, drumul prin apă este mai lung, înotătorul executând mai multe mişcări ondulatorii ale braţelor şi ieşirea la suprafaţă. Întoarcerea Întoarcerea este asemănătoare cu aceea de la procedeul de înot bras, cu deosebirea că atacul peretelui se face cu palmele în acelaşi timp şi la acelaşi nivel, iar drumul prin apă este mai adânc. Se fac una sau mai multe mişcări ondulatorii ale picioarelor, o vâslire completă cu braţele, urmate de ieşirea la suprafaţă. Greşeli frecvente în timpul întoarcerii, la fluture, au fost des-crise la capitolul înotului bras, iar cele de start la capitolul înotului craul. Respiraţia la procedeul de înot fluture Când braţele finalizează mişcarea acvatică, spre înăuntru, faţa iese la suprafaţa apei pentru inspiraţie, iar când braţele ajung în faza aeriană, trecând de linia umerilor, capul se apleacă în faţă, executând expiraţia. Prevederi ale regulamentului la procedeul fluture 1. Corpul trebuie menţinut cu pieptul pe apă, paralel cu suprafaţa apei, de la începutul primei mişcări de braţe, după start şi după fiecare întoarcere şi trebuie să rămână în această poziţie până la sosire. Nu este permisă răsucirea pe spate în nici un moment. 2. Ambele braţe trebuie să fie duse înainte, pe deasupra apei şi aduse înapoi simultan. 3. Toate mişcările picioarelor trebuie să fie executate simultan. Sunt permise mişcări de ridicare şi coborâre în plan vertical şi simul-tan ale membrelor inferioare. Nu este obligatoriu ca picioarele sau labele picioarelor să fie menţinute la acelaşi nivel, însă nu se permit mişcări alternative. 4. La fiecare întoarcere sau sosire, peretele va fi atins cu ambele mâini simultan, la, deasupra sau sub nivelul apei. 56 La start şi întoarceri, înotătorului i se permite să efectueze una sau mai multe mişcări de picioare şi o tracţiune de braţe sub apă, care să-l aducă la suprafaţa apei, dar nu are voie să depăşească limita a 10 m. Înotul mixt Înotul mixt a fost introdus ca probă în anul 1953. La Tokio, în 1964, s-a introdus proba de 400 m mixt individual, iar la J.O. din 1968, proba de 200 m mixt individual. Derularea probei se desfăşoară corespunzător tehnicii fiecărui procedeu. Cea mai bună specialistă a României rămâne Beatrice Câşlaru, deţinătoarea recordului naţional. 1. În probele de mixt individual, înotătorul trebuie să acopere distanţa înotând în toate cele patru procedee, în următoarea ordine: fluture, spate, bras şi liber. 2. În probele de stafetă mixt, înotătorii trebuie să înoate cursa înotând, fiecare, câte unul din cele patru procedee, în următoarea ordine: spate, bras, fluture şi liber. 3. Încheierea fiecărei distanţe parcurse într-un procedeu se con-sideră ca sosire şi, deci, este necesară respectarea prevederilor regula-mentare privind sosirile. Tehnica sosirilor Apariţia sistemelor electronice de cronometrare, care de la declan-şarea pistolului (fluierat), şi până la atingerea capătului bazinului, pe parcursul distanţei de înot, înregistrează, automat şi cu mare precizie, timpul înotătorilor, i-a determinat pe aceştia să execute cât mai rapid ultimele mişcări dinaintea sosirilor, pentru a atinge primii plăcuţele de sosire. Plăcuţele de sosire, montate la capetele culoarelor, au o sensibi-litate foarte mare şi, ca atare, pot fi acţionate prin atingerea lor cu vârful degetelor, fără să fie nevoie de a lovi cu toată palma. La procedeul craul (liber), pe ultima parte a cursei, bătăile de picioare se vor accelera, ceea ce face ca ultima impulsie prin împin-gerea braţului întins înainte să ajungă la plăcuţe cât mai repede. La procedeele fluture şi bras, înotătorul va atinge plăcuţele cu ambele mâini simultan. La procedeul spate, între fanioane şi perete, înotătorul numără câte mişcări de braţe execută în plină viteză. În mod normal, acelaşi număr de vâsliri îl va păstra şi pentru întoarceri. Accelerând bătaia picioarelor, va întinde braţul spre perete o dată cu întinderea capului înainte şi lateral spre acelaşi braţ. 57 CAPITOL V SUCCESIUNEA EXERCIŢIILOR PENTRU ÎNVĂŢAREA METODICĂ A PROCEDEELOR DE ÎNOT SPORTIV În teoria şi practica pedagogică, noţiunea de metodică cuprinde ansamblul tuturor mijloacelor, metodelor şi procedeelor metodice care caracterizează în general modul de realizare a sarcinilor formative sau educative. Metodica predării procedeelor de înot sintetizează principalele exerciţii de respiraţie acvatică, plutire, alunecare, mişcare de picioare, mişcare de braţe, exerciţii de coordonare, care duc la învăţarea mai rapidă a acestora. Respiraţia acvatică (iniţiere) Pe uscat: – inspiraţii şi expiraţii prelungite; – inspiraţii normale şi expiraţii prelungite; – inspiraţie specifică (pe gură) şi expiraţii prelungite; – inspiraţie, apnee, expiraţie cu întreruperi succesive; – inspiraţie specifică, apnee, expiraţii alternative cu apnee; – inspiraţie specifică, expiraţii specifice (forţate şi prelungite). În apă: – inspiraţie normală, scufundarea feţei şi eliberarea treptată a aerului în apă; – bolborosirea apei la suprafaţă; – inspiraţie specifică pe gură, scufundarea capului în apă, apnee, expiraţie treptată în apă; – alternări de inspiraţii şi expiraţii specifice, de pe loc şi din mers pe fundul bazinului, cu ridicarea capului în lateral; – expiraţie forţată către o minge de plastic mică (tenis de masă). Exerciţii de acomodare cu apa În apa mică: – mers şi alergare prin apă; – stropitul în doi sau în grup; 58 – spălarea feţei cu apă, a gâtului şi pieptului; – scufundări cu menţinerea deschisă a ochilor; – sărituri succesive prin împingere cu picioarele de la fundul bazinului; – jocuri în apă. În apa adâncă: – sprijin la marginea bazinului în spargere-val, cu scufundarea feţei în apă; – deplasarea laterală cu sprijinul unui braţ pe marginea bazi-nului, călcând apa pe verticală; – acelaşi exerciţiu mărind viteza de execuţie a picioarelor prin apă; – jocuri, scufundări, 2 câte 2 faţă în faţă, cu sprijin la marginea bazinului, menţinerea ochilor deschişi sub apă (oglinda, numărarea de-getelor, statuile). Exerciţii pentru învăţarea plutirii pe piept şi pe spate Pe uscat: poziţii de plutire pe piept şi pe spate, executate pe o bancă. În apa mică: – plutire pe orizontală cu sprijin pe marginea bazinului, braţele întinse, faţa în apă în apnee; – plutire pe orizontală, cu ajutorul unui partener, de pe loc şi din deplasare; – plutire orizontală cu poziţii diferite de picioare, depărtate, apropiate, ghemuite, cu capul în apă, în apnee. În apa adâncă: – pluta înainte, cu capul având faţa în apă, în apnee şi sprijin la marginea bazinului; – aceeaşi cu spijinul unui coleg; – scufundări în plută, pe verticală, cu sprijin la marginea bazinului; – pluta pe verticală cu mişcări de picioare (călcarea apei). Pluta pe verticală – călcarea apei, cu sprijin la marginea bazinului; – călcarea apei, sprijinit cu o mână de un baston al instructorului; – pluta pe verticală, cu uşoare desprinderi de la marginea bazi- nului, a bastonului şi cu apucări rapide; – acelaşi exerciţiu de plută se poate executa şi pe spate, atât în apa mică, cât şi în apa adâncă; – treceri din exerciţii de călcare a apei, în plută pe piept şi plută pe spate. 59 Exerciţiile de plută pe verticală (călcarea apei) dau siguranţa în apă, executându-le ori de câte ori ne vom găsi în dificultate. Exerciţii de alunecare pe piept şi pe spate: – exerciţiile se vor executa din plută pe piept şi spate, cu împin-geri de la peretele bazinului sau cu tracţiunea unui coleg; – acelaşi exerciţiu sub formă de întrecere; – alunecare cu sprijinul unei plute; – treceri, din pluta pe piept, pe spate şi invers; – aceleaşi exerciţii cu mişcări de picioare craul pe piept şi spate (cu sau fără labe de cauciuc). A. EŞALONAREA EXERCIŢIILOR PENTRU ÎNVĂŢAREA METODICĂ A PROCEDEULUI DE ÎNOT CRAUL Exerciţii pentru mişcarea picioarelor Pe uscat; – se va executa mişcarea de picioare craul din poziţia culcat înainte (pe iarbă, bancă, plută etc.). În apa mică: – mişcarea de picioare pe loc, din plută pe piept, cu sprijinul palmelor de marginea bazinului, scării sau cu partener; – mişcarea de picioare, din plută pe piept în deplasare, cu ajutorul unui partener; – mişcarea de picioare, din plută pe piept în deplasare, cu ajutorul unui partener; – mişcarea de picioare, din plută pe piept cu sprijinul braţelor pe un obiect plutitor (plută, pernă de plastic etc.); – împingeri de la peretele bazinului cu executarea bătăii picioarelor; – acelaşi exerciţiu cu respiraţie specifică. În apa adâncă: – mişcări de picioare, din plută pe piept cu sprijinul mâinilor în sparge-val, având poziţia capului ridicată şi expirând apoi în apă; – mişcări de picioare, din plută pe piept, având o mână sprijinită pe marginea bazinului, cu deplasare laterală; – mişcări de picioare, din plută pe piept, cu sprijinul unei mâini în sparge-val, având o mână pe pluta de antrenament şi deplasare de-a lungul bazinului; – mişcări de picioare cu sprijinul ambelor braţe pe pluta de antrenament, cu sau fără labe de cauciuc; – acelaşi exerciţiu ca mai sus, cu respiraţie specifică; 60 – pluta pe piept, mişcarea de picioare craul cu traversarea bazinului pe colţ şi apoi mărind treptat unghiul. Mişcarea braţelor Pe uscat: – din poziţia stând aplecat cu trunchiul înainte, imitarea mişcă-rilor alternative din procedeul craul; – din stând aplecat înainte se execută tracţiunea cu un braţ o dată cu momentul execuţiei inspiraţiei; – aceeaşi poziţie şi cu execuţia momentului expiraţiei. În apa mică: – din poziţia stând cu capul şi trunchiul aplecat în apă, imitarea mişcării alternative a braţelor; – acelaşi exerciţiu din deplasare; – sprijinind braţele în sparge-val la marginea bazinului, se execută mişcarea de picioare craul apoi tracţiunea cu un braţ şi celălalt, fără respiraţie; – acelaşi exerciţiu cu respiraţie specifică; – mişcarea de braţe din poziţia de alunecare în plută. În apa adâncă: – sprijinit la marginea bazinului, tracţiunea cu un singur braţ; – având poziţie orizontală pe apă, se execută mişcarea de picioare craul, o dată cu tracţiunea unui braţ; – acelaşi exerciţiu cu respiraţie specifică; – deplasare laterală pe marginea bazinului, având o mână sprijinită în sparge-val, cealaltă executând mişcarea de craul, cu şi fără respiraţie; – picioarele sprijinite de plutitor, tracţiune numai cu braţele. Coordonarea braţe-picioare-respiraţie Pe uscat: – din poziţia culcat pe piept pe o bancă, se execută mişcările complexe, braţe, picioare, respiraţie; – din deplasare sau de pe loc, se va mima mişcarea de picioare (6 bătăi), cu execuţia unui ciclu complet de braţe; – din stând aplecat, se execută respiraţia la 2-3 şi 4 braţe, mimând mişcarea de picioare. În apa mică şi adâncă: – înot craul fără respiraţie; – înot craul în alunecare; – înot craul cu respiraţie la 2, 3 şi 4 braţe; – înot craul cu labele de cauciuc şi palmare. 61 Eşalonarea exerciţiilor pentru învăţarea startului la craul Pe uscat: – din ghemuit, săritură cu întinderea braţelor în sus. În apa mică şi adâncă: – sărituri simple în picioare, de pe marginea bazinului şi de pe bloc-start; – din poziţia pe genunchi cu pluta de antrenament, aflată jumătate deasupra apei şi jumătate sprijinită de profesor, cădere înainte cu intrarea în apă în poziţia în cap; – săritură globală (poziţia de plecare, elan, desprindere, zbor aerian, intrarea în apă, mişcările sub apă, ieşirea la suprafaţa apei) de la marginea bazinului şi de pe blocstart; – execuţia startului cu comenzile de concurs şi corectările de rigoare. Succesiunea exerciţiilor pentru învăţarea întoarcerilor la craul Întoarcerea simplă Pe uscat: – imitarea mişcării de braţe craul atacând peretele cu un braţ, cu răsucire de 1800 a corpului spre noua direcţie şi cu aşezarea tălpii corespunzătoare braţului. În apă: – atacul peretelui cu un braţ şi răsucirea corpului cu 1800 spre noua direcţie; – scufundări şi împingeri în alunecare, ieşirea la suprafaţă vâslind cu un braţ; – legarea celor două elemente; – aceleaşi exerciţii din viteză crescândă. Întoarcerea rostogolită „flip” Pe uscat: – rostogoliri înainte, pe bănci, sol, saltele, ladă etc. În apă: – rostogoliri de pe loc din deplasare, rostogoliri peste culoare; – jumătate rostogolire cu fixarea tălpilor pe peretele bazinului; – atacul peretelui, la distanţe din ce în ce mai potrivite, cu fixarea tălpilor pe perete şi executând gruparea; – alunecarea, după împingere şi executarea mişcările de picioare, ca la întoarcerea simplă; – întoarceri executate în viteză. 62 B. SUCCESIUNEA EXERCIŢIILOR PENTRU ÎNVĂŢAREA METODICĂ A PROCEDEULUI DE ÎNOT BRAS Mişcarea picioarelor Exerciţii pe uscat: – genuflexiuni cu orientarea genunchilor spre interior sau exterior; – din şezând, cu sprijinul palmelor înapoi, având călcâiele apropiate de bazin, depărtarea lor laterală prin ducerea labei piciorului mult în exterior, împingeri circulare, apropiind picioarele în poziţia de echer (acestea se reiau de mai multe ori); – culcat pe abdomen – având picioarele depărate la lăţimea umerilor, ridicarea gambelor spre şezut, apoi revenire cu orientarea labelor picioarelor spre exterior. Exerciţii în apa mică şi adâncă: – sprijin pe marginea bazinului sau în sparge-val, mişcarea de picioare bras; – împingeri de la perete cu executarea mişcării de picioare; – acelaşi exerciţiu cu mâinile sprijinite pe o plută; – alunecare pe spate cu mişcări de picioare bras; – picioare bras cu exerciţii de respiraţie. Mişcarea braţelor Exerciţii pe uscat: – stând aplecat, mişcări imitative de braţe bras; – aceleaşi mişcări de braţe din poziţia culcat pe piept; – mişcări de braţe cu respiraţie specifică. Exerciţii în apă: – braţe bras din alunecare pe piept; – braţe bras cu mişcări de picioare craul; – braţe bras din alunecare, cu pluta între coapse sau cu plutitor. Exerciţii pentru învăţarea coordonării mişcărilor de braţe cu mişcările de picioare şi cu respiraţia Pe uscat: – culcat facial pe o bancă, simularea mişcărilor de picioare şi braţe, cu respiraţia specifică. În apă: – înot bras, fără respiraţie, pe o distanţă menţionată; – un ciclu de braţe cu două mişcări de picioare şi respiraţie specifică; 63 – două cicluri de braţe şi un ciclu de picioare în alternări diferite; – înot bras cu respiraţie normală. Eşalonarea exerciţiilor pentru învăţarea startului la proce-deul de înot bras Startul este asemănător ca la procedeul de înot craul, cu deosebi-rea că intrarea în apă este mai adâncă, iar mişcările sub apă sunt diferite. Pe uscat: – executarea mişcării de braţe din poziţia stând, până la întin-derea braţelor pe lângă şold, cu revenire la mişcările normale. În apă: – împingeri cu scufundare, în alunecare cu mişcarea braţelor prelungită pe lângă şold; – înot bras pe sub apă, cu pauze lungi de alunecare; – sărituri globale la comenzi (comanda de starter), cu corectările de rigoare. Succesiunea exerciţiilor pentru învăţarea întoarcerii (la bras) Pe uscat: – din mers, apropierea de perete cu atingerea acestuia cu ambele mâini, simultan, întoarcerea dreaptă, urmată de gruparea picioarelor, cu sprijinul unei tălpi de perete. În apă: – înot spre perete, atacul simultan al palmelor cu întoarcere, scufundare şi împingere (la început defalcat, apoi global). Notă: La întoarcerea de bras, sub apă, se execută o împingere lungă cu picioarele, urmată de o tracţiune de braţe şi ieşirea la suprafaţă. C. SUCCESIUNEA EXERCIŢIILOR PENTRU ÎNVĂŢAREA METODICĂ A PROCEDEULUI DE ÎNOT SPATE Mişcarea picioarelor Pe uscat: – mişcarea picioarelor din poziţia culcat pe spate, pe bancă, iarbă, sol, pluta etc. În apă mică: – exerciţiile menţionate la metodica înotului craul, cu condiţia ca ele să se efectueze din poziţia pe spate. 64 În apa adâncă: – mişcarea de picioare spate, cu sprijinul ambelor braţe de sparge-val. În apa mică: – împingeri succesive, de la peretele bazinului, cu picioarele, executând mişcări de picioare şi braţe împreună; – parcurgerea unor distanţe mici, înotând pe spate sub controlul permanent al profesorului, care va face corectările de rigoare, pentru a realiza 2, 4, 6 bătăi de picioare, la un ciclu de braţe. În apa adâncă: – alunecare cu tracţiune pe un braţ; – alunecare în tracţiune cu 2 braţe, alternativă sau simultană; – înot pe spate complet, braţe şi picioare, cu respiraţii accentuate, sub supravegherea profesorului, care va face corectările de rigoare (pe distanţe mai scurte sau mai lungi); –înot pe spate, cu labe de cauciuc şi palmare. Succesiunea exerciţiilor pentru învăţarea coordonării Pe uscat: – din culcat pe spate (pe iarbă, bancă etc.), se execută mişcări complete ale acestui procedeu (braţe şi picioare); – din stând, alergare pe loc, se imită mişcarea de braţe. În apa mică: – împingeri succesive, de pe peretele bazinului, cu picioarele, executând mişcări de picioare şi braţe împreună; – parcurgerea unor distanţe mici, înotând pe spate sub controlul permanent al profesorului, care va face corectările de rigoare, pentru a realiza 2, 4, 6 bătăi de picioare, la un ciclu de braţe. În apa adâncă: – alunecare cu tracţiune pe un braţ; – alunecare cu 2 braţe, tracţiune alternativă sau simultană; – înot pe spate complet, braţe şi picioare cu respiraţii accentuate, sub supravegherea profesorului, care va face corectările tehnice de rigoare, pe distanţe mai scurte sau mai lungi. Succesiunea exerciţiilor pentru învăţarea metodică a startului Pe uscat: – arcuiri de trunchi, cu braţele întinse în prelungirea corpului; – sărituri pe verticală, cu extensia trunchiului; – sărituri din ghemuit în extensie. 65 În apă: – din poziţii ghemuite la marginea bazinului, extensii pe spate, cu aruncarea braţelor în sus şi înapoi; – împingeri la perete prin sărituri, cu trecere în alunecare spate şi cu mişcări de picioare şi braţe; – startul de concurs cu comandă, cu corectările de rigoare. Succesiunea exerciţiilor pentruînvăţarea metodică a întoarcerilor a) Întoarcerea laterală simplă Pe uscat: – din poziţia culcat pe spate, întoarcere de 1800, stânga-dreapta, cu corpul uşor ghemuit, atingerea unui perete cu un braţ, întoarcere pe partea acestuia, cu fixarea tălpilor, în final, pe perete. În apă: – atacul peretelui cu o mână, din plutire pe spate, cu un braţ sprijinit la marginea bazinului, celălalt lângă coapsă, apoi mişcări de picioare spate. Oprirea bătăilor de picioare, întoarcerea prin lateral cu aşezarea tălpilor pe perete, apoi ducerea braţului sus şi scufundarea completă; – împingeri de la perete, cu scufundarea completă, executarea mişcărilor ondulatorii cu revenire la suprafaţă. b) Întoarcerea prin răsturnare Pe uscat: – rostogoliri (pe bănci, iarbă etc.) înainte şi înapoi. În apă: – rostogoliri din înot craul înainte; – rostogoliri peste culoare; – plută pe spate, cu întoarcerea pe piept, executarea întoarcerii, totul din deplasare; – Înainte de perete cu o jumătate de braţ, se trece din înotul pe spate în înot pe piept, întorcând exact ca la procedeul de înot craul. Notă: Sunt interzise de regulament executarea mai multor mişcări de braţe, precum şi mişcarea în timpul întoarcerii. 66 D. SUCCESIUNEA EXERCIŢIILOR PENTRU ÎNVĂŢAREA METODICII PROCEDEULUI DE ÎNOT FLUTURE Este procedeul de înot care se învaţă ultimul după celelalte trei – craul, bras şi spate. Pe uscat: – se vor executa mişcările de braţe, din poziţia stând şi din deplasare, aruncarea ambelor braţe înainte, executând câte o rotare (acelaşi lucru şi înapoi); – se vor executa ondulări de trunchi din poziţia stând; – se vor executa valuri de trunchi; – mişcările de braţe se vor combina cu cele de respiraţie. În apă mică: – din plută pe piept, ondulări de corp, aceeaşi din plută pe spate şi din poziţia pe o latură; – executarea mişcării de picioare ondulatorii cu pluta, fără respiraţie şi cu respiraţie folosind labele de cauciuc; – împingeri în alunecare, executând ondulări de corp; – împingeri în alunecare, cu executarea mişcării de braţe; – mişcări de braţe, mergând prin apă sau stând pe loc; – mişcări de braţe cu pluta de antrenament (sau plutitor), sprijinită pe genunchi sau gleznă; – acelaşi exerciţiu cu labele de cauciuc şi palmare. În apă mare: – scufundări cu ondularea corpului pe verticală; – sprijin la marginea bazinului, executând ondulări de trunchi; – acelaşi exerciţiu din deplasare laterală, cu sprijin pe marginea bazinului cu o mână; – mişcări de braţe, cu respiraţii la 2, 3, 4 tracţiuni; – mişcări de picioare fluture, cu pluta de antrenament; – înot fluture, fără respiraţie, cu mişcări de braţe şi picioare; – mişcări de picioare ondulatorii, cu mişcări de braţe, fără faza aeriană; – înot fluture complet, cu respiraţii la 2 şi 3 braţe. Notă La toate aceste exerciţii, se pot utiliza labele de cauciuc şi palmarele. Labele nu se pot folosi pentru executarea mişcărilor de picioare bras. 67 CAPITOLUL VI METODICA ÎNVĂŢĂRII ÎNOTULUI CU COPIII Cercetările recente au demonstrat că înotul poate fi practicat la o vârstă foarte fragedă. Încă din primii ani de viaţă, copiii, supravegheaţi de părinţii lor sau de profesori, înoată. Ei plutesc uşor, deoarece stratul de grăsime îi ajută, oasele sunt mai uşoare, nefiind încă calcifiate, iar volumul capului proporţional cu al adultului este mai mare, echili-brându-se cu greutatea picioarelor. Copii în apă se rotesc pe piept şi pe spate, instinctiv, scoţând capul pentru a respira, iar mişcările braţelor şi picioarelor îi ajută să menţină o poziţie de plutire ridicată. Este indicat să se lucreze numai individual, cu fiecare copil, iar durata menţinerii lor în apă depinde de mai mulţi factori: temperatura apei, temperatura încăperii, lucrul în bazine, acoperite sau descoperite etc. Prezenţa unui medic în incinta piscinei este absolut necesară. Copiii, la vârsta de 3 şi 4 ani, manifestă de obicei o teamă nejusti-ficată faţă de intrarea în apă. Frica de apă este un reflex înnăscut şi apare la majoritatea copiilor. Ea poate fi depăşită prin măiestria profe-sorului, prin tactul său pedagogic, prin răbdarea de care dă dovadă. La această vârstă, atenţia lor este scăzută, bagajul de cuvinte este sărac, iar din punct de vedere motric sunt puţin dezvoltaţi; se integrează cu greu în grup, de aceea se preferă lucrul individual. Copilul mic trebuie să aibă încredere foarte mare în cel care îl învaţă să înoate. Profesorul va începe pregătirea în apă numai când copilul doreşte să intre în ea, în nici un caz nu-l va sili să o facă. La copiii între 4-6 ani, se observă o dezvoltare mai bună a organismului, fiind mai înalţi, cu o masă musculară mai mare, creierul creşte în greutate (1,300 gr.), îmbunătăţindu-şi funcţiile lui, ceea ce determină apariţia unui bagaj de cuvinte mai bogat. Paralel cu dezvoltarea organismului şi a psihicului, se remarcă o creştere a motricităţii. Deprinderile motrice se dezvoltă treptat, sub formă de mers, alergare şi aruncări. Copiii se pot îmbrăca şi dezbrăca singuri, ei pot aprecia, de asemenea, gesturile colegilor lor, învaţă să-i 68 respecte pe profesori etc. Ei au însă o capacitate redusă de a depune eforturi de intensitate crescută şi de lungă durată. La 5 şi 6 ani, înotul se poate învăţa în grup, fie separat pe sexe, fie mixt. În apă, se va urmări realizarea acomodării şi a capacităţii de mişcare, pentru a-i face să se simtă mai în siguranţă. Se vor executa scufundări, alunecări, sărituri, toate sub formă de joc şi mici întreceri. Ei nu vor fi introduşi niciodată transpiraţi în apă, iar în momentul în care încep să tremure, vor fi scoşi şi trimişi să facă duş cald. Disciplina va fi respectată atât pe uscat, cât şi în apă. Copiii nu au voie să se împingă de pe mal în apă şi nici să se scufunde unul pe celălalt. Pe timp răcoros, la ieşirea din bazin, li se va recomanda un echi-pament adecvat, căciuliţa, treninguri etc. Iarna vor mai rămâne în vestiare câteva minute pentru a se acomoda, în vederea trecerii la aerul rece de afară. Învăţarea înotului este o activitate, uneori, plictisitoare, prin nenumărate repetări pe care le cere. De aceea, ţinând cont de particula-rităţile psihice ale copiilor, lecţiile trebuie să cuprindă cât mai multe jocuri, care să se poată executa pe uscat şi în apă, cu elemente de întrecere sub forme variate, a principalelor procedee tehnice de înot. La începutul instruirii (4-5 ani), copiii trebuie să-şi formeze o reprezentare, o imagine globală, asupra procedeului tehnic de înot, pe baza explicaţiei scurte şi a demonstraţiei clare a profesorului. Practic ei vor imita ce le-a fost demonstrat, fără a avea răbdarea să asculte o explicaţie mai lungă de 30 de secunde. Treptat se va trece la descom-punerea pe părţile dominante a procedeului tehnic, folosindu-se toată gama exerciţiilor ajutătoare, suplimentare, care uşurează însuşirea tehnicii specifice fiecărui procedeu. Esenţial este ca profesorul (părintele) să înţeleagă că, la 4-5 ani, învăţarea înotului este o joacă în apă, organizată, care trebuie să-l satisfacă pe copil, ca acesta să-şi dorească o asemenea activitate. Treptat, în raport cu vârsta, jocul se transformă în întrecere organizată, în care trebuie respectate anumite reguli. Dar până la 14 ani, copiii, la sfârşitul fiecărei lecţii sau pe parcursul lor, trebuie lăsaţi să se joace; astfel vor face faţă mai bine efortului fizic la care-i solicită lecţiile de antrenament şi vor fi satisfăcuţi şi bucuroşi. În cadrul lecţiilor, copiii vor fi împărţiţi în grupe, pe criterii valorice şi de vârstă. Criteriul valoric îi împarte în: începători, avansaţi şi perfecţionaţi. După criteriul vârstei, ei pot fi încadraţi astfel: 1) copii sub 7 ani; 2) copii între 7 şi 8 ani; 69 3) copii între 9-10 ani; 4) copii între 11-12 ani; 5) copii între 13-14 ani. Copiii intră în întreceri oficiale ale campionatului naţional de la vârsta de 10 ani, având probe de concurs specificate în regulament. Jocurile în apă Ele sunt parte integrantă a învăţării înotului, cu ajutorul lor copiii vor trece mai uşor la învăţarea mişcărilor de înot, iar progresele în însuşirea diferitelor procedee tehnice vor fi mai rapide. Jocurile contribuie la dezvoltarea multilaterală a copiilor, lărgin-du-le sfera propriilor reprezentări despre tot ce-i înconjoară, le educă calităţile morale şi intelectuale şi le perfecţionează deprinderile mo-trice. Copiii capătă mari satisfacţii ca urmare a întrecerilor desfăşurate în comun, a efortului depus şi a succesului obţinut. Jocul aduce bucurie şi plăcere. În afară de valoarea lor igienică, jocurile în apă au şi o valoare instructiv-educativă. Copilul care ştie să înoate nu mai are frică de apă; aceasta devine pentru el un mediu cunoscut. Organizarea şi desfăşurarea jocurilor cer o bună pregătire teh-nică şi pedagogică din partea celor care le conduc şi supraveghează. Va trebui să se ţină seama de locul unde se desfăşoară jocul, de vârsta, sexul, de gradul de pregătire al colectivului, de condiţiile atmosferice, de măsurile de prevenire a accidentelor etc. Principalele cerinţe: 1) Alegerea locului, cunoaşterea lui, delimitarea spaţiului de joc Dacă locul de desfăşurare va fi bazin acoperit sau descoperit nu vor fi probleme deosebite. Dacă însă se va desfăşura într-o apă naturală, râu, lac sau mare, se va căuta un loc ferit de curenţi, cu fundul apei curat, nisipos, fără mâl, bolovani, stânci, pietre, denivelări, gropi etc. Se va alege un loc unde toate acţiunile copiilor să poată fi observate, supravegheate şi controlate. În apele curgătoare, se vor alege locuri care nu au în susul curentului localităţi, case, tabere etc., pentru ca apa să nu fie infectată de gunoaie sau infiltraţii de la instalaţiile de salubritate. Locul va fi marcat cu balize din lemn sau alte semne la îndemâna profesorului. 2) Alegerea jocului se va face ţinându-se cont de: a) scopul urmărit; obişnuire cu apa; jocuri care să conţină unele exerciţii pentru braţe sau picioare dintr-un anumit procedeu de înot; 70 b) temperatura aerului şi apei; în apă de 180, când temperatura aerului este peste 25-260, se vor face doar treceri prin apă, cu ieşiri pe mal, pentru a evita îmbolnăvirea copiilor. 3) Pregătirea materialelor necesare în joc – umflarea mingi-lor, procurarea unui fluier etc. 4) Măsuri de prevenire a accidentelor, prin: a) menţinerea unei bărci în preajma copiilor; b) cunoaşterea procedeelor de salvare de la înec. Până la vârsta de 7 ani, ponderea jocurilor în lecţie poate fi de 60% din volumul total al activităţilor fizice şi apoi reduse treptat în funcţie de vârstă. Ele pot fi folosite în oricare parte a lecţiei (verigă), în funcţie de tema propusă. Se vor organiza şi jocuri distractive, forma deseori hazlie dând un caracter atrăgător, plăcut şi recreativ, ajutând la dezvoltarea iniţiativei şi a spiritului creator al copiilor. Cu cei mici se va folosi un limbaj adecvat vârstei, pentru a le crea imagini cât mai sugestive: „săriţi ca pinguinii”, „feriţi-vă de rechini”, „caracatiţa se întinde”, „balena vă atacă”, „meduzele se ascund” etc. De obicei, grupelor mari le plac exerciţiile în apă, cu mingii având reguli precise. Ei nu se dau înapoi nici de la înotul îmbrăcat, de la transportul obiectelor, preferând mult întrecerea. Exemple de jocuri în apă Şarpele: Copiii se plimbă (apucaţi de mâini) în serpentină, tra-versând bazinul. Paşii uriaşului: Traversarea bazinului cu paşi foarte mari. Lupta: Copiii lovesc apa cu mâinile, după care se vor împinge în palme, încercând să se dezechilibreze unul pe celălalt, având braţele cu palmele faţă în faţă. Marşul prin apă: Ţinându-se în lanţ de braţe, merg cântând prin apă, schimbând deseori direcţia. Crabul: Mersul crabului pe fundul bazinului, înaintând cu braţele şi picioarele, asemănător lui. Podul: Profesorul ţine un baston la cca 20 cm sub nivelul apei, copiii vor trece succesiv pe sub pod, într-un sens şi în celălalt. Răţuştele: Sărituri de pe marginea bazinului. Se execută sărituri în apă cu întrecere, cine ajunge mai repede, alergând prin apă la marginea cealaltă. Fântâna: Apa se va aduna cu ambele mâini căuş şi se va sufla în ea cu putere. 71 Broasca: Sărituri de pe fundul bazinului, în poziţie de broască (cu întreceri). Moara se învârte: Elevii plutesc pe spate, cu mâinile şi braţele depărtate, rotindu-se în cerc. Meduza: În poziţie alungită pe abdomen, cu sprijin pe degete, se vor lăsa să-i aducă apa. Pentru stabilitate, capul va fi în apă, braţele şi picioarele vor fi depărtate. Plasa şi peştişorii: Elevii se ţin câte doi de mână, ei fiind urmă-riţi de alţii care îi vor prinde în plasă. Ei pot evita plasa prin scufun-darea în apă. Spălatul rufelor: Doi parteneri susţin un elev culcat pe spate. Unul îl ţine de glezne, celălalt de axile. Îl vor scufunda şi ridica de mai multe ori, sau îl vor răsuci uşor. Furtună în bazin: Elevii se ţin de bara bazinului, cu braţele întin-se, având picioarele foarte aproape de bordură. Îşi vor îndoi braţele spre bazin succesiv, provocând valuri care se izbesc de marginea bazinului. Cal şi călăreţ: Susţinerea partenerului pe umeri, mers prin apă, după care rolurile se schimbă (numai băieţii de 13-14 ani). Dopurile plutesc: Ghemuit cu braţele în jurul genunchilor, capul în apă. Se vor ridica picioarele, lăsând corpul ghemuit să plutească. Căutătorii de perle: Se vor aşeza două echipe la marginea bazi-nului. Profesorul va arunca un obiect la distanţă între cele două echipe. La semnal, elevii se aruncă, aducând obiectul cât mai repede. Jocul cu mingea: Elevii formează un cerc şi aruncă mingea de la unul la altul. Doi elevi la mijlocul cercului încearcă să o prindă. Nu se va arunca mingea la vecin. Mingea proiectil: Elevii se vor aşeza în cerc. Mingea va fi arun-cată, încercând să lovească unul din colegi. Ei vor încerca să scape plonjând. Se ţine evidenţa celor atinşi şi neatinşi. Mingea trebuie să fie uşoară. Căderea în cascadă: Şezând pe marginea bazinului cu spatele la apă, elevii vor forma un lanţ de mâini. Se vor răsturna înapoi, antrenând tot şirul. Catargul: Elevii în grup, vor pluti pe spate, cu un picior afară din apă întins. Vor împinge cu mâna în jos şi lateral, ridicând uşor şoldurile. Oglinda: Faţă în faţă câte doi, îşi imită mişcările ca într-o oglindă, repetând ce face partenerul său. Statuile: Profesorul stă cu spatele la elevi. La un semnal se întoarce spre ei. Copiii vor rămâne nemişcaţi, într-o poziţie la alegere, având diferite mişcări de braţe şi picioare. 72 CAPITOLUL VII METODE DE ÎNVĂŢARE A ÎNOTULUI La noi în ţară şi pe plan mondial, se cunosc mai multe metode specifice de învăţare a înotului, în funcţie de condiţiile materiale, vârsta colectivului, cunoştinţele practice ale profesorului, nivelul inte-lectual al celor cu care se lucrează şi valoarea lor fizică. 1) Metoda globală. Această metodă este utilizată mai mult de acei oameni care au învăţat să înoate singuri. Ei nu fracţionează învă-ţarea în mişcări de braţe, picioare, respiraţie etc. Ei execută mişcarea în ansamblu. Mersul, alergarea, aruncarea sunt însuşite prin metoda globală. Se poate utiliza metoda globală, exersând şi câteva elemente particulare ale mişcării. Aceasta nu înseamnă că se vor studia elemen-tele mişcării izolat, ci dimpotrivă, că atenţia înotătorului va fi mai accentuată asupra unei mişcări, în timp ce el o va executa global. De obicei, după exerciţiile de acomodare cu apa, se trece la imitarea unui procedeu în întregime, în funcţie de posibilităţile celui ce învaţă. 2) Metoda fracţionată. Presupune ca diferitele părţi ale mişcării să fie învăţate şi practicate separat. De exemplu, după învăţarea şi exersarea separată, mişcările se combină parţial pentru a ajunge să fie efectuat exerciţiul în întregime. Această metodă este expusă în majori-tatea programelor de înot de foarte multă vreme. Este foarte important în învăţare să putem distinge şi defini ce este o parte şi ce este totul. Este aproape imposibil să imiţi, în mişcările fracţionate, mişca-rea în condiţiile în care ea se efectuează global. De exemplu, mişcările de picioare craul, în timpul înotului global, împing puţin oblic, în funcţie de rotarea corpului în plan longitudinal, ele având rol stabi-lizator pentru întreg corpul, pe când aceeaşi mişcare de picioare, exe-cutată izolat, va fi întotdeauna pe verticală. Deci este clar că mişcările prin metoda fracţionată nu se efectuează în aceleaşi condiţii ca mişcările din înotul global. În metoda fracţionată, totdeauna vom începe învăţarea cu mişcarea de picioare. Prin această metodă, învăţarea este mai de durată, deoarece timpul este cheltuit pentru învăţarea corectă a fiecărui exerciţiu în parte şi apoi pentru a le integra în tot. 73 3) Metoda progresivă constă în a exersa primele două părţi din tehnica separată a unei mişcări, apoi ele să fie reunite, adăugând alte părţi, până când se va forma o mişcare globală. Se va executa mişcarea de picioare separat şi apoi se va reuni cu mişcarea de braţe şi de respiraţie. 4) Metoda învăţării înotului pe bandă se aplică în SUA, iar la noi în ţară a fost prezentată de profesorul R.Bartels, în anul 1965. Ea presupune colaborarea a 4 antrenori, specializaţi pe grupe de exerciţii, după exemplul profesorilor care predau numai la clasa I, a II-a, a III-a şi a IV-a. Astfel, un profesor va preda exerciţii pentru acomodarea cu apa, un altul va preda exerciţii numai de braţe, altul de picioare etc. 5) Metoda învăţării înotului prin folosirea unui singur proce-deu de înot, craul, spate sau bras. 6) Metoda de învăţare concomitentă a mai multor procedee de înot, aplicată la noi în ţară din anul 1963. Această metodă presupune învăţarea înotului după caracterul biomecanic al mişcărilor în apă. Se va începe cu procedeul de înot craul, continuându-se cu procedeul spate, apoi cu procedeul bras şi în final cu fluture. 7) Metoda învăţării înotului în apa adâncă, elaborată de antre-norii români şi folosită din anul 1955. Aceasta presupune folosirea în învăţare a obiectelor plutitoare: camere de bicicletă umflate, centuri din plută etc. Toate aceste metode prezintă avantaje şi dezavantaje, ele au ca parte comună învăţarea înotului, folosind în lecţie o pregătire pe uscat şi una în apă. În cadrul exerciţiilor fizice pe uscat, se va insista asupra dezvoltării calităţilor motrice necesare unui înotător, precum şi întipă-rirea în mintea copiilor, în primul rând, a acelor elemente de tehnică care sunt principale în întreg complexul mişcărilor (dominante). Succesiunea exerciţiilor fizice în apă va fi următoarea: – exerciţii de inspiraţie şi expiraţie folosite la început de lecţie şi la sfârşitul ei; – exerciţii de obişnuire şi acomodare cu apa, cu accent asupra respiraţiei acvatice şi a poziţiei de plutire; – învăţarea mişcărilor de picioare; – învăţarea mişcărilor de picioare, în combinaţie cu respiraţia; – învăţarea mişcărilor de braţe; – învăţarea mişcărilor de braţe, în combinaţie cu respiraţia; – coordonarea mişcărilor de braţe şi picioare, fără respiraţie; – coordonarea mişcărilor de braţe şi picioare, cu respiraţia. La copii, aceste exerciţii iau aspectul jocurilor în apă, iar la adulţi, al întrecerilor cu accent pe lucrul individual şi participarea conştientă. 74 CAPITOLUL VIII LECŢIA DE ÎNOT Metodica predării educaţiei fizice defineşte tipologiile lecţiilor după temele şi obiectivele acestora. Astfel, lecţiile de înot sunt pe ramuri de sport sau monosport, ceea ce le dă o anumită specificitate. Lecţia de înot reprezintă un proces pedagogic unitar, în care activitatea profesorului se împleteşte cu a elevilor. Ea este o verigă dintr-un şir de lecţii, în care se sprijină pe cea trecută şi o pregăteşte pe cea care urmează, trebuind să rezolve sarcinile programei şcolare, printr-o serie de mijloace de bază, cum sunt: 1. Exerciţii pe uscat, cu caracter de întindere şi relaxare pentru dezvoltarea vitezei, forţei, îndemânării şi rezistenţei, mobilităţii. 2. Exerciţii în apă, care cuprind elementele de tehnică a diferi-telor procedee de înot. În metodica pregătirii elementelor tehnice, se va urmări perma-nent corectitudinea tehnică şi perfecţionarea asigurată prin repetarea elementelor însuşite în condiţii variate, ca: – legări de elemente din acelaşi procedeu de înot, schimbând ritmul, viteza sau durata execuţiei; – legări de elemente tehnice din procedee diferite de înot, schim-bând de asemenea ritmul, viteza sau durata execuţiei. Din necesităţi pur didactice, structurăm lecţia pe opt verigi: Veriga I a lecţiei. Organizarea colectivului de elevi, durata 5' Aceasta începe (numai la înot) din momentul în care elevii intră pe poarta bazinului. Regulile de comportare şi prezentare la lecţie tre-buie cunoscute din timp. Dezechiparea, predarea hainelor la vestiare, adunarea, raportul, frecvenţa, anunţarea temei de lecţie se fac rapid. Pe uscat, se vor executa, din alergare, câteva exerciţii de front, cu schimbări de formaţie, pentru captarea atenţiei, sau se va organiza un joc. 75 Veriga a II-a a lecţiei. Pregătirea organismului pentru efort (numită şi încălzirea organismului) Această verigă are ca obiectiv stimularea treptată a marilor fun-cţiuni ale organismului, asigurând o stare de excitabilitate corespun-zătoare pentru activitatea care urmează. La înot, există o încălzire a organismului pe uscat şi în apă, de obicei la fiecare lecţie. Pe uscat, încălzirea organismului se face prin exerciţii, ca: rotări de braţe în diferite direcţii, extensii, răsuciri şi aplecări de trunchi, balansări de picioare, genuflexiuni. Aceste exerciţii se vor executa cu inspiraţii şi expiraţii ample. Se va insista asupra exerciţiilor care să vizeze dezvoltarea mobilităţii humerale, coxofemurale şi a labelor picioarelor. O structură de exerciţii pe uscat se va repeta pe parcursul a 3-4 lecţii, după care se va trece la alta. Încălzirea în apă, va cuprinde exerciţii de înot complet din pro-cedeele cunoscute, pe distanţe mai mari sau mai mici, în funcţie de valoarea sportivului. Ele au ca scop acomodarea organismului la noile condiţii de mediu – apa. Se va lucra cu tot colectivul odată. Veriga a III-a a lecţiei. Influenţarea selectivă a aparatului locomotor (sau „prelucrarea analitică a aparatului locomotor” sau „optimizarea dezvoltării fizice”). Această verigă are ca obiectiv edu-carea specială a marilor funcţiuni, mai ales a respiraţiei şi pregătirea organismului pentru efort. Se vor lucra grupele musculare necesare înotului. În acest sens, un loc deosebit în lecţie îl prezintă lucrul numai cu picioarele, folosind pluta de antrenament pentru sprijinul braţelor. Se vor executa mişcări de picioare, craul, bras, spate, cu şi fără respiraţii. Exerciţiile pentru tonificarea braţelor se vor executa separat, având pi-cioarele blocate cu ajutorul unui plutitor. Nu vor lipsi exerciţiile de înot în alunecare, cu respiraţii la 2 sau 3 braţe, care se pot executa pentru orice procedeu bras, craul, spate şi fluture. În funcţie de tema lecţiei, de numărul de lecţii efectuate de elevi, de gradul lor de pregătire, aceste exerciţii pot avea un caracter mai complex şi mai greu. Veriga a IV-a lecţiei. Dezvoltarea („educarea”) calităţilor motrice (viteza sau îndemânarea) La fiecare lecţie acest obiectiv va fi urmărit fie pe uscat, pentru dezvoltarea calităţilor motrice generale, fie în apă prin dezvoltarea musculară specifică. Îmbinarea lor va lărgi aptitudinile de mişcare, pregătind multilateral sportivul. Dezvoltarea îndemânării şi vitezei pe uscat se rezolvă la înot prin exerciţii selecţionate din gimnastica sportivă şi din jocurile sportive, volei, baschet, fotbal. De asemenea, prin exerciţiile efectuate la unele aparate speciale, cu ajutorul corzilor elastice, mingilor medicinale şi a halterelor mici. 76 Folosirea acestor exerciţii dau varietate pregătirii, elevul mani-festând interes şi plăcere în pregătire. Scopul acestor exerciţii este de a dezvolta şi întări grupele musculare care sunt angrenate în tehnica de concurs, ele realizându-se pe tot parcursul anului. Dezvoltarea vitezei şi îndemânării în apă se realizează cu ajutorul exerciţiilor speciale. Exerciţiile de braţe şi picioare se vor executa într-un ritm anume, cu pauze planificate şi pe anumite distanţe, exemplu: 4 × 50 m braţe, 4 × 50 m picioare, 4 × 50 m înot, în toate procedeele etc. Îmbinarea mai multor procedee de înot. Exemplu, braţe fluture cu picioare bras, braţe bras cu picioare craul, braţe spate cu picioare bras ajută la îmbunătăţirea îndemânării. Lucrul ritmic al braţelor şi picioarelor asemuiesc sportivul cu bătăile unui ceasornic. Orice greşeală de coordonare întrerupe acest ritm, de aceea viteza, în procedeul de concurs ales, trebuie antrenată în cadrul lecţiei, în paralel cu corectările tehnice care se impun. Veriga a V-a a lecţiei. Învăţarea, consolidarea, perfecţionarea sau verificarea deprinderilor sau/şi priceperilor motrice Obiectivele acestei verigi depind de „faza” învăţării motrice. Este absolut necesar ca atenţia profesorului să se îndrepte spre forma-rea reprezentărilor corecte, spre formarea stereotipului dinamic şi spre automatizarea parţială sau totală a deprinderilor motrice. Exerciţiile care urmează a fi însuşite se pregătesc încă de pe uscat, prin explicaţia şi demostraţia profesorului. În apă, exerciţiile se repetă de mai multe ori fragmentat sau global sau în structuri de exerciţii. Dacă colectivul este avansat, se va lucra cronometrând distanţele parcurse, în diferite procedee, în condiţii de concurs, contribuind astfel la reuşita deplină a automatizării mişcărilor. Veriga a VI-a a lecţiei. Dezvoltarea calităţilor motrice. Forţă sau rezistenţă Dezvoltarea calităţilor motrice forţă (generală şi specifică) şi rezistenţă (generală şi specifică) sunt urmărite de către profesor pe parcursul tuturor lecţiilor, deoarece nu există mişcare care să se poată realiza, mai ales fără forţă. Se acţionează asupra dezvoltării lor pe uscat şi în apă. Exerciţiile alese trebuie să fie apropiate de mişcarea pe care înotătorul o execută în apă. De obicei, la înot, ele se găsesc împre-ună, rezistenţa în regim de forţă şi forţa în de regim de rezistenţă. În cadrul lecţiilor, o parte din numărul mare de exerciţii este selecţionat pentru partea de încheiere a lecţiei, în funcţie de colectiv, de vârstă, sex şi pregătirea sa motrică. Pentru dezvoltarea forţei pe uscat, exemplificăm câteva exerciţii: 77 – flotări în braţe, într-un anume timp; – tracţiuni la bară, cu pauze delimitate; – exerciţii cu benzi elastice, mărind amplitudinea mişcării; – exerciţii cu mingi medicinale, mărind numărul de repetări; – lucru la aparate speciale – simulatoare – etc. (pentru cei ce fac performanţă). Dezvoltarea forţei în apă: – înot cu labele de cauciuc în toate procedeele; – înot cu palmarele şi labele, schimbând viteza de execuţie; – înot îmbrăcat sau cu centuri îngreunate (plumb), legate la mijloc sau picioare; – tracţiuni la extensoare în apă, învingând rezistenţa lor; – înot trăgând un partener etc. Pentru dezvoltarea rezistenţei pe uscat, se pot folosi următoarele exerciţii: – jocuri sportive (baschet, volei, fotbal) pe teren redus şi cu reguli simplificate; – exerciţii din gimnastică executate în circuit cu număr de repetări fixe, vizând dezvoltarea anumitor grupe musculare (sărituri, flotări etc.); – exericţii cu gantere mici (1 - 5 kg) efectuate cu un număr de repetări şi într-un tempo uniform etc. Dezvoltarea rezistenţei în apă: – înot continuu 400 - 800 m, limitat ca distanţă în acelaşi procedeu; – înot continuu limitat ca timp 10' - 15'; – înot numai cu braţele sau numai cu picioarele, în mod continuu şi cu tempo uniform; – înot continuu, schimbând procedeele de înot; – înot pe distanţă cu repetare şi pauză planificată. Toate exerciţiile care vizează dezvoltarea calităţilor fizice se vor executa ţinând cont în acelaşi timp de dezvoltarea şi perfecţionarea respiraţiei. Înotul se încadrează în ramurile de sport cu activitate respiratorie de tip ciclic: mai multe mişcări se repetă de mai multe ori ritmic, organic legate între ele. De aceea, orice mişcare a membrelor trebuie îmbinată cu exerciţiile de respiraţie. Aceste exerciţii nu vor lipsi din nici o lecţie. Veriga a VII-a a lecţiei. Liniştirea organismului după efort (scăderea nivelului de efort) Obiectivul acestei verigi este revenirea treptată a marilor funcţii ale organismului. Experienţa a arătat că ieşirea din apă, după un efort mare, fără a face exerciţiile de relaxare în apă, menţine o stare de 78 oboseală permanentă pe tot parcursul zilei. Exerciţiile de respiraţie profundă, înotul în alte procedee de înot decât în cel în care elevul este specializat sunt de obicei cele mai frecvente şi mai indicate. Fiecare elev va rămâne în apă până la revenirea normală. Veriga a VIII-a a lecţiei. Aprecieri asupra activităţii desfăşu-rate şi recomandări pentru activitatea viitoare Obiectivul acestei verigi constă în formarea capacităţii de apre-ciere şi autoapreciere, precum şi stimularea activităţii independente din timpul liber. Se vor face aprecieri pozitive şi negative privind comportarea în lecţie. Se vor recomanda, pentru acasă, unele exerciţii pentru dezvoltarea unor grupe musculare sau pentru dezvoltarea armo-nioasă a corpului. De asemenea, li se vor da unele indicaţii igienice şi alimentare. Lecţia se încheie cu salutul obişnuit. Fiecare verigă îşi are obiectivele proprii. Indiferent cum le vom numi, verigi, faze, părţi, momente, ele au în fond aceeaşi semnificaţie. În cadrul lecţiei, unele verigi pot lipsi, iar altele se pot „contopi”. În realitate, în nici o lecţie nu pot exista practic toate verigile, ele vor fi prezente în funcţie de natura temelor şi obiectivelor. Mijloacele folosite în lecţia de înot Procedeul craul: – exerciţii de acomodare cu apa; – din plută, exerciţii de picioare craul; – din plută, exerciţii de picioare craul cu sprijin pe un obiect plutitor; – braţe bras, picioare craul; – alunecare craul fără respiraţie; – alunecare craul cu respiraţie pe o parte; – braţe craul; – braţe fluture, picioare craul; – craul cu respiraţie la 3 braţe. Procedeul spate: – plută, picioare spate; – alunecare spate, cu un braţ; – alunecare spate, alternativ; – braţe spate; – spate simultan; – spate integral. Procedeul bras: – picioare bras, sprijin pe un obiect plutitor; – picioare bras, fără sprijin; 79 – picioare bras, pe spate; – alunecare bras; – bras scufundat; – bras integral. Procedeul fluture: – plută, picioare fluture; – alunecare, picioare fluture; – braţe fluture (faza acvatică); – fluture pe spate – picioare şi braţe; – alunecare fluture; – fluture integral. Pentru toate procedeele: – sărituri de start, craul; – sărituri de start, spate; – sărituri de start, fluture; – sărituri de start, bras; – întoarceri de craul, bras, fluture, spate; – lucrul sub apă la start şi întoarceri; – pregătirea schimburilor la ştafete; – înotul mixt; – verificarea gradului de însuşire şi cunoaştere a înotului – craul, bras, fluture spate. Aplicarea unor principii didactice în cadrul lecţiilor de înot 1. Principiul conştientizării Acest principiu al procesului de învăţământ trebuie respectat cu stricteţe în cadrul lecţiilor de înot. Parcurgerea unor distanţe apreciabile în km, nu le poate face oricine, decât cel care ştie pentru ce le face, în ce scop şi care vor fi rezultatele. Acest proces duce la activizarea elevi-lor, la înţelegerea execuţiei şi numai astfel vor acţiona cu mai multă plăcere, dovedind voinţă şi ambiţie de a se autodepăşi permanent. Participarea la lecţie trebuie să fie activă, prin iniţiativa elevilor şi capacitatea de a-şi aprecia obiectiv randamentul propriu. Partici-parea conştientă în procesul de instruire îi face pe elevi să-şi aprecieze just posibilităţile şi să-şi sesizeze greşelile principale. Acest principiu este foarte mult aplicat, în special la grupele mari. 2. Principiul intuiţiei Demonstraţia exerciţiilor la înot are un rol bine determinat, im-plicând o percepţie vizuală asupra ansamblului. Copiii au capacitatea de a imita tot ceea ce văd. Această demonstraţie va fi însoţită de 80 explicaţii verbale, clare, concise, existând o legătură între imaginea senzorială şi cuvânt. Pe măsura însuşirii actelor motrice, diferitele organe de simţ funcţionează într-o interacţiune tot mai strânsă, alcă-tuind analizorul complex unic (Krestovnicov). Acesta contribuie la obţinerea unor percepţii subtile şi totodată generalizate, necesare pentru dirijarea perfectă a mişcărilor, de exemplu „simţul apei”, şta-chetei, zăpezii etc. 3. Principiul accesibilităţii şi individualizării Se vor respecta cu stricteţe cele 3 reguli: – de la simplu la complex – unde rolul principal de diferenţiere îl are mai ales îndemânarea solicitată; – de la uşor la greu – unde rolul principal de diferenţiere îl are forţa necesară efectuării actelor sau acţiunilor motrice; – de la cunoscut la necunoscut sau de la însuşit la neînsuşit, când materialul predat în activităţile curente trebuie să fie accesibil, să se sprijine în mod logic pe cel însuşit în activităţile anterioare. Exerciţiile la înot pe uscat şi în apă sunt multe şi variate. În procesul învăţării vor fi selecţionate acelea care se potrivesc cel mai bine colectivului cu care lucrăm, raportate în special la vârstă. Accesibilitatea nu înseamnă absenţa dificultăţilor, ci măsura lor în raport cu puterile, greutăţile care pot fi depăşite prin mobilizarea necesară a forţelor fizice şi spirituale ale elevilor. Noţiunea de la simplu la complex se referă la structura acţiunii motrice, iar regula de la uşor la greu prevede că trecerea de la unele exerciţii la altele să se realizeze astfel, încât exerciţiile mai puţin dificile în ceea ce priveşte coordonarea şi intensitatea efortului fizic să le preceadă pe cele mai dificile. Individualizarea la înot ţine cont de particularităţile elevilor şi se va realiza în fiecare lecţie, fiind o trăsătură specifică acestui sport. Tratarea diferenţiată în cadrul lecţiei de înot este absolut obligatorie. Profesorul va rezerva câteva minute pentru a lucra cu fiecare elev în parte. În lecţiile de antrenament, ea va fi realizată permanent şi continuu, urmare a faptului că la nivelul aceleiaşi vârste există diferenţieri între copii, de ordin biologic (nivel de dezvoltare fizică), motric (nivel al calităţilor motrice, deprinderi, priceperi), de natură psihologică (motivaţii, temperament, atitudini) etc. 4. Principiul sistematizării Esenţa acestui principiu constă în o serie de norme cu privire la regularitatea lecţiilor şi a sistemului de alternare a eforturilor cu odihna, precum şi la succesiunea lecţiilor. 81 Lecţiile de înot, odată începute, trebuie continuate neîntrerupt, fie în cicluri, fie permanent pe durata unui an. Înotul este o disciplină care nu se poate uita, odată învăţat el poate fi continuat în toate perioa-dele fundamentale ale vieţii. Continuitatea este asigurată de un anume sistem de alternare a eforturilor cu odihna. Acesta este legat de pregătirea prealabilă a elevi-lor, de regimul general de viaţă, de particularităţile lor de vârstă. 5. Principiul însuşirii temeinice (durabilităţii) Respectarea acestui principiu presupune: – asigurarea unui număr suficient de repetări a actelor şi acţiunilor motrice, atât la fiecare lecţie cât şi în timp, pentru a realiza efectele scontate asupra indicilor de dezvoltare fizică şi ai calităţilor motrice. Specific înotului este că anumite exerciţii de braţe, picioare şi respiraţie se repetă la fiecare lecţie, pentru ca acestea să fie bine însuşite. Principiul durabilităţii presupune şi o verificare periodică a elevilor prin norme de control, concursuri, competiţii, care la înot sunt frecvente. Cerinţe necesare de îndeplinit de către profesor pentru a-şi organiza mai bine procesul didactic la înot 1. În predarea lecţiilor de înot, se vor implica numai persoanele calificate în acest sens. 2. La începutul fiecărui ciclu sau an de predare, profesorul îşi va elabora documentele de planificare, programa de studii, planul calen-daristic şi planului de lecţie. 3. Elevii înscrişi la cursurile de înot vor avea avizul medical obligatoriu, fără el nu vor fi acceptaţi la lecţie. 4. Se vor explica copiilor regulile de comportament într-un bazin de înot, pe care trebuie să le respecte cu sfinţenie. 5. Profesorul va supraveghea elevii, de la intrarea în bazin până la părăsire lui, care implică şi dezbrăcarea la vestiare, duşul înainte de a intra în apă şi, după terminarea lecţiei, uscarea părului etc. 6. În cadrul raportului, la început de lecţie, va verifica dacă fiecare elev (copil) are la el următoarele obiecte: cască de baie, papuci, halat, prosop, săpun, costumul de rezervă, obiectul plutitor (pentru cei mici, colacii) etc. 7. Instruirea o va face cu întreg grupul, nu mai mult de 15 elevi, formând cupluri de copii cu responsabilităţi reciproce. 8. Pentru grupele de copii va folosi metode corespunzătoare vârstei, la cei mici utilizând metoda demonstraţiei, la grupele mari demonstraţiile vor fi însoţite de explicaţii clare şi accesibile, se vor aduce planşe, se vor viziona filme, video, despre tehnica şi metodica de învăţare şi antrenament la înot. 82 9. La vârsta preşcolară, se va lucra în mai multe reprize – 2, 3 , 4 – a câte 10 minute şi numai peste 7 ani timp de o oră. Copiii vor intra în apă la o oră şi jumătate după ce au mâncat şi vor executa obligatoriu o încălzire a organismului pe uscat. 10. Se va evita efortul prelungit în condiţiile unei ape reci şi niciodată copiii nu vor fi lăsaţi să intre transpiraţi într-o asemenea apă. Răcelile vor fi evitate prin schimbarea costumelor de baie. Copiii care prezintă ameţeli, tremurături, crampe, buze vinete, vărsături vor fi scoşi din lecţie. 11. În cadrul lecţiilor, se vor folosi obiecte plutitoare, colaci de plastic, mingii de cauciuc, plute special construite. În apa adâncă, pro-fesorul va folosi un băţ (de aluminiu, lemn sau bambus) cu care va veni în ajutorul celor care au nevoie. 12. Înotul se va preda în bazine special amenajate şi nu împre-ună cu publicul în atmosfera de ştrand. 13. În lecţie, profesorul îşi va stabili un loc al său, pentru a-i putea supraveghea pe copii cât mai bine şi va sancţiona actele de indisciplină (îmbrâncelile, scufundările intenţionate etc.). 14. Copiii intră în apă numai sub supravegherea profesorului. 15. Orarul va fi respectat cu stricteţe, copiii părăsind incinta bazinului după terminarea lecţiei. La plecare, vor fi verificaţi ca niciodată să nu plece cu părul ud, cu costumele ude pe ei, să-şi pună căciuliţele pe cap pe vreme rece, să-şi şteargă bine urechile, să nu-şi uite o parte din haine pe la vestiare şi, ceea ce este mai important, să plece însoţiţi de cei care i-au adus la bazin (părinţi, bunici, fraţi etc.). 16. Apa fiind dezinfectată cu clor, mulţi copii vor avea ochii roşii, aşa că li se recomandă folosirea unor picături de ochi din soluţii dezinfectante (proculin, sulfatiazol 1% etc.) şi pentru prevenire, utili-zarea ochelarilor de apă. Apa din bazin trebuie să se apropie de calită-ţile apei potabile. 17. Relaţiile dintre profesor-copii trebuie să fie apropiate şi bazate pe încredere. Un profesor bun se va strădui să cunoască trăsătu-rile de caracter ale copiilor, problemele lor personale, situaţia şcolară, părinţii etc. 18. Fiecare lecţie se va încheia cu o apreciere asupra modului cum a lucrat fiecare elev (copil) şi uneori se vor da şi sarcini pentru acasă. 19. Va ţine evidenţa în caietul personal. 20. Profesorul trebuie să fie conştient că răspunde de integri-tatea fiecărui elev (copil) pe timpul desfăşurării lecţiei. Lecţiile care se desfăşoară în apa râurilor, lacurilor şi la mare trebuie ţinute cu ma-ximă prudenţă şi cu efective reduse. 83 Ciclu de lecţii pentru învăţarea simultană a procedeelor de înot, craul, spate şi bras Lecţia I 1. Iniţierea pe uscat în execuţia mişcărilor de picioare craul pe piept. 2. Acomodarea subacvatică prin exerciţii de inspiraţie şi expira- ţie în apă. Învăţarea poziţiilor de călcare a apei şi de plutire cu sprijin. Lecţia a II-a 1. Consolidarea exerciţiilor anterior învăţate (mişcarea de picioare craul în apă, pluta pe piept, pluta pe spate, călcarea apei şi expiraţia în apă); 2. Iniţierea pe uscat în tracţiunea braţelor la procedeul de înot craul pe piept, precum şi a execuţiei mişcărilor de picioare spate în apă. Lecţia a III-a 1. Consolidarea exerciţiilor anterior învăţate (mişcarea de picioare craul în apă, pluta pe piept, pluta pe spate, călcarea apei, inspiraţia şi expiraţia în apă). 2. Iniţiere pe uscat în tehnica inspiraţiei şi expiraţiei de înot craul pe piept. Lecţia a IV-a 1. Consolidarea exerciţiilor anterior învăţate (mişcarea de picioare craul în apă, pluta pe piept, pluta pe spate, călcarea apei, inspiraţia şi expiraţia în apă)). 2. Înot complet braţe plus picioare, craul fără respiraţie, folosind sprijinul profesorului cu bara de lemn, bambus, prăjină etc. 3. Iniţere în tehnica bătăii de picioare în procedeul spate. Lecţia a V-a 1. Consolidarea exerciţiilor anterior învăţate (punctele 1,2,3 din lecţia a IV-a). 2. Învăţarea tehnicii mişcărilor de braţe spate pe uscat. 3. Învăţarea tehnicii mişcărilor de picioare bras, pe uscat şi în apă. Lecţia a VI-a 1. Consolidarea exerciţiilor anterior învăţate (scufundarea, căl-carea apei, bătaia de picioare craul, bătaia de picioare spate şi bras). 2. Învăţarea tehnicii mişcărilor de braţe spate în apă. 3. Iniţiere în înotul pe spate, braţe plus picioare spate cu sprijinul dat de antrenor cu prăjina. Lecţia a VII-a 1. Consolidarea exerciţiilor anterior învăţate (călcarea apei, bătaia de picioare craul, spate, bras, din plută pe piept şi spate). 2. Învăţarea tehnicii tracţiunii braţelor la procedeul de înot bras pe uscat şi în apă. 84 Lecţia a VIII-a 1. Consolidarea exerciţiilor anterior învăţate (bătaia de picioare craul, bras, spate, tracţiunea cu braţele din plută la craul, spate, bras). 2. Iniţierea în înotul bras fără respiraţie, braţe plus picioare, cu sprijinul dat de antrenor cu prăjina. Lecţia a IX-a 1. Îmbunătăţirea inspiraţiei şi expiraţiei în apă la procedeele de înot, craul, spate, bras. Lecţia a X-a 1. Consolidarea exerciţiilor în apă, din lecţia a IX-a. 2. Învăţarea întoarcerii simple la procedeul de înot craul pe piept. Lecţia a XI-a 1. Consolidarea exerciţiilor anterior învăţate în lecţiile IX şi X. 2. Îmbunătăţirea tehnicii înotului bras (braţe plus picioare), cu respiraţie la 3 mişcări (cu sprijin, la nevoie, la marginea bazinului). 3. Învăţarea întoarcerii simple la procedeul de înot spate. Lecţiile a XII-a şi a XIII-a 1. Consolidarea exerciţiilor anterior învăţate (bătaia de picioare craul şi bras cu pluta de antrenament); bătaia de picioare pe spate, înot craul global fără respiraţie, înot spate global cu sprijin. 2. Învăţarea tehnicii întoarcerii la procedeul de înot bras. 3. Învăţarea tehnicii startului la procedeul de înot, craul pe piept. Lecţiile a XIV-a şi a XV-a 1. Consolidarea exerciţiilor anterior învăţate (bătaia de picioare craul şi bras cu pluta de antrenament, bătaia de picioare spate). 2. Învăţarea înotului craul şi spate în alunecare. 3. Învăţarea tehnicii starturilor la procedeul de înot bras şi spate. Lecţiile a XVI-a şi XVII-a 1. Îmbunătăţirea tehnicii de înot la craul pe piept, spate şi bras (corectări individuale). 2. Îmbunătăţirea tehnicii de execuţie a întoarcerilor simple şi a starturilor la procedeele de înot craul, bras şi spate. Lecţia a XVIII-a 1. Norme de control – parcurgerea distanţei de 25 m într-un pro-cedeu de bază, cunoscut mai bine. 2. Demonstrarea tehnicii celorlalte două procedee de înot învăţate cu starturile şi întoarcerile simple respective pe distanţă mică. În toate lecţiile, se pot utiliza labele de cauciuc pentru bătaia de picioare craul, spate, precum şi palmarele pentru braţe, uşurând foarte mult învăţarea. În urma efectuării acestor lecţii, unul din procedeele de înot se învaţă mai repede în funcţie de calităţile individuale predominante. 85 MODEL Plan de lecţie nr.1 (Proiect didactic) Tema lecţiei: – Iniţiere pe uscat în execuţia mişcărilor Vârsta colectivului: 10-12 ani de picioare Nivelul pregătirii: începători –Acomodarea subacvatică prin exerciţii Temperatura apei: 23 - 24º de inspiraţie şi expiraţie în apă. Durata lecţiei: 90' Bazin cu apă adâncă: 180 cm –Învăţarea poziţiilor de călcare a apei şi a plutei cu sprijin. Mijloace – Adunarea. Raportul. Anunţarea temei de lecţie – Exerciţii de front şi ordine (forme variate de mers, aler-gare, sărituri) – Exerciţii din gimnastică de bază – Iniţiere pe uscat în exe-cuţia mişcărilor de craul pe piept – Întreg, şezând cu sprijinul braţelor înapoi, forfecarea picioarelor la 45º Exerciţii în apă A. Scufundări la marginea bazinului, cu sprijin de bazin B. Ex. de călcare a apei la marginea bazinului, cu sprijin de pe loc şi din deplasare. Pluta C. Ex. de picioare craul la marginea bazinului, cu sprijin în inspiraţie şi expiraţie Exerciţii de relaxare – Scufundări – Jocuri la alegere: Oglinda, Statuile etc. Aprecieri asupra lecţiei. Comunicări 86 Indicaţii metodice – se va insista asupra ţinutei corecte a îno-tătorilor accent pe mobilitatea articulaţiei umărului – execuţie globală – Mişcări din articu-laţia coxofemurală – cu ochii deschişi expirând profund în apă pe gură şi pe nas – Susţinerea braţelor pe apă – corectarea mişcării active – Odihna în apă – Accente pe expiraţie Dozare Timp 5- 7' 4 ×8 fiecare 5' ex. 10' 4×8 fiecare 5' ex. 5' 5' 20' Nr. neli- mitat de 15' repetări 10 scu- 15' fundări – eviden- 5' ţieri CAPITOLUL IX SISTEMUL COMPETIŢIONAL LA ÎNOT ŞI ORGANIZAREA CONCURSURILOR Regulamentul activităţii competiţionale de înot reprezintă docu-mentul de bază al FRN, potrivit căruia se organizează toate compe-tiţiile de înot la noi în ţară. Prin înotător sportiv, se înţelege orice persoană fizică legitimată la o secţie de nataţie afiliată la FRN, care recunoaşte şi aplică regulamentul ei. Datele şi localităţile unde se vor desfăşura competiţiile de nivel naţional sunt aprobate de Biroul federal la propunerea Colegiului Central al antrenorilor şi sunt comunicate cluburilor şi asociaţiilor sportive la începutul fiecărui an competiţional. Orice modificare se poate face numai cu aprobarea Biroului federal şi va fi comunicată celor interesaţi de către F.R. Nataţie. Pentru a lua parte la concursuri oficiale de înot şi sărituri, un sportiv trebuie să fi împlinit vârsta de 10 ani, să fie membru al unei secţii de nataţie afiliate la Federaţie şi să posede carnet de legitimare eliberat conform prevederilor legale şi să aibă drept de participare. Până la vârsta de 14 ani, sportivii nu vor lua parte decât la compe-tiţiile rezervate lor. Participarea lor la competiţiile oficiale în categorii superioare se va face numai cu avizul medical special şi al federaţiei. Categoriile de vârstă: Toate competiţiile interne sunt organi-zate pe una sau mai multe grupe de vârstă. Regulamentul de concurs are clar specificat grupele de vârstă. Competiţiile naţionale pot fi precedate de etapele pe cluburi, localităţi judeţene sau interjudeţene, competiţii organizate pentru veri-ficarea stadiului de pregătire sau pentru formarea componenţei echi-pelor reprezentative, pentru participarea la etapa finală. Noţiunea de competiţie denumeşte orice întrecere de înot care se desfăşoară într-un cadru organizat. Reuniunea este o parte a unei competiţii, alcătuită din mai multe probe, care se desfăşoară într-una din jumătăţile zilei. 87 Concursurile cuprind mai multe probe şi reuniuni şi se organi-zează în scopul de a desemna pe cei mai buni înotători din şcoală, univer-sitate, locali, judeţeni, republicani, fără a se acorda titlul de campion. Competiţiile se desfăşoară în bazine de 50 m şi 25 m, bazine omologate de F.R. Nataţie. În campionatul naţional, se organizează următoarele competiţii cu regulamente proprii: – Campionatul Naţional în bazin acoperit – open – (seniori + juniori – primăvară) – Campionatul Naţional de poliatlon – copii participanţi – fete: 11, 12 ani şi băieţi: 11, 12, 13 ani, legitimaţi la secţiile de înot – Campionatul Naţional de juniori II – (primăvară) participanţi – fete: 13, 14 ani, băieţi: 14, 15, 16 ani, legitimaţi la secţiile de înot – Campionatul Naţional de seniori şi juniori (bazin descoperit vara) participanţi – seniori, juniori I şi II, legitimaţi la secţiile de înot – Campionatul Naţional al copiilor de 10 ani participanţi – copiii de 10 ani, fete şi băieţi. Nu au voie să participe sportivi de 9 ani nici în completarea ştafetelor. – Campionatul Naţional al copiilor şi campionatul cluburilor sportive şcolare Participanţi – au drept de participare fete 11-12 ani şi băieţi 11-13 ani, legitimaţi la secţiile de înot – Campionatul Naţional de juniori II – vară – participanţi – fete: 13-14 ani şi băieţi: 14, 15, 16 ani, legitimaţi la secţiile de înot. – Campionatul Naţional în bazin de 25 m participanţi – seniori, juniori I şi II – Campionatul Naţional de copii 10 ani – pe zone participanţi – fete: 10 ani şi băieţi: 10-11 ani Organizarea concursurilor de înot Regulamentul este specific fiecărei competiţii şi este redactat de către cel care îl organizează. Orice regulament trebuie să cuprindă următoarele prevederi: – scopul competiţiei; – locul, data, ora desfăşurării şedinţei tehnice; – descrierea bazinului de concurs; 88 – denumirea organizatorului; – cine are dreptul să participe (grupele de vârstă pe sexe); – condiţii tehnice (modul de alcătuire şi desfăşurare a seriilor); – festivitatea de deschidere şi închidere; – baremurile de participare; – programul concursului; – ziua, reuniunea, ora de începere; – probele de concurs (distanţa, procedeul, sexul, grupa de vârstă); – punctajul şi clasamentele; – titluri şi premii; – condiţii administrative şi organizatorice; – elaborarea materialelor şi difuzarea lor. Un sportiv poate participa la competiţiile oficiale ale F.R. Nataţie dacă are carnet de legitimare la o secţie de înot, cu viza anuală a federaţiei şi viza medicală. Dacă se cer baremuri de participare, ele trebuie îndeplinite. Pentru participarea în concurs, antrenorul trebuie să prezinte fişa de start a sportivului, care cuprinde: – numărul probei; – distanţa, procedeul, sexul, anul naşterii; – secţia, numele şi prenumele sportivului (scrise cu majuscule); – performanţa realizată în cadrul etapelor precedente ale compe- tiţiei şi data realizării ei; – numele antrenorului care-l pregăteşte. Oficialii unui concurs Arbitru categoria a II-a – poate fi orice persoană care a împlinit vârsta de minim 16 ani, a dobândit cunoştinţele necesare pe baza unui curs şi a fost atestat pe baza unui examen. Arbitru categoria I – trebuie să aibă vârsta de minimum 19 ani, să fi oficiat ca arbitru de categoria a II-a la minimum 10 competiţii, iar ca starter şi arbitru să fi participat la 15 competiţii; a promovat un examen teoretic; a fost verificat la 3 finale de concursuri republicane în posturi de decizie. Absolvenţii ANEFS şi ai facultăţilor de profil, cu specializare nataţie vor obţine categoria I dacă îndeplinesc ultimele două condiţii de mai sus. La Jocurile Olimpice, Campionatele mondiale şi Cupele Mondiale, Biroul FINA va desemna următorul minim de oficiali, pentru a conduce respectiva competiţie: 89 – arbitrul general (1) – arbitrii de parcurs (4) – starteri (2) – inspectori şefi de întoarceri (2), 1 la fiecare capăt al bazinului – inspectori de întoarceri (1 la fiecare culoar) – secretar şef (1) – arbitrii de ţarc (2) – mânuitor frânghie, start greşit (1) – crainic (1) Pentru toate celelalte competiţii internaţionale, organul de con-ducere va numi acelaşi număr de membri sau unul mai redus, care va fi supus aprobării autorităţii naţionale sau internaţionale corespun-zătoare. La campionatele naţionale, numărul oficialilor este mai redus. Arbitrul general are controlul total şi autoritate asupra tuturor oficialilor, el aplică toate regulile şi deciziile FINA şi va rezolva problemele care nu sunt în întregime acoperite de regulament. El poate interveni în orice moment al competiţiei şi să rezolve contestaţiile legate de desfăşurarea concursului. Când nu există concordanţă între decizia arbitrului de sosire şi tim-pii înregistraţi de cronometrori, arbitrul general va determina clasamentul. El va înlocui orice oficial absent sau aflat în incapacitatea de a-şi exercita funcţia sau găsit ineficient. Înaintea fiecărei probe, arbitrul general va invita înotătorii, printr-o serie de fluiere scurte, să se dezechipeze. Această indicaţie va fi urmată de un fluier lung, la care competitorii vor trebui să ocupe locurile din spatele bloc-starturilor (sau să sară în apă pentru procedeul spate sau ştafeta mixt). Când înotătorii şi oficialii sunt pregătiţi de start, arbitrul general va ridica braţul, indicând starterului că înotătorii îi aşteaptă comenzile. Starterul. Sunt de obicei 2 (unul de rezervă). Cu acordul arbi-trului general, poate să descalifice pe sportivul care întârzie startul, sau are o comportare necorespunzătoare în momentul startului sau nesoco-teşte intenţionat o decizie. Revenirile din comanda pentru aceste situaţii nu vor fi considerate drept start greşit. – Dacă el crede că startul nu este corect, va putea să recheme înotătorii, după ce semnalul de start a fost dat, fără să aibă această posibilitate, în cazul producerii celui de-al doilea start, când înotătorii nu vor mai fi chemaţi înapoi, după semnalul de pornire. – Pentru efectuarea semnalelor de start, va lua poziţie pe una din laturile lungi ale bazinului, la aproximativ 5 m de linia de plecare, astfel ca semnalul lui să poată fi observat de către cronometrori şi auzit de sportivi. 90 Arbitrul de ţarc. El va trebui să aducă înotătorii participanţi într-o probă şi să constituie seriile pe baza ordinii de start. Inspectorul şef de întoarceri. Sunt 2, câte unul la fiecare capăt al bazinului. Se vor asigura dacă arbitrii de întoarceri îşi îndeplinesc sarcinile în timpul concursului. Ei vor primi rapoartele arbitrilor de întoarceri şi, dacă survine vreo abatere, o vor comunica arbitrului general. Arbitrii de întoarceri. Sunt repartizaţi de către arbitrul general, câte unul la fiecare culoar, la ambele capete ale bazinului. – Fiecare arbitru de întoarceri trebuie să se asigure că înotătorii respectă regulile de întoarcere. Ei vor supraveghea ca şi sosirea să se termine respectând regulamentul. – La probele de 800 şi 1 500 m, fiecare arbitru de întoarcere de la capătul opus liniei de plecare va trebui să înregistreze numărul de bazine efectuate de înotătorul de pe culoarul său. Cu ajutorul unor tăbliţe cu numere şi plasat într-un loc dinainte stabilit în care să fie văzut de înotător, el îl va informa asupra numărului de bazine care mai rămân de parcurs. – Fiecare arbitru de pe linia de plecare dă un semnal (fluier sau clopoţel) de avertisment, atunci când înotătorul mai are de parcurs două lungimi de bazin plus 5 metri, pentru a înota finalul probei indi-viduale de 800 şi 1500m. – Ei vor constata dacă în probele de ştafetă schimburile se desfăşoară corect. Arbitrii de parcurs (4) vor fi aşezaţi pe fiecare latură a bazi-nului şi vor urmări respectarea de către înotători a regulilor privitoare la procedeul înotat în proba respectivă şi vor trebui să observe întoar-cerile asistându-i pe arbitrii de întoarceri. Arbitrul şef cronometror stabileşte pentru fiecare cronometror locul şi culoarul unde va oficia. Vor fi (3) cronometrori pentru fiecare culoar. Cronometrorul-şef va colecta fişele de la toţi cronometrorii şi, dacă este necesar, va verifica cronometrele acestora. Cronometrorii Fiecare cronometror va înregistra timpii înotătorilor repartizaţi pe culoarul lui. Ceasul va fi pornit la semnalul de start şi va fi oprit când înotătorul va termina cursa. Cronometrorii vor fi prezenţi, chiar dacă cronometrajul este electronic. Pentru fiecare culoar, un număr de 3 cronometrori. Arbitrul şef de sosire stabileşte poziţia şi locul fiecărui arbitru de sosire. El adună fişele de sosire semnate de fiecare arbitru şi stabi-leşte clasamentul pe care îl dă direct arbitrului general. 91 Arbitrii de sosire (8) sunt aşezaţi pe scaune supraînalte, pe aceeaşi linie cu linia de sosire, de unde pot observa clar întreaga cursă, precum şi sosirea. După fiecare probă, arbitrii de sosire decid şi raportează clasa-mentul înotătorilor, în funcţie de sosirea observată. Arbitru mânuitor de frânghie şi start greşit se va găsi la o distanţă de 15 m faţă de plecare. Când startul este luat greşit de către sportivi, continuarea cursei este întreruptă de frânghia care este lăsată pe apă. Secretarul şef verifică rezultatele computerizate sau rezultatele obţinute după fiecare probă, de la arbitrul general. El este acela care repartizează sportivii înscrişi la concurs în serii şi finale. În comisia de organizare şi competiţie mai sunt prezenţi: un secretar cu clasamentul, un secretar cu recordurile, un redactor de di-plome şi un crainic. Pe tot parcursul competiţiei, prezenţa unui medic este obligatorie. 92 CAPITOLUL X ÎNOTUL APLICATIV UTILITAR. SALVAREA DE LA ÎNEC Înotul aplicativ utilitar a fost dezvoltat din timpuri străvechi, în ca-drul unor activităţi ca: pescuitul în adâncime (corali, bureţi), transportul obiectelor prin apă, salvarea de la înec, înotul îmbrăcat, traversarea apelor. Cele mai vechi procedee de înot utilitar sunt cele populare, uşor de însu-şit, apărute din nevoia oamenilor de a face faţă cerinţelor aspre ale vieţii. Câineasca. Este un procedeu popular pe care oamenii l-au folosit imitând înotul câinilor. La acest procedeu, faza aeriană a braţelor lipseşte, braţele trag sub suprafaţa apei în mod simultan, apucând apa dinainte sub piept. Picioarele îndoite execută fie o mişcare alternativă, fie o bătaie simultană. Capul se menţine la suprafaţă, uşurând astfel respiraţia. Voiniceasca. La acest procedeu, mişcarea braţelor este ase-mănătoare ca la craul, iar mişcarea de picioare este asemănătoare procedeului bras. Corpul parcă se avântă peste apă, deplasarea efectuându-se în salturi. Prin acest procedeu se pot înfrunta valurile şi curenţii de apă, capul menţinându-se de asemenea la suprafaţă. Overul (indiana) este procedeul de înot cu cel mai larg rol utilitar. Se execută din poziţia întins pe o latură, un braţ va trage apa din poziţia îndoit pe lângă corp, pornind din dreptul pieptului înapoi spre şold, în timp ce pe celălalt braţ se va aluneca în poziţia întins. Amândouă braţele sunt sub apă. Picioarele execută o mişcare de forfecare în lateral. Respiraţia se face la suprafaţa apei. Acest proce-deu oferă o alunecare foarte bună, fiind folosit pe distanţe lungi, la salvarea de la înec şi în cazul înotului îmbrăcat. Brasul pe spate. Este asemănător procedeului de înot bras, dar se execută în poziţia pe spate. Respiraţia este liberă la suprafaţă. Acest procedeu, de regulă, este utilizat pentru odihnă. Înotul pe sub apă. Alături de caracterul său sportiv are un puternic rol aplicativ. Această formă de înot se învaţă paralel cu învăţarea înotului propriu-zis. Tehnica folosită la înaintarea subac-vatică, cu aparate şi fără aparate, este tehnica procedeului de înot bras. 93 Sub apă uneori se mai poate înainta cu corpul şi braţele întinse, exe-cutând mişcarea picioarelor de delfin sau craul. La înotul subacvatic, capacitatea vitală a sportivului are un rol foarte important, ajutându-l să stea cât mai mult timp sub apă; în mod normal, acest timp nu-i recomandat să depăşească 1-2 minute. Sportivii hawaieni au realizat recorduri de peste 6 minute. Limi-tele individuale trebuiesc cunoscute de către fiecare sportiv. Un ama-tor se poate scufunda până la maximum 3-4 m. Recordul lumii de scu-fundare liberă, cu aparatură specială, se apropie de 100 m adâncime. Antrenamentul menţinerii respiraţiei se face pe uscat, iar în apă în mod gradat şi sub supravegherea profesorului. Uneori, pentru mări-mea vitezei de înaintare se folosesc ochelari, mască pentru faţă şi labele de cauciuc. Înotul subacvatic se utilizează pentru căutarea anumitor obiecte, salvarea înecaţilor, a efectuării unor lucrări sub apă etc. Rămânerea îndelungată sub apă dăunează, deoarece se poate provoca o mare datorie de oxigen, care poate duce la apariţia bolilor cardiace. La o adâncime mai mare de 5 m, dacă apar dureri în urechi şi senzaţii de sufocare, ieşirea la suprafaţă este obligatorie. Procedeele mai sus enumerate s-au dezvoltat o dată cu ocupaţiile obişnuite ale oamenilor din timpuri foarte îndepărtate (pregătirea mili-tară, navigaţie, pescuit etc.). Aplicaţii ale acestor procedee Procedeele mai sus enumerate se pot folosi la: 1) Scufundări pentru recuperări de obiecte; 2) Traversările apelor atunci când nu sunt bărci sau plute – utili-zându-se unul din procedeele de înot cunoscute. Pentru a traversa fără accidente un râu, este absolut necesar să se studieze: cursul de apă, natura fundului, adâncimea şi viteza apei. Îno-tătorii buni îi vor ajuta pe cei slabi. 3) Transportări uşoare – îmbrăcămintea proprie poate fi trans-portată pe cap, sub forma unei bocceluţe, legată sub bărbie. Procedeul de înot indicat în acest caz fiind brasul şi voiniceasca. Un obiect de dimensiuni reduse îl transportăm folosind procedeul over, înotând cu o singură mână (aceea care efectuează mişcările sub apă) şi cu cealaltă mână se ţine obiectul deasupra apei. Oamenii care au obosit în timpul înotului pot fi transportaţi astfel: cel obosit se va sprijini cu o mână sau două pe umerii unui înotător. Fiind astfel remorcat, cel obosit va ajuta înaintarea bătând doar din picioare craul sau bras. În acest timp va inspira şi expira, rar şi profund. 94 Cel obosit poate fi transportat de către doi oameni, care înoată paralel la o distanţă de 1 m unul faţă de celălalt. El se va sprijini cu o mână pe umărul unuia şi cu cealaltă mână pe umărul celuilalt, execu-tând mişcări lente de picioare craul sau bras. Înotătorii care transportă pe cei obosiţi se vor deplasa înotând bras complet. Nu sunt recoman-date traversările de ape dificile. La ieşirile în largul mării sau lacurilor, se vor lua unele materiale ajutătoare, ca: saltele pneumatice, mingii, camere de bicicletă, materiale ajutătoare din plastic gonflabile, colaci, improvizaţii din plute, scânduri, buşteni etc. Ele trebuie verificate înainte de le folosi, pentru a fi corespunzătoare menţinerii integral sau parţial a greutăţii de transportat. Nu se va intra în mare atunci când sunt valuri mari. Pe valuri mici, se înoată sub creasta lor, ţinând cont de curentul apei. Nu se va înota în locurile în care valurile se sparg de stânci sau ziduri. Salvarea de la înec Aceasta reprezintă acţiunea prin care se încearcă salvarea celui în pericol de a-şi pierde viaţa prin înec. La noi, pe litoral şi la unele ştranduri organizate, serviciul de salvare Salvamarul asigură secu-ritatea oamenilor contra înecului, acordând primul ajutor şi aplicând măsuri terapeutice eficiente, pentru readucerea la viaţă. Cum însă marea majoritate a celor care înoată în toate apele curgătoare, lacuri, bazine de acumulare etc. n-au nici o protecţie organizată, este bine să fie iniţiaţi în modul în care îşi pot salva semenii de la înec. Înecul este un accident care se poate produce din următoarele cauze: epuizare morală (frica de apă), epuizare fizică, stări epilep-tice, crampe musculare, traumatisme, lovituri în diferite părţi ale corpului, luxaţii, stop cardiac etc. Cauzele înecului: 1) Asfixierea, înţelegând prin aceasta blocarea căilor respiratorii; ca urmare, oxigenul nu mai poate fi asimilat, mărindu-se astfel cantita-tea de bioxid de carbon în sânge, ceea ce duce la distrugerea substratului anatomic (eritrocite) cu care hemoglobina se leagă organic printr-un proces fiziologic. 2) Înghiţirea de apă care pătrunde pe căile respiratorii, adăugând la asfixiere şi diluţia sângelui (hemoliza). Pătrunderea apei pe căile respiratorii este urmată de un edem pulmonar acut, care de obicei este fatal. Moartea se produce ca rezultat al fibrilaţiei ventriculare. După aspectul exterior al înecatului, se disting două tipuri: – înecatul palid, este cel care nu a înghiţit apă; 95 – înecatul cianotic, este cel care a înghiţit apa care i-a pătruns în plămân, stomac, iar la nivelul gurii prezintă o spumă rozacee – semn al edemului pulmonar. Recuperarea victimelor de la înec se face prin instituirea imediată şi promptă a măsurilor de salvare. Procesul salvării unui om de la înec, poate fi împărţit în 3 etape: 1. apropierea de cel înecat; 2. apucarea victimei şi transportarea ei prin apă spre mal; 3. primul ajutor şi reanimarea. Salvatorul trebuie să înoate bine şi să cunoască metodele de salvare. Înainte de a intra în apă se va dezbrăca de haine, se va descălţa, apelând la cei din jur (dacă aceştia sunt), în eventualitatea unui ajutor în plus. Se va deplasa înotând spre cel în pericol, cât mai repede, cu mult calm, sânge rece şi hotărât, fără a intra în panică. Apropierea de cel înecat se va face pe la spatele lui, deoarece, zărindu-l pe salvator, acesta va căuta să se agaţe de el. Pentru apucarea şi transportul celui ce se îneacă, exemplificăm câteva metode de prindere şi transport. Indiferent de procedeul de transport folosit, accidentatul trebuie să fie transportat în poziţia pe spate, cu faţa afară din apă, pentru ca acesta să poată respira. Când apropierea nu se poate face din spate, salvatorul îl va apuca pe înecat de talie şi-l va întoarce cu faţa deasu-pra apei. Când victima este scufundată, salvatorul se va scufunda spre fundul apei, fără a o tulbura, pentru a vedea cât mai bine şi astfel să-l poată aduce la suprafaţă. Când înecul se produce într-o apă curgătoare, salvatorul va alerga pe mal, sărind în faţa celui în pericol pentru a-l prinde, utilizând una din procedeele de salvare mai jos menţionate. Principalele procedee de salvare: Priza la cap: Acest procedeu este cel mai simplu când victima este liniştită. Salvatorul apucă cu ambele mâini faţa victimei. Degetele vor cuprinde maxilarul inferior, înotând pe spate cu ajutorul mişcărilor de picioare bras sau over. El se utilizează când victima este aproape incon-ştientă, plutind la suprafaţa apei, iar salvatorul prin mişcări puternice de picioare, pe sub acesta, va căuta să-l împingă mereu spre suprafaţă. Priza pe sub o axilă: Ea este utilizată când victima se zbate, fiind pe spate cu faţa afară din apă. Salvatorul îşi va trece braţul drept, peste pieptul acesteia până sub axila sa stângă, apucându-i acest braţ şi imobilizându-l, apoi va înota cu mâna liberă, iar din picioare va executa mişcări de craul sau de bras. Poziţia salvatorului faţă de înecat este laterală, obligatorie. 96 Varianta prizei de mai sus, cu imobilizarea ambelor braţe. Salva-torul îşi va trece braţul drept pe sub axila braţului drept al acciden-tatului şi-l va apuca pe la spate şi de antebraţul stâng. Salvatorul se va aşeza cu partea braţului său mai puternic, lateral faţă de înecat, pentru a-l imobiliza. Transportul este identic cu cel descris mai sus. Priza pe sub ambele axile. Înecatul este agitat, având faţa în sus şi gura la suprafaţă. Salvatorul se va plasa în spatele său, apucându-l cu ambele mâini de sub axile, pentru a-l imobiliza şi apoi va înota pe spate cu mişcări de picioare craul sau bras. a) Procedee de forţă majoră. Dacă victima este foarte agitată este dificil de aplicat una din metodele de mai sus. În această situaţie, cea mai indicată manevră va fi scufundarea salvatorului împreună cu victima. Aceasta nemaiavând aer, va slăbi strânsoarea şi va da drumul salvatorului, încercând să ajungă la suprafaţă ca să respire. Înainte de scufundare, salvatorul va inspira puternic. b) Dacă accidentatul îl prinde pe salvator din faţă, acesta, printr-o zvârcolire bruscă, îşi va elibera braţele, împingându-l cu palmele pe sub bărbie şi, dându-i capul înapoi, îşi va strânge la piept picioarele, punându-i tălpile sau genunchii pe torace şi astfel îndepărtându-l. c) Când înecatul îl va prinde pe salvator din spate, acesta se va grupa şi răsturna înainte, întorcându-şi victima cu capul în jos şi apoi aşezându-i tălpile pe abdomen, execută o împingere puternică cu picioarele, pentru a-l îndepărta. d) În situaţie limită, când salvatorul nu se poate elibera din strân-soarea înecatului, îi va aplica acestuia o lovitură puternică cu pumnul, cotul, genunchiul, piciorul sau capul pentru a-l linişti, ca astfel să-l poată salva. În toate situaţiile descrise mai sus, după ce salvatorul a reuşit să-şi îndepărteze victima, se apropie cu grijă de ea şi-o transportă spre mal, folosindu-se de procedeele descrise mai sus. Pe mal, victima va fi transportată de regulă pe umăr, spre un loc liniştit sau spre punctul sanitar (dacă există), unde-i va da primul ajutor. 1) Dacă victima nu şi-a pierdut conştienţa, este dezbrăcat urgent de lucrurile ude şi şters energic cu un prosop, apoi îmbrăcat cu haine uscate sau învelit bine. Dacă este posibil, se recomandă a i se da un ceai cald, după care va fi transportat obligatoriu la o unitate sanitară apropiată, spre a se evita complicaţiile ce pot apărea ulterior. 2) Dacă înecatul şi-a pierdut cunoştinţa, se iau primele măsuri, până la venirea medicului, care trebuie să fie simple, rapide şi eficace. Va fi aşezat cu faţa în jos, cu capul în hiperextensie şi i se vor curăţa 97 căile respiratorii de secreţii, ierburi, alge etc. Această operaţie se va realiza cu ajutorul degetelor învelite într-o batistă. Gura fiindu-i în-cleştată, i se va deschide forţat, prin tragerea maxilarului uşor înainte şi în jos, cu amândouă mâinile, apoi i se va scoate limba şi i se va lega cu o batistă sub bărbie şi între dinţi i se va pune o bucăţică de lemn pentru a-i menţine gura deschisă, după care i se va scoate apa din stomac prin următoarele procedee: a) Se apucă înecatul de picioare (având faţa spre picioarele sal-vatorului) şi va fi învârtit pe loc; b) Salvatorul stă pe un genunchi, ţinând înecatul pe umerii săi în aşa fel încât capul şi corpul să atârne sprijinite pe spatele său (proce-deul profesorului Teodor Spânu). În această poziţie, salvatorul se va învârti în cerc, în ritm de 60-80 paşi pe minut, stimulând circulaţia sângelui spre cap. După curăţirea căilor respiratorii şi scoaterea apei din plămâni şi stomac, se va trece la manevrele de respiraţie artificială: – prin acţiune externă, folosind mişcări care lărgesc şi micşo-rează cutia toracică, pentru a favoriza pătrunderea aerului în plămân şi apoi a-l evacua; – prin acţiune internă, adică insuflarea directă a aerului în plămân, eventual cu ajutorul unor aparate speciale. Timpul util de intervenţie tre-buie să fie sub 6 minute de la începerea tulburărilor provocate de înec. Reanimarea trebuie să urmărească: 1. oxigenarea organismului; 2. susţinerea sau restabilirea funcţiilor vitale; 3. menţinerea funcţiilor restabilite. Acţiunile pentru restabilirea activităţii cardiace, restabilirea circulaţiei şi a respiraţiei normale, trebuie să fie aplicate chiar dacă accidentatul nu mai dă semne de viaţă. Pentru reanimare, recomandăm următoarele metode şi tehnici cunoscute: Metoda Silvester Înecatul este culcat pe spate cu un sul de îmbrăcăminte sub cap şi omoplaţi. Cel care efectuează manevrele de respiraţie se aşază pe genunchi (sau pe unul singur) la capul înecatului. Se apucă braţele de articulaţia pumnului, salvatorul executând o mişcare semicirculară, de extensie, până când braţele ajung în prelungirea corpului înecatului şi lateral de salvator. Prin aceasta, cutia toracică se dilată, uşurând pătrunderea aerului în plămân. Apoi se duc braţele îndoite pe torace şi salvatorul apasă cu forţa sa pe toracele înecatului. Prin această 98 mişcare, cutia toracică se comprimă, permiţând evacuarea aerului din plămân. Ritmul optim este de 8-10 mişcări de respiraţii pe minut. Această poziţie este absolut obligatorie. Metoda Schaffer Înecatul este culcat cu faţa în jos, cu capul răsucit spre stânga, având mâinile în dreptul feţei. Cel care execută manevrele de respiraţie stă deasupra înecatului, cuprinzând între genunchi picioarele acestuia. Din această poziţie, se execută o compresiune asupra toracelui cu mâinile aplicate pe partea posterioară a acestuia. Salvatorul apasă cu greutatea sa toracele înecatului, având braţele întinse, trunchiul aplecat înainte şi genunchii pe sol. Cu ajutorul acestei presiuni, se realizează expiraţia. Inspiraţia se obţine prin revenirea salvatorului cu corpul în poziţie verticală, ca la început, desprinzând relaxat mâinile de pe toracele victimei. Toracele revine prin elasticitatea sa. Ritmul este de 12-13 mişcări pe minut. Insuflarea aerului direct în plămânii înecatului Este metoda cea mai modernă, se face gură la gură sau gură la nas. Poziţia înecatului este culcat pe spate, capul întors pe o parte, pen- tru a permite evacuarea secreţiilor. Salvatorul se aşază la capul victimei şi se vor face câteva insuflaţii aşezându-i capul şi gâtul în hiperextensie. Tehnica respiraţiei gură la gură Între gura salvatorului şi a înecatului se poate pune un tifon, o batistă etc. Se insuflă aer în gura victimei, strângându-i nasul cu degetele sau o pensetă. Ritmul manevrei este rapid la început, apoi se ajunge la 10, 20 insuflaţii pe minut. Uneori, insuflarea aerului se face pe nas. Şi într-un caz şi în celălalt, necesitatea insuflării aerului cu putere este obligatorie. Aceste metode au şi neajunsuri, în sensul că aerul pătrunde direct în stomac. Ajungerea aerului în plămânii înecatului se poate recunoaşte prin dispariţia cianozei. Insuflarea de aer cu ajutorul aparatelor se va executa numai de către persoane calificate. Sunt cazuri când se impune şi masajul cardiac extern. Poziţia victimei este de culcat pe spate, de preferinţă pe un plan dur. Masajul se realizează prin presiuni ritmice, orientate dinainte spre înapoi, efectuate puternic cu podul palmei pe stern. Se execută numai în expiraţie. Ritmul este de 60 presiuni pe minut. Se va executa energic, până la apariţia pulsului şi a tensiunii arteriale. Regula de bază este ca toate aceste încercări de salvare a vieţii unui înecat să se facă intens şi cu conştiinciozitate, până când medicul constată moartea. 99 CAPITOLUL XI ÎNOTUL SINCRON GENERALITĂŢI Acest sport reprezintă o ramură a nataţiei, fiind asemănător gim-nasticii ritmice moderne sau patinajului artistic; se deosebeşte de acestea doar prin mediul în care se desfăşoară. Poate fi numit şi balet acvatic. Calităţile celor care îl practică sunt multiple, sportivele trebuind să fie foarte bune înotătoare, gimnaste, cu calităţi fizice, ca: rezistenţă, mobilitate, îndemânare, viteză de execuţie şi cu calităţi morale deose-bite, ca: voinţă, tenacitate, perseverenţă. De asemenea, trebuie să aibă un auz muzical foarte bun, un simţ al muzicii pentru a putea fi capabile să coordoneze mişcările cu linia melodică. Plutirea, alunecarea şi echilibrul în apă se realizează printr-o muncă uriaşă, care are drept consecinţă o capacitate vitală excepţio-nală, precum şi o elasticitate toracică foarte bună. Acest sport a apărut la sfârşitul secolului al XIX-lea, respectiv în anul 1899, în Anglia, fiind numit atunci înot ornamental. Primele de-monstraţii au avut loc în Germania, în anul 1924. Din anul 1930, au început primele întreceri, care s-au desfăşurat după reguli simple, fără acompaniament muzical, constând doar dintr-o serie de formaţiuni, parcă desenate în apă din corpurile înotătoarelor. Aceste formaţiuni se schimbau continuu, transformându-se în cerc, dreptunghi, romb, steluţe etc., încântând spectatorii. Paralel cu execuţia în apă, la unele din întrecerile sportive ale anului 1934, la Chicago s-a folosit acompaniamentul muzical. Apariţia muzicii a impulsionat foarte mult acest sport. Astfel, în anul 1945, a avut loc primul campionat naţional al SUA, iar în anul 1958, primul concurs internaţional la Amsterdam (Olanda), cu participarea a 9 echipe reprezentative de ţări. În acelaşi an, a luat fiinţă Comitetul Internaţional de înot artistic (sincron), în cadrul FINA. În România, primele apariţii sunt semnalate în anul 1954 şi au continuat până în 1957, când, datorită cheltuielilor mari legate de asi-gurarea unui bazin, a echipamentului, a muzicii, combinate cu impo-sibilitatea de a vedea mişcările sub apă, acest sport a fost abandonat. 100 Desfăşurarea întrecerilor la înotul sincron reprezintă un ade-vărat spectacol, prin coloritul costumelor şi al jocurilor de lumini care dau concursurilor un farmec deosebit. Programul cuprinde: – probe individuale (solo); – probe pe perechi (duo) – probe pe echipe, formate din 4 sau 8 componente. Bazinele de înot unde se desfăşoară competiţiile trebuie să aibă o apă foarte curată, pentru a se putea observa mişcările sub apă. Bazinul trebuie să fie pătrat, cu latura de 12 m şi cu o adâncime de minim 3 m. Bazinele sunt dotate cu o staţie muzicală subacvatică. Fiecare probă este compusă din două părţi: – partea impusă, cu 5 figuri obligatorii; – partea liberă, care poate avea un număr nelimitat de figuri Durata unei execuţii este pentru programul individual de 3 mi- nute şi 30 sec., pentru duet – 4 minute. Programul executat de o echipă durează 15 minute, fiecare perioadă incluzând şi 15 sec. de execuţie pe uscat. La executarea figurilor impuse, costumul nu mai este obligatoriu negru cu cască albă, iar la figurile libere, costumaţia este la alegere. Înotul artistic (sincron) cuprinde figuri armonioase (impuse şi libere), legate între ele cu ajutorul unor elemente de vâslit, executate cu braţele şi propulsia picioarelor, în procedeele de înot craul, bras, spate şi fluture. La toate procedeele de înot, capul este în permanenţă peste nivelul apei, la aceeaşi înălţime, pentru a auzi bine muzica şi pentru a evita mişcările laterale. Respiraţia se efectuează fără zgomot, evitându-se formarea bulelor de aer. În timpul expiraţiei sub apă, de cele mai multe ori se lucrează în apnee, sportivele având chiar o clemă prinsă de nas, pentru a nu tulbura apa. Mişcările trebuie să se execute cu mare amplitudine, ritmic, ele-gant, fără stropituri. Acţiunea picioarelor se execută la suprafaţa apei, exceptând schimbările de poziţie. De obicei, braţele trebuie să fie apropiate de corp, palmele fiind cele care asigură deplasările înainte sau înapoi. Poziţiile de bază sunt: – culcat pe spate cu braţele lipite de corp şi culcat pe piept cu braţele întinse în sus. Poziţiile derivate sunt: – culcat cu faţa în sus, culcat pe o latură, cu un genunchi îndoit, cu un picior întins la verticală, cu ambele picioare întinse la verticală; 101 – poziţia verticală cu capul în jos (imitând stândul pe mâini); – poziţia de echer, înainte şi înapoi; – poziţia de şurub, efectuată în poziţie verticală, cu capul în jos, corpul rotindu-se în jurul axei sale ( 180º - 360º); – mişcări sub apă, imitând traseul unui cerc, înainte, înapoi, cu diferite mişcări de picioare; – mişcări în poziţie de sfoară, menţinute foarte sus; – ieşiri din apă, în poziţie verticală, cât mai sus, cu diferite po-ziţii de picioare şi braţe Imaginaţia profesorului (antrenorului) poate îmbogăţi varietatea acestor programe cu elemente originale. Mişcările sunt notate cu un coeficient de dificultate între 1,7-2,2. Execuţia concurentelor, la fiecare probă, va fi apreciată prin note de la 0-10, folosind şi jumătate de punct. Media notelor date de arbitrii se înmulţeşte cu coeficientul de dificultate. Notarea se face ţinând cont de: – sincronizarea mişcărilor între sportive şi cu acompaniament muzical; – aspectul coregrafic al mişcărilor şi figurilor; – originalitatea compoziţiei; – execuţia procedeelor de înot. La înotul sincron, în ultimii ani, rezultate de excepţie au obţinut sportivele din Rusia, Japonia, America, Olanda, Franţa, Anglia şi Italia, care au prezentat compoziţii originale, executate la un înalt grad de măiestrie sportivă. 102 CAPITOLUL XII SĂRITURILE ÎN APĂ GENERALITĂŢI Săriturile în apă reprezintă pentru cei care le privesc un spec-tacol încântător. Acrobaţiile aeriene reprezintă pentru executanţi o îmbinare perfectă a unor calităţi fizice de excepţie: viteză de execuţie, forţă musculară, coordonare, mobilitate, alături de curaj şi stăpânire de sine. Exerciţiile din gimnastică însoţesc permanent pregătirea sărito-rilor, iar atingerea măiestriei sportive este de durată. Această disciplină sportivă este cuprinsă în programul Jocurilor Olimpice şi al Campionatelor Mondiale şi Europene. Săriturile efectuate de către sportivi, înainte de primul război mondial, au avut un caracter spectacular-aplicativ. Mai târziu, după anul 1924, această disciplină s-a diversificat, s-a mărit numărul săriturilor, iar caracterul ei sportiv a apărut mai pregnant. Apariţia bazinelor de înot cu instalaţii specifice pentru sărituri a facilitat apariţia performanţei. De-a lungul anilor, săritorii români s-au menţinut la un nivel ridicat în întrecerile internaţionale. Au fost campioni naţionali, de mai multe ori, Alexandru Lascu, fraţii Wittemberger, Emilia Lupu Negulescu (locul III la Campionatele Mondiale Universitare din 1961) Viorica Kelemen, M. Decuseară, P. Decuseară, mai târziu Ioana Voicu (locul 9 la Jocurilor Olimpice din Barcelona) şi Gabriel Cherecheş (campion european de juniori), Ramona Ciobanu şi Luiza Nemţeanu, sportive de excepţie, dar care nu s-au calificat în finala mondialelor de la Fukuoka, Japonia. Orice competiţie de sărituri în apă se desfăşoară după regula-mentul FINA. Categoriile de vârstă pentru a participa în competiţie la nivel naţional sunt: a) seniori – vârstă de drept 19 ani şi mai mari; b) juniori – categoria A – vârstele de drept 16-18 ani; – categoria B – vârstele de drept 14-15 ani; 103 c) copii – categoria I – vârsta de drept 13 ani; – categoria a II-a – vârsta de drept 12 ani; – categoria a III-a – vârsta de drept 11 ani; – categoria a IV-a – vârstele de drept 10 ani şi mai mari. La întreceri participă atât fetele cât şi băieţii, având clasament pe echipe şi individual. Săriturile se efectuează de la înălţimea de 1 m, 3 m, echipa fiind formată din 4 băieţi şi 4 fete sau 6 băieţi şi 6 fete, dacă proba se efectuează la trambulina de 1 m. Săriturile se execută de la trambulină şi platformă Bazinele de înot sunt construite special pentru sărituri, având o adâncime minimă de 6,5 m, şi un turn cu mai multe trambuline. Trambulina este aşezată la o înălţime de 1m şi 3 m, ea trebuie să aibă o lungime de cel puţin 4,8 m şi lăţime de 0,5m, fiind nealune-coasă (antiderapantă) şi având schimbătoare de poziţie uşor manevrabile de către sportivi. Ea poate fi instalată de o parte şi de alta a platformei sau de ambele părţi. Platforma trebuie să fie fixată şi rigidă, la o înălţime de 5m, 7m, 10m, nealunecoasă, antiderapantă cu faţada proiectată în interiorul bazi-nului cu cel puţin 1,5 m, de la marginea acestuia şi orientată spre nord. Platforma de la 10 m are o lungime de 6 m şi o lăţime de 2 m. Sursele de lumină trebuie să fie acoperite pentru a preveni efectul de orbire. Înainte de a efectua o săritură, apa se va agita, pentru a fi mai bine percepută de către săritori. Bazinul va conţine apă foarte curată, la o temperatură regulamentară de minimum 28 C. 0 Grupele de sărituri în funcţie de structura lor sunt: – grupa A întins – grupa B echer – grupa C grupat – grupa D liber – grupa I – sărituri înainte – poziţia de plecare cu faţă spre apă; – grupa II – sărituri înapoi – poziţia de plecare stând cu spatele spre apă (întins, echer, grupat, liber); – grupa III – sărituri răsturnate – poziţia de plecare stând cu faţa spre apă, direcţia de plecare spre înapoi; – grupa IV – sărituri contra trambulinei – poziţia de plecare stând cu spatele spre apă, direcţia de plecare spre înainte; – grupa V – sărituri cu şurub – care va cuprinde toate săriturile mai sus menţionate, la care se adaugă o înşurubare de cel puţin 180 ; 0 – grupa VI – sărituri în echilibru – se execută din stând pe mâini de la platforma de 10 m. 104 Orice săritură va fi apreciată după execuţia corectă a poziţie de plecare, a desprinderii, care trebuie să fie energică. La săriturile cu elan, desprinderea trebuie executată simultan pe ambele picioare, iar cele de pe platformă pot fi executate şi pe un picior. Zborul – poziţia în timpul zborului poate fi cu corpul întins (grupa A), echer (grupa B, grupat C) sau în poziţie liberă (grupa D). - În poziţia întinsă, corpul trebuie să fie perfect întins, cu picioa-rele apropiate şi cu labele întinse; - În poziţia echer, corpul este îndoit de la şold având picioarele întinse din genunchi, apropiate şi cu labele întinse; - În poziţia grupată, corpul este adunat, grupat îndoit din genunchi şi şolduri, genunchii şi gambele fiind apropiate, având mâinile pe ele, cu labele picioarelor întinse; - În poziţia liberă, poziţia corpului va fi la alegerea sportivului, păstrând însă picioarele apropiate cu labele întinse. Săriturile se pot executa din stând sau alergare – alergarea de elan trebuie să fie egală, dreaptă, fără ezitări. O săritură cu elan la trambulină sau platformă, trebuie să fie executată cu cel puţin 4 paşi, inclusiv desprinderea. Săriturile au coeficienţi de dificultate, notaţi într-un tabel stabilit de regulament. Probe de concurs la sărituri în apă: – Trambulina de 1 m individual – Trambulina de 3 m individual – Platforma de 10 m individual – Sincron la trambulina de 3m – Sincron la platforma de 10 m Fem./5 sărituri liber alese Masc./6 sărituri liber alese din grupe diferite de sărituri Fem./5 impuse + 5 liber alese Masc./5 impuse + 6 liber alese Fem./4 impuse + 5 liber alese Masc./4 impuse + 6 liber alese Fem. + Masc. în concursurile mari se execută 2 sărituri şi 3 liber alese Fem. + Masc. Exemplificări de sărituri la trambulina de 1 m, Feminin – salt şi ½ înainte echer – coef. dificult. 2, 4; – salt şi ½ înapoi echer – coef. dificult. 2,3; – salt şi ½ contra trambulinei echer – coef. dificult. 2,4; – salt şi ½ răsturnat cu un şurub – coef. dificult. 2,6 şi ½; 105 – salt şi ½ înainte, cu dublu şurub – coef. dificult. 2,6; – salt şi ½ înainte echer – coef. dificult. 2,7; – dublu salt şi ½ răsturnat grupat – coef. dificult. 2,5. Exemplificări de sărituri la trambulina de 3 m, Masculin – dublu salt şi ½ înapoi echer – coef. dificult. 3,0; – dublu salt şi ½ echer contra trambulinei – coef. dificult. 3,1; – dublu salt şi ½ răsturnat echer – coef. dificult. 3,0; – dublu salt şi ½ înainte echer – coef. dificult. 3,0; – dublu salt şi ½ înainte echer cu dublu şurub – coef. dificult. 3,4; – dublu salt răsturnat echer şi cu un şurub şi ½ – coef. dificult. 3,5; – salt şi ½ înapoi cu triplu şurub şi ½ – coef. dificult. 3,2; – triplu salt şi ½ contra trambulinei grupat – coef. dificult. 3,4; – triplu salt şi ½ răsturnat grupat – coef. dificult. 3,5; – triplu salt şi ½ înainte echer – coef. dificult. 3,1; – salt şi ½ înainte cu triplu şurub şi ½ – coef. dificult. 3,2; – salt şi ½ răsturnat cu triplu şurub şi ½ – coef. dificult. 3,3. Exemplificări de sărituri de la platforma de 10 m pentru femei individual – salt şi ½ înapoi cu ½ şurub – coef. dificult. 2,0; – salt răsturnat echer – coef. dificult. 1,9; – salt ½ înainte cu ½ şurub – coef. dificult. 2,9; – salt ½ răsturnat cu ½ şurub – coef. dificult. 2,1; – dublu salt şi ½ înainte cu echer – coef. dificult. 3,0; – dublu salt şi ½ echer contraplatformei – coef. dificult. 2,8; – dublu salt ½ înapoi echer şi ½ şurub – coef. dificult. 3,0; – triplu salt şi ½ înainte echer – coef. dificult. 3,1; – triplu salt şi ½ înainte grupat – coef. dificult. 2,7; – dublu salt şi ½ răsturnat grupat – coef. dificult. 2,7; – triplu salt şi ½ contraplatformei grupat – coef. dificult. 2,7; – triplu salt înapoi grupat – coef. dificult. 3,3; – stând pe mâni cu dublu salt ½ înainte echer – coef. dificult. 3,0; – stând pe mâini cu dublu salt şi ½ şurub – coef. dificult. 2,9; – stând pe mâini cu dublul salt înapoi echer şi ½ şurub – coef. dificult. 3,1. Exemplificări de sărituri executate de la platforma de 10 m – sincron Competiţia de sărituri sincron se defineşte prin execuţia săriturilor de către doi competitori, în mod simultan, de la trambulină 106 sau platformă. Se apreciază cât de bine perechea de săritori îşi sincronizează mişcările şi cât de bine execută fiecare săritor, săritura respectivă, cum ar fi: – dublu salt ½ răsturnat – coef. dificult. 3,7; – dublu salt şi ½ contraplatformei echer – coef. dificult. 3,7; – salt şi jumătate înapoi cu dublu şurub şi ½ – coef. dificult. 2,8; – cu elan triplu salt şi ½ înainte echer – coef. dificult. 3,2; – triplu salt şi ½ echer şi ½ şurub – coef. dificult. 2,8. Concursurile de sărituri se desfăşoară sistem turneu cu 12 finalişti. Pentru fiecare competiţie există un arbitru general. La Jocurile Olimpice, Campionate Mondiale, Cupe Mondiale funcţionează 7 arbitri judecători, pentru fiecare probă individuală, şi 9 arbitri judecători, pentru sărituri sincron conform regulamentului FINA. Notele acordate de arbitrii judecători vor fi date pe un sistem electronic, de către toţi arbitrii simultan. Aceştia vor fi plasaţi pe ambele părţi ale bazinului; dacă această posibilitate nu există, pot fi plasaţi pe aceeaşi latură. Săriturile vor fi apreciate din momentul luării poziţiei până la străpungerea suprafeţei apei. Fiecare săritor, cu 24 de ore înainte de începerea concursului, va completa un formular, cu următoarele date: – numele – ordinea execuţiei – numărul fiecărei sărituri în concordanţă cu tabelul FINA – execuţia săriturii (grupa A. B. C. D.) – înălţimea trambulinei, platformei – gradul de dificultate al săriturii La acordarea notelor, secretariatul va anula cea mai mare şi cea mai mică notă. Când două sau mai multe note sunt egale, una din ele va fi anulată. În competiţiile în care sunt 7 arbitri judecători, punctajul se împarte la 5 şi se înmulţeşte cu 3, în ideea de a se stabili un punctaj comparabil cu cel în care sunt 5 arbitri judecători. Exemplu: 5 arbitri: 8;7; 7; 7; 6,5 Totalul 21 × coeficientul de dificultate = 21 × 2,0 = 42,0 puncte; când sunt 7 arbitri: 8; 7; 7; 7 7 7, 6,5 Total 35 × coef. dif. = 35×2,07 ×3 = 42,0 puncte 5 Punctele în concurs se acordă pentru tehnică şi graţie. 107 CAPITOLUL XIII POLO PE APĂ GENERALITĂŢI Poloul a apărut în Anglia, în oraşul Bournemouth, unde, în anul 1876, s-a elaborat şi primul regulament pentru acest sport. De la englezi, jocul de polo s-a răspândit, fiind preluat cu succes de către scoţieni, irlandezi, austrieci, olandezi, francezi. Acest sport a fost re-cunoscut de Federaţia Engleză în anul 1885, aparţine de FINA şi are ca for conducător Internaţional Water-Polo Board. Din anul 1900, de la Jocurile Olimpice de la Paris, poloul pe apă este prezent cu regularitate la fiecare ediţie a Jocurilor Olimpice. Supremaţia pe plan internaţional la polo au deţinut-o, ani de-a rândul, echipele Ungariei, Italiei, Spaniei Americii, Iugoslaviei, Rusiei şi Germaniei. La noi în ţară, primele echipe de polo au apărut la Cluj, Timişoara, Târgul Mureş. Cu ocazia zile marinei, în anul 1924, la Constanţa s-a desfăşurat prima competiţie de polo, cu participarea a 3 echipe. În Bucureşti, primele echipe au apărut în anul 1929 (TCR şi Sportul Studenţesc), iar numărul lor a crescut o dată cu darea în folosinţă a bazinului Kiseleff (Tineretului). Primul regulament de înot şi polo s-a publicat în anul 1931, iar prima şcoală de arbitri a luat fiinţă în anul 1934. După al doilea război mondial, poloul a evoluat pe o linie ascendentă. În anul 1952, la Jocurile Olimpice de la Helsinki, România este prezentă pentru prima dată cu o echipă de polo. Rezultate deosebite a obţinut echipa noastră în anul 1965, la Campionatele Mondiale Universitare din Budapesta, Locul II, în 1976, la Jocurile Olimpice de la Melbourne Locul IV, şi în 1996, după o absenţă de 16 ani, se califică la Jocurile Olimpice de la Atlanta (America). Tehnica jocului de polo diferă radical faţă de celelalte jocuri sportive, urmare a faptului că se desfăşoară în apă şi toate deplasările se fac înotând şi nu alergând, sărind sau mergând. Practicarea lui presu-pune cunoaşterea tuturor procedeelor de înot şi stăpânirea la nivel de 108 performanţă a craului, spatelui şi brasului (pentru portari în special) şi mânuirea cu o singură mână, care presupune în primul rând, apucarea, prinderea, pasarea şi aruncarea la poartă. Descrierea desfăşurării jocului Echipa de polo pe apă se compune din 7 jucători în bazin (unul dintre ei trebuie să fie portar) şi 6 jucători de rezervă, care pot fi folosiţi ca înlocuitori pe tot parcursul meciului. Jucătorii unei echipe poartă căşti albastre, a celeilalte echipe – căşti albe, iar portarii – căşti roşii. Jocul se desfăşoară în 4 reprize, a câte 7 minute de joc efectiv, cu o pauză între reprize de 2 minute. Echipele schimbă câmpul de joc după două reprize. La semnalele pentru oprirea jocului, cronometrul va fi oprit până la reluare. La începutul jocului sau al fiecărei reprize, precum şi în caz de prelungiri (2 reprize a 3 minute, care încep la 5 minute după termi-narea jocului), jucătorii intră în apă şi iau poziţia de plecare pe propria linie de fund (linia porţii proprii), la un interval de un metru între ei şi la aceeaşi distanţă de stâlpii porţii. Semnalul de începere se dă prin fluierul arbitrului, după care, imediat, arbitrul principal lansează mingea sau aceasta este eliberată de suportul ei la centrul câmpului de joc (bazinului). Mingea este pasată de la un jucător la celălalt cu o singură mână, scopul final fiind marcarea golului. Mingea este mânuită cu palma. Un atac durează 35''. Dacă un jucător este faultat în interiorul zonei de 4m a adversa- rului, se acordă 4 metri (penalti) împotriva echipei vinovate. Jucătorul vinovat este eliminat numai dacă greşeala este atât de gravă încât să justifice eliminarea. După marcarea unui gol, jucătorii ambelor echipe sunt obligaţi să revină în terenul propriu, postându-se în orice poziţie în spatele liniei de centru, în câmpul lor de joc; mingea este repusă în joc la fluierul unuia dintre arbitri de către unul din jucătorii echipei care a primit golul. Dacă mingea trece în întregime peste linia de fund şi a fost atinsă ultima dată de un jucător al echipei în apărare, se va acorda o aruncare de la colţ în favoarea echipei adversare (linia de 2 m). Jucătorul are voie să ţină mingea deasupra suprafeţei apei, poate înota ţinând mingea în mână, se poate deplasa cu ea în faţa capului. El poate fi jenat, împiedicat de adversar, dar numai în mod regulamentar. Sunt interzise scufundările jucătorilor, înotului pe umerii adversarului, pe spatele lui, pe picioare, stropirea cu apă a adversarului sau lovirea intenţională a acestuia. 109 Meciurile de polo se pot termina şi la egalitate, în sistemul de joc turneu. Când se practică sistemul de joc eliminatoriu, trebuie să se joace până când, după prelungirile regulamentare, se înscrie primul gol. Terenul de joc în cadrul bazinului are o lungime de 30 m şi o lăţime de 20 m, fiind marcat pe margine cu: linia de poartă, linia de 2 m, linia de 4 m, linia de centru. Marcajele se fac pe ambele părţi ale terenului (bazinului). Porţile sunt fixate la mijlocul liniei de fund. Mingea este rotundă (sferică) cu o circumferinţă de 68/71 cm, imper-meabilă, cu o greutate de 400-450gr. Pentru ca jocul să se poată desfăşura, adâncimea apei trebuie să fie între 1,80 m-1,70 m, iar temperatura ei în competiţiile internaţionale trebuie să aibă 26-280C. În funcţie de importanţa competiţiei, jocurile de polo vor fi arbitrate de o brigadă de arbitri, formată din 4 sau 8 oficiali: – 2 arbitri de centru şi 2 arbitri de poartă; – 2 arbitri de centru, fără arbitru de poartă; – 1 arbitru de centru şi 2 arbitri de poartă. Modificări de regulament în jocul de polo pe apă (Regula-mentul Federaţiei Române de Polo) Pentru dinamizarea acestui joc de echipă, cât şi pentru creşterea tempoului şi ritmului au intervenit noi orientări în pregătire, noi reguli: – lovitura liberă poate fi executată de oriunde din spatele liniei mingiei, de la locul de unde s-a produs infracţiunea; acest lucru conduce atât la apariţia elementului de surpriză, cât şi la creşterea nivelului spectacular de ansamblu al jocului prin asigurarea continuităţii acestuia; – nici un fault minor nu se acordă cât mai există încă posibi- litatea (rămasă la aprecierea arbitrului) de a juca mingea, modificare adusă în spiritul „legii avantajului”, dar şi pentru a înlătura situaţiile în care se „cerşeşte” obţinerea faultului; – portarul poatesă înscrie gol imediat după repunerea mingiei în joc; – se poate executa aruncarea la poartă direct din lovitură liberă, din afara zonei de 7 metri (marcată cu linie verde) dacă sportivul a fost faultat în această zonă; – acordarea a două time-out-uri pe joc de echipă, cu posibilităţi de a face înlocuiri; time-out-ul durează un minut şi poate fi cerut în orice moment de către antrenorul echipei aflată în posesia mingiei. – schimbul de jucători în timpul desfăşurării jocului la colţul de reintrare al echipei respective este permis; se asigură continuarea jocului şi menţinerea lui la un nivel ridicat prin introducerea unor jucători odihniţi sau specializaţi pe anumite posturi; 110 – reintrarea jucătorului eliminat se face imediat după ce a ajuns în zona de reintrare, în caz de ratare a situaţiei de superioritate nume-rică a adversarului. Pe plan internaţional, FINA a luat în discuţie următoarele modificări pentru creşterea nivelului spectacular: – pentru creşterea numărului de goluri marcate să se interzică echipelor de a se apăra în zonă; – utilizarea unei mingii mai uşoare, asemănătoare celei din parti-dele feminine; – micşorarea lungimii terenului de la 30 m la 20-25 metri. 111 BIBLIOGRAFIE Florian Septimiu Todea, Teoria Educaţiei Fizice şi Sportive, Editura Fundaţiei România de Mâine, Bucureşti, 2000. Elena Mureşan, Curs de înot, Editura Fundaţiei România de Mâine ediţia I, Bucureşti, 1996. Elena Mureşan, Înot, sinteză, Editura Fundaţiei România de Mâine, Bucureşti, 2000. Elena Mureşan, Paraschiv Ion Cătălin, Înotul aplicativ utilitar, Editura Fundaţiei România de Mâine, Bucureşti, 2002. Elena Mureşan, Metodica predării înotului la studenţi, în Metodica educaţiei fizice în învăţământul superior, Universitatea Bucureşti, 1993. Elena Mureşan, Enciclopedia practică a copiilor, No. 7, Editura Ion Creangă, Bucureşti , 1983 (capitolul de înot şi polo pe apă). Baltag G., Nataţie. Curs de bază, Editura Universitatea Craiova, 1999. Drăgan Ion, Salvarea şi reanimarea respiratorie şi cardiacă în înec, Editura Medicală, Bucureşti 1975. Dumitrescu Nicu, I. Oprişescu, Înotul, Editura Stadion, Bucureşti 1973. Dima D. I., Trecerea cursurilor de apă cu mijloace locale, Editura Militară, Bucureşti 1974. Jivan Ion, Luciela Cirlă, Înot, curs de bază, ANEFS, Bucureşti, 1992. Jivan Ion, Gh Marinescu, Îndrumar metodic de înot (uz intern), ANEFS, Bucureşti, 1991. Jivan Ion, Îndrumar metodic de înot, CS Ploieşti, 1998. Kiriţescu Constantin, Palestrica, Editura UCFS, Bucureşti, 1964. Manoliu Lia şi colaboratorii, România la Jocurile Olimpice, Editura Stadion, Bucureşti, 1986. Maglisho Ernerst, Să înotăm repede, MTS, Bucureşti, 1990. Marinescu Gheorghe, Polo pe apă, Printech, Bucureşti, 2000. Zelinschi S., Ţuricaş Constantin, Îndrumar pentru lucrări practico-metodice, nataţie şi sporturi nautice,Universitatea Ecologică, Bucureşti, 1993. FINA, Manual de Nataţie (Swimming Natation Canada, 2000). * * * Anuarele FRN, Bucureşti, perioada 1995-2000. * * * Cartea Federaţiei Române de Nataţie şi pentatlon modern, 2000. 112 